സഹനവഴിയില് വിരിഞ്ഞ നിര്‍മലസൂനങ്ങള് - ദീപനാളം\nആഷ്‌ലി ടെസ് ജോണ്\n''ഓ, എന്തൊരു ശേലാ, ഈ അഞ്ചു പെണ്‍പിള്ളേരുമായി നടക്കുന്നതു കാണാന്.'' ഈ കമന്റ് കേള്‍ക്കുമ്പോഴൊക്കെയും സിനി കരങ്ങള് നെഞ്ചോടു ചേര്‍ക്കും. എട്ടു വര്‍ഷത്തെ കാത്തിരിപ്പിനുശേഷം വീട്ടില് വിരിഞ്ഞ വസന്തത്തെയോര്‍ത്ത് നിശ്ശബ്ദമായി സ്വര്‍ഗത്തിനു നന്ദി പറയും.\n''ചെറുപ്പത്തിലേ കിട്ടിയ ജോലി, ജിജിയുമായുള്ള വിവാഹം, ഇതെല്ലാം കഴിഞ്ഞ് മക്കളുണ്ടാവാതായപ്പോള് വലിയ വിഷമമായിരുന്നു.'' കോട്ടയം ജില്ലയിലെ വെള്ളികുളത്തെ 'വളയത്തില്' വീട്ടിലെ പെണ്‍കിലുക്കങ്ങള്‍ക്കിടയില്‍നിന്നു സിനി സംസാരിച്ചുതുടങ്ങി. ചെറിയ ചെറിയ ചികിത്സകള്‍ക്കുശേഷം എട്ടാം വര്‍ഷമാണ് ഞാന് ആദ്യമായി പ്രഗ്നന്റ് ആയത്. അന്നെനിക്ക് മുപ്പത്തിമൂന്നു വയസ്സുണ്ട്. ഈശോ കുരിശേറിയ പ്രായം അല്ലേ? പ്രതീക്ഷിക്കാതെ പെയ്ത സങ്കടങ്ങളുടെ തോരാമഴയ്ക്കിടയിലാണ് ആദ്യത്തെ കുഞ്ഞ് ക്രിസ്റ്റി പിറന്നത്. ജിജിയുടെ പേരിലുണ്ടായ ഒരു കേസ് ജീവിതത്തിന്റെ സന്തോഷങ്ങളത്രയും ചോര്‍ത്തിക്കളഞ്ഞത് പെട്ടെന്നായിരുന്നു. ജോലിയില്‍നിന്നു ജിജിക്കു മാറി നില്‍ക്കേണ്ടി വന്നു. മനസ്സു തളരാതെ പ്രാര്‍ത്ഥനകൊണ്ടു പിടിച്ചുനിന്ന നാളുകള്. അപ്പോഴും ഒത്തിരി മക്കള് വേണമെന്ന ജിജിയുടെ കാഴ്ചപ്പാടിനു മാറ്റമൊന്നും വന്നില്ല. 'ജിയ' രണ്ടാമത്തെ മോള്, 'ജന്ന' മൂന്നാമത്തെയാള്. 'അമ്മയ്ക്കു വയസ്സായില്ലേ, അപ്പോള് രണ്ടു പേരെ ഒരുമിച്ചു കിട്ടുന്നതല്ലേ എളുപ്പം?' എന്നും പറഞ്ഞ് മൂത്തവള് പ്രാര്‍ത്ഥിച്ചു നേടിയതാണ് ഈ ഇരട്ടക്കുട്ടികളെ - നേവയും ഈവയും.\n''കുഞ്ഞുങ്ങളെ പ്രസവിച്ചതു ഞാനാണെങ്കിലും ജിജിയാണവരുടെ അമ്മ. ആ നെഞ്ചിലെ ചൂടറിഞ്ഞാണവര് വളര്‍ന്നത്. സ്‌കൂളില് പോകുന്ന തിരക്കില് ഞാന് മറന്നതെല്ലാം ജിജി അവര്‍ക്കു കൊടുത്തിട്ടുണ്ട്. ഇട്ടെറിഞ്ഞു ഞാന് പോകുമ്പോള് കണ്ടറിഞ്ഞെല്ലാം ചെയ്യാന് ജിജിയുള്ളതാണെന്റെ ഭാഗ്യം, ആശ്വാസവും.'' സിനി നിഷ്‌കളങ്കമായി ചിരിച്ചു.\n''നമ്മള് വിലപിടിച്ചതെന്നു കരുതുന്നവയെല്ലാം വെറും മണ്‍പാത്രങ്ങള്‍പോലെയാണ്. അധികാരം, സൗന്ദര്യം, ആത്മാഭിമാനം എല്ലാം. എപ്പോള് വേണമെങ്കിലും ഉടഞ്ഞുതീരാം. യൗവനത്തില്‍ത്തന്നെ എല്ലാം തിരിച്ചറിഞ്ഞതുകൊണ്ട്, സഹനങ്ങളൊക്കെ നിസാരമായി തോന്നുകയാണിപ്പോള്.'' ജിജി പറഞ്ഞുതുടങ്ങി. ''എട്ടു മക്കളിലെ അഞ്ചാമനാണു ഞാന്. കുഞ്ഞുങ്ങളെ ഒത്തിരി ഇഷ്ടമാണ്. അഞ്ചു കുഞ്ഞുങ്ങളെങ്കിലും വേണമെന്ന് ആഗ്രഹിച്ചിരുന്നു. കിട്ടാതായപ്പോ വേദന തോന്നിയിട്ടുണ്ട്. ദൈവത്തിന്റെ ഇഷ്ടം എന്നു കരുതി ആശ്വസിച്ചു. അപ്പോഴാണ് എട്ടു വര്‍ഷങ്ങള്‍ക്കുശേഷം ക്രിസ്റ്റിയെത്തുന്നത്. പിന്നാലെ നാലു പെണ്‍കുഞ്ഞുങ്ങള്‍കൂടി... ദൈവത്തിന്റെ മഹത്ത്വം നിറയുകയാണു വീട്ടില്. പിന്നെ, ജീവിതമല്ലേ, സഹനങ്ങളുണ്ടാവും, കൂടെ സന്തോഷങ്ങളും. ഒരു പാനപാത്രവും എടുത്തുമാറ്റാനുള്ളതല്ല, കുടിച്ചുതീര്‍ക്കാനുള്ളതാണെന്ന് ഇപ്പോഴെനിക്കറിയാം. എന്തുവന്നാലും നമ്മുടെ പ്രിയപ്പെട്ടവര് കൂടെയുള്ളപ്പോള് സന്തോഷത്തോടെ ഹല്ലേലുയ്യാ പാടി എന്തിനെയും സ്വീകരിക്കാനാവും. സിനി എന്റെ ഭാഗ്യമാണ്. അവള് എന്നിലര്‍പ്പിക്കുന്ന വിശ്വാസം, ചെയ്യുന്ന കാര്യങ്ങളോടുള്ള വിശ്വസ്തത, ജീവിതത്തോടുള്ള പ്രത്യാശ, എല്ലാം പലപ്പോഴും എനിക്കതിശയമായി തോന്നിയിട്ടുണ്ട്. നാലു പ്രസവവും സിസേറിയനായിരുന്നു, ഒരു ബുദ്ധിമുട്ടും പറഞ്ഞിട്ടില്ല. മക്കളെ വിശ്വാസത്തില് ഉറപ്പിക്കുന്നതും അവരുടെ കഴിവുകളെ വളര്‍ത്തുന്നതുമെല്ലാം എപ്പോഴും ഞങ്ങള് ഒരുമിച്ചാണ്. സിനിയും മക്കളും എന്റെ അഭിമാനമാണ്. ഈ കുടുംബമെന്റെ സന്തോഷവും.'' ജിജി പറഞ്ഞുനിര്‍ത്തുമ്പോള് ദാമ്പത്യത്തിന്റെ വിശ്വസ്തതയിലൂടെ സ്ത്രീയുടെയും പുരുഷന്റെയും ഇടയില് രൂപപ്പെടുന്ന ഗാഢവും നിര്‍മലവുമായ ചില സ്‌നേഹതലങ്ങള് നമുക്കും വെളിപ്പെട്ടുകിട്ടുന്നുണ്ട്.\n''എല്ലാം തികഞ്ഞിട്ടു മതി മക്കളെന്ന് ഒരിക്കലും വിചാരിച്ചിട്ടില്ല. തന്നപ്പോഴെല്ലാം ഇരുകൈയും നീട്ടിയാണു സ്വീകരിച്ചത്. മക്കളോടൊപ്പം ഞങ്ങള് എന്നും കുര്‍ബാനയ്ക്കു പോവും. ബൈബിള് പഠിക്കും. കുട്ടികളുടെ ആട്ടവും പാട്ടും കൊഞ്ചലും ചിരിയുമായി വീടു ബഹളംകൊണ്ടു നിറയും. ക്രിസ്റ്റി ഒന്‍പതിലാണു പഠിക്കുന്നത്. എല്ലാക്കാര്യത്തിലും എനിക്കു സപ്പോര്‍ട്ടാണവള്. നന്നായി വായിക്കും. ജന്ന സ്‌നേഹപ്രകൃതിയാണ്. കുട്ടികളെ കൈകാര്യം ചെയ്യാന് മിടുക്കു കൂടുതലാണവള്‍ക്ക്. കുസൃതിക്കുരുന്നാണ് ജന്ന. നേവയും ഈവയും ഇപ്പഴേ എല്ലാം പങ്കുവച്ചുതുടങ്ങി.\nഒരാള് എപ്പോഴും മറ്റെയാളെ അന്വേഷിക്കും. ദൈവം തന്ന സമ്മാനങ്ങളാണിവര്. ആ കൃപയോര്‍ത്തു നന്ദി പറയാത്ത ദിനങ്ങളില്ല. ഇന്നലെകളെയോര്‍ത്തു വ്യാകുലപ്പെടുന്നില്ല. നാളെയെന്താവുമെന്നോര്‍ത്ത് ആകുലപ്പെടുന്നുമില്ല. അടുപ്പുതീയുടെ മുകളിലെരിഞ്ഞാലല്ലേ അപ്പമുണ്ടാവൂ.'' സിനിയുടെ വാക്കുകളില് അതിജീവിച്ചവളുടെ ആത്മധൈര്യം മുഴങ്ങി.\nസ്‌നേഹത്തിന്റെ സൂര്യവെളിച്ചത്തിലേക്കു കൈകള് നിവര്‍ത്തി ജിജിയും സിനിയും നില്‍ക്കുമ്പോള് അവരുടെ ഉടലുകള്‍ക്ക് കുരിശാകൃതിയാണ്. ക്രിസ്തുവേന്തിയ സഹനത്തിന്റെ അതേ കുരിശ്, ഉത്ഥാനത്തിന്റെയും.


വിവാഹം ഭാഗ്യം കൊണ്ടു വന്നോ? ലജ്ജയോടെ സൈന മറുപടി പറയുന്നു | marriage has beenalucky charm saina nehwal\nവിവാഹം ഭാഗ്യം കൊണ്ടു വന്നോ? ലജ്ജയോടെ സൈന മറുപടി പറയുന്നു\nFeb 8, 2019, 04:02 PM IST\nകായികതാരം തന്നെയായ പി.കശ്യപുമായുള്ള വിവാഹത്തിനുശേഷം തന്റെ ജീവിതത്തെക്കുറിച്ച് സൈന പറയുന്നത് ഇങ്ങനെ.\nവിവാഹശേഷം സന്തോഷമായി ഇരിക്കാന് കഴിയുന്നതും ഒരു ഭാഗ്യമാണ്. ലണ്ടന് ഒളിംപിക്‌സില് വെങ്കല മെഡല് ജേതാവായ സൈന ഇന്ത്യയുടെ അഭിമാനമാണ്. കായികതാരം തന്നെയായ പി.കശ്യപുമായുള്ള വിവാഹത്തിനുശേഷം തന്റെ ജീവിതത്തെക്കുറിച്ച് സൈന പറയുന്നത് ഇങ്ങനെ.\n''വിവാഹശേഷമുള്ള ജീവിതം ഒരു സ്വപ്‌നം പോലെയാണ്. വ്യക്തിജീവിതത്തില് മാത്രമല്ല കരിയറിലും അങ്ങനെ തന്നെയാണ്. എല്ലാ കാര്യങ്ങളും ഉദ്ദേശിച്ചതു പോലെ നടന്നു. ഒരു വിജയത്തിനു വേണ്ടി കുറെനാളായി ഞാന് ആഗ്രഹിക്കുന്നു. വിവാഹശേഷം ആഗ്രഹിച്ച കിരീടം ഇത്ര വേഗം നേടാന് കഴിയുമെന്ന് ഞാന് വിചാരിച്ചില്ല. ഇപ്പോഴിതാ ഇന്തോനേഷ്യന് മാസ്‌റ്റേഴ്‌സില് വിജയം അനുഗ്രഹിച്ചിരിക്കുന്നു.''\nവിവാഹം എല്ലാ രീതിയിലും ഭാഗ്യം കൊണ്ടുവന്നു എന്നു പറയുമ്പോള് സൈനയുടെ മുഖത്ത് ഗൗരവമല്ല ലജ്ജയായിരുന്നു. അടുത്തിടെ സൈനയുടെ മുന്‍പരിശീലകന് വിമല്‍കുമാര് സൈനയുടെ മാനസികമായ കരുത്തിനെക്കുറിച്ച് പറഞ്ഞിരുന്നു. അത് സൈനയും ശരിവയ്ക്കുന്നു.\n''കുട്ടിക്കാലം മുതലെ അങ്ങനെയായിരുന്നു. അതെനിക്കറിയാം. ആ ഗുണം തന്നെയാണ് മത്സരങ്ങളില് പിന്നില് നിന്ന് പൊരുതിക്കയറാന് എന്നെ സഹായിച്ചത്. മാനസികമായ കരുത്തുമൂലമാണ് എപ്പോഴും എനിക്ക് എതിരാളികളേക്കാള് ഒരുപടി മുന്നില് നില്‍ക്കാന് കഴിഞ്ഞത്. പ്രതിഭയാല് അനുഗ്രഹീതമായ കായിക താരമാണ് ഞാന് എന്നത് ശരിയല്ല. പക്ഷേ നിരന്തരമായി പഠിക്കാനുള്ള മനസാണ് എന്നെ മുന്നിലെത്തിച്ചത്. നമ്മള് പരിശീലിക്കുക. എപ്പോഴും ആരോഗ്യം കാത്തുസൂക്ഷിക്കുക. ബാക്കിയൊന്നും നമ്മുടെ കയ്യിലല്ല. നല്ലകാലത്തിനു വേണ്ടി ക്ഷമയോടെ കാത്തിരിക്കുക''- സൈന പറയുന്നു.\nഏഷ്യന് ഗെയിംസ് ചാപ്യന് കൂടിയായ സൈന അടുത്തിടെ ലാക്‌മേ ഫാഷന് വീക്കിലെ റാംപില് എത്തിരുന്നു. വാണി രഘുപതി ഡിസൈന് ചെയ്ത ലെഹങ്കയിലാണ് സൈന ക്യാറ്റ് വാക്ക് നടത്തിയത്.\nContent Highlights: marriage has beenalucky charm saina nehwal


ഐപിഎല്: വില കൂടിയ താരമാര്? എമേര്‍ജിങ് പ്ലെയറായത് ഈ താരം… ഇവര് പുരസ്കാര വിജയികള് – EBM News Malayalam\nഐപിഎല്: വില കൂടിയ താരമാര്? എമേര്‍ജിങ് പ്ലെയറായത് ഈ താരം… ഇവര് പുരസ്കാര വിജയികള്\nഹൈദാരാബാദ്: ക്രിക്കറ്റ് ലോകത്തെ ഇളക്കിമറിച്ച ചെറുപൂരമായ ഐപിഎല്ലിന്റെ 12ാം സീസണിന് ഒടുവില് കൊടിയിറങ്ങി. ഞായറാഴ്ച നടന്ന അവസാന പന്ത് വരെ നീണ്ട ത്രില്ലറില് ചെന്നൈ സൂപ്പര് കിങ്‌സിനെ ഒരു റണ്‍സിന് മുട്ടുകുത്തിച്ച് മുംബൈ ഇന്ത്യന്‍സ് നാലാം കിരീടം സ്വന്തമാക്കുകയും ചെയ്തിരുന്നു. ഇതോടെ ഏറ്റവുമധികം തവണ ജേതാക്കളായ ടീമെന്ന റെക്കോര്‍ഡും രോഹിത് ശര്‍മയുടെയും സംഘത്തിന്റെ പേരിലായി.നിരവധി പുരസ്‌കാരങ്ങളാണ് ഈ സീസണിനു ശേഷം മികച്ച താരങ്ങളെയും ടീമുകളെയും തേടിയെത്തിയത്. ടൂര്‍ണമെന്റിലെ പ്രധാനപ്പെട്ട അവാര്‍ഡുകളും അതു സ്വന്തമാക്കിയവരും ആരൊക്കെയാണെന്നു നോക്കാം.\nഐപിഎല്ലില് ഏറ്റവുമധികം റണ്‍സെടുത്ത താരത്തിനുള്ള ഓറഞ്ച് ക്യാപ്പിന് അവകാശിയായത് സണ്‍റൈസേഴ്‌സ് ഹൈദരാബാദിന്റെ വെടിക്കെട്ട് ഓപ്പണറും ഓസ്‌ട്രേലിയന് താരവുമായ ഡേവിഡ് വാര്‍ണറാണ്. 12 മല്‍സരങ്ങളില് നിന്നും 692 റണ്‍സാണ് താരം വാരിക്കൂട്ടിയത്. അതേസമയം, കൂടുതല് വിക്കറ്റെടുത്ത ബൗളര്‍ക്കുള്ള പര്‍പ്പിള് ക്യാപ്പ് ലഭിച്ചത് ചെന്നൈ സൂപ്പര് കിങ്‌സിന്റെ ദക്ഷിണാഫ്രിക്കന് വെറ്ററന് സ്പിന്നറായ ഇമ്രാന് താഹിറിനാണ്. സിഎസ്‌കെയ്ക്കായി 17 മല്‍സരങ്ങളില് നിന്നും 26 വിക്കറ്റുകളാണ് താരം കൊയ്തത്.ടൂര്‍ണമെന്റിലെ ഏറ്റവും വിലപിടിപ്പുള്ള (മോസ്റ്റ് വാല്വബിള്) താരത്തിനുള്ള അവാര്‍ഡ് കൊല്‍ക്കത്ത നൈറ്റ്‌റൈഡഴ്‌സിന്റെ വെടിക്കെട്ട് ഓള്‍റൗണ്ടറും വെസ്റ്റ് ഇന്‍ഡീസ് പ്ലെയറുമായ ആന്ദ്രെ റസ്സലിനാണ്. സീസണില് നിരവധി മല്‍സരങ്ങളിലാണ് റസ്സല് തനിച്ചു കെകെആറിനെ ജയിപ്പിച്ചത്. 510 റണ്‍സെടുത്ത് ബാറ്റിങില് കസറിയ താരം 11 വിക്കറ്റുമായി ബൗളിങിലു മികച്ചുനിന്നു. എമേര്‍ജിങ് പ്ലെയര്‍ക്കുള്ള പുരസ്‌കാരം കൊല്‍ക്കത്തയുടെ തന്നെ ഇന്ത്യന് യുവ ബാറ്റ്‌സ്മാന് ശുഭ്മാന് ഗില്ലിനാണ്. 13 മല്‍സരങ്ങളില് നിന്നും ഗില് 296 റണ്‍സ് നേടി. സ്റ്റൈലിഷ് പ്ലെയര് പുരസ്‌കാരം കിങ്‌സ് ഇലവന് പഞ്ചാബിന്റെ ലോകേഷ് രാഹുലും (14 മല്‍സരങ്ങളില് നിന്ന് 593 റണ്‍സ്) ഗെയിം ചെയ്ഞ്ചര്‍ക്കുള്ള അവാര്‍ഡ് മുംബൈ ഇന്ത്യന്‍സിന്റെ രാഹുല് ചഹറും (12 മല്‍സരത്തില് നിന്നും 12 വിക്കറ്റ്) കൈക്കലാക്കി.\nസീസണിലെ വേഗമേറിയ ഫിഫ്റ്റിയെന്ന അവാര്‍ഡ് മുംബൈ ഇന്ത്യന്‍സിന്റെ സ്റ്റാര് ഓള്‍റൗണ്ടറായ ഹര്‍ദിക് പാണ്ഡ്യക്കാണ്. കൊല്‍ക്കത്ത നൈറ്റ്‌റൈഡേഴ്‌സിനെതിരേ 17 പന്തില് നേടിയ ഫിഫ്റ്റിയാണ് താരത്തെ വിജയിയാക്കിയത്. സൂപ്പര് സ്‌ട്രൈക്കര് ഓഫ് ദി സീസണ് പുരസ്‌കാരം കൊല്‍ക്കത്തയുടെ ആന്ദ്രെ റസ്സലും (സ്‌ട്രൈക്ക് റേറ്റ് 205) മികച്ച ക്യാച്ചിനുള്ള പുരസ്‌കാരം മുംബൈ ഇന്ത്യന്‍സിന്റെ കിരോണ് പൊള്ളാര്‍ഡിനുമാണ് (സിഎസ്‌കെ താരം സുരേഷ് റെയ്‌നയെ ഔട്ടാക്കിയ ക്യാച്ച്). ഫെയര് പ്ലേ പുരസ്‌കാരം തേടിയെ്തിയത് മുന് ജേതാക്കളായ സണ്‍റൈസേഴ്‌സ് ഹൈദരാബാദിനെയാണ്. പിച്ച് ആന്‍റ് ഗ്രൗണ്ട് ട്രോഫികള് യഥാക്രമം പഞ്ചാബ് ക്രിക്കറ്റ് അസോസിയേഷനും (മൊഹാലി) ഹൈദരാബാദ് ക്രിക്കറ്റ് അസോസിയേഷനും (രാജീവ് ഗാന്ധി അന്താരാഷ്ട്ര സ്‌റ്റേഡിയം) സ്വന്തമാക്കി.\nനാലാം ഐപിഎല് കിരീടം, മുംബൈ ടീമില് ഒരാള്‍ക്കു മാത്രം നിരാശ… അത് പൊള്ളാര്‍ഡ്!! ഇതാണ് കാരണം


കേരളത്തിലും സിപിഎമ്മുമായി സഹകരിക്കാൻ തയ്യാറാണെന്ന് മുല്ലപ്പള്ളി രാമചന്ദ്രൻ\nJanam TV Web Desk Feb 10, 2019, 01:47 pm IST\nകോഴിക്കോട്: കേരളത്തിലും സിപിഎമ്മുമായി സഹകരിക്കാൻ തയ്യാറാണെന്ന് കെപിസിസി അദ്ധ്യക്ഷൻ മുല്ലപ്പള്ളി രാമചന്ദ്രൻ. അക്രമരാഷ്ട്രീയം ഉപേക്ഷിച്ചാൽ സഹകരിക്കുന്നതിന് മടിയില്ലെന്ന് അദ്ദേഹം കോഴിക്കോട്ട് പറഞ്ഞു. ദേശീയ തലത്തിൽ സിപിഎം നിലപാടിൽ വ്യക്തതയില്ലെന്നും മുല്ലപ്പള്ളി കുറ്റപ്പെടുത്തി.\nസബ് കളക്ടർക്കെതിരായ എംഎൽഎയുടെ പരാമർശം സിപിഎമ്മിന്‍റെ ജീർണതയാണ് പ്രകടമാക്കുന്നത്. വിജയസാധ്യത മാത്രം കണക്കിലെടുത്താകും സ്ഥാനാർത്ഥിയെ നിർണയിക്കുകയെന്നും അദ്ദേഹം പറഞ്ഞു.\nഅതേസമയം, ലോക് സഭാ തെരഞ്ഞെടുപ്പിൽ യോജിക്കാവുന്ന എല്ലാവരുമായി യോജിക്കുമെന്ന നിലപാടാണ് കോൺഗ്രസിനെന്ന് കെ സി വേണുഗോപാൽ എംപി പറഞ്ഞു. ബിജെപിയെ അധികാരത്തിൽ നിന്ന് താഴെയിറക്കുകയാണ് ലക്ഷ്യം. കേരളത്തിലെ കാര്യങ്ങൾ കേരള ഘടകം തീരുമാനിക്കുമെന്നും ആലപ്പുഴയിൽ പറഞ്ഞു.\nനേരത്തെ ബംഗാളിൽ യോജിച്ച് പ്രവർത്തിക്കുന്നതിനായി സിപിഎമ്മും കോൺഗ്രസും തമ്മിൽ ധാരണയിലെത്തിയിരുന്നു. ഇതിന് പുറമെ, കോൺഗ്രസുമായി വേദി പങ്കിടണമെന്ന ആവശ്യവുമായി സിപിഎം ബംഗാൾ ഘടകം കഴിഞ്ഞ ദിവസം രംഗത്തെത്തിയിരുന്നു.


പൈൽസ് രോഗം വരുന്നതിനുള്ള പ്രധാന കാരണങ്ങൾ അതിൻറെ ലക്ഷണങ്ങൾ... അതിനുള്ള പരിഹാരമാർഗ്ഗങ്ങൾ...\nപൈൽസ് രോഗം വരുന്നതിനുള്ള പ്രധാന കാരണങ്ങൾ അതിൻറെ ലക്ഷണങ്ങൾ… അതിനുള്ള പരിഹാരമാർഗ്ഗങ്ങൾ…\nഇന്ന് സംസാരിക്കാൻ പോകുന്ന വിഷയം മൂലക്കുരുവിനെ കുറിച്ചാണ്. പ്രധാനമായും പൈൽസ് വരുന്നത് പാരമ്പര്യമായി വരുന്നത് കാണാം. കാരണം.. അച്ഛനും അമ്മയ്ക്കും ഉണ്ടെങ്കിൽ അത് മക്കളിൽ വരാനുള്ള സാധ്യത വളരെ കൂടുതലാണ്. പിന്നെ വരുന്നത് ഭക്ഷണങ്ങൾ കഴിക്കുന്നത് കൊണ്ടാണ് അതായത് നല്ല എരിവുള്ള ഭക്ഷണങ്ങൾ കഴിക്കുന്നതുകൊണ്ടു പിന്നെ പുറമേ നിന്നുള്ള ഭക്ഷണങ്ങൾ കഴിക്കുന്നത് കൊണ്ടും അതെന്താ ഹോട്ടൽ ഫുഡ് എല്ലാം തന്നെ ഇതിന് പ്രധാന കാരണങ്ങളാണ്. അതുപോലെ ഇറച്ചി കോഴി ആട് ഇവയെല്ലാംതന്നെ അധികമായി കഴിക്കുന്നത് കൊണ്ടും പൈൽസ് ഉണ്ടാകാനുള്ള സാധ്യതകൾ ഏറെയാണ്.\nപപ്പടം അച്ചാർ പിന്നെ അതുപോലെ കൊഴുപ്പ് കൂടിയ ഭക്ഷണങ്ങൾ ഇവയെല്ലാംതന്നെ പൈൽസിന് പ്രധാന കാരണങ്ങളാണ്. സ്ത്രീകളിൽ നമുക്ക് പ്രഗ്നൻസി ടൈമിലും.. അബ്നോർമൽ ആയിട്ടുള്ള ഡെലിവറി കണ്ടീഷൻ സിലും.. പൈൽസ് ഉണ്ടാവാനുള്ള സാധ്യതയുണ്ട്. ഇതിൻറെ ലക്ഷണങ്ങൾ എന്തൊക്കെയാണ് എന്ന് നമുക്ക് നോക്കാം. പ്രധാനമായും നാല് ഗ്രേഡുകൾ ഇൽ ആണ് ഈ രോഗം ഉള്ളത്. അതിൽ ഒന്നാമത്തെ ഗ്രേഡ്.. മലബന്ധം അതായത് ഇടയ്ക്കിടയ്ക്ക് ഉണ്ടാകുന്ന മലബന്ധം. അതുകൂടാതെ ചെറുതായിട്ട് ഉള്ള വേദനകളും ഉണ്ടാവും. ഗ്രേഡ് ടു എന്ന് പറയുന്നത്.. റഗുലർ ആയിട്ട് മലബന്ധം ഉണ്ടാകുന്നത്..\nഅതിൻറെ കൂടെ ഇടയ്ക്ക് ബ്ലീഡിങ് ഉണ്ടാകും. അതുപോലെ ഗ്രേഡ് ത്രീ എന്നു പറയുന്നത്… മലം പോയതിനുശേഷം ഉള്ള ഒരു തടിപ്പും.. ഗ്രേഡ് ഫോർ എന്ന് പറയുന്നത്.. സ്ഥിരമായിട്ട് ഒരു പൈൽസ് മാർക്ക് തള്ളി നിൽക്കുന്നത് പോലെ ഉണ്ടാവും. അതിൽ ഗ്രേഡ് ത്രീ ഗ്രേഡ് ഫോറും എന്തായാലും ബ്ലീഡിങ് ഉള്ള പൈൽസ് ആയിരിക്കും ഉണ്ടാവുക.ഗ്രേഡ് വൺ ഗ്രേഡ് ടു നമുക്ക് ഡോക്ടറെ കണ്ടാൽ പെട്ടെന്നുതന്നെ ഗുണം ആക്കാൻ സാധിക്കുന്നതാണ്. ഗ്രേഡ് ത്രീ ഗ്രേഡ് ഫോർ സർജിക്കൽ പ്രൊസീജർ വെച്ചിട്ടാണ് നമുക്ക് അധികവും മാറ്റിയെടുക്കാൻ സാധിക്കാറ്.


ബംഗലൂരിന്റെ അഞ്ചാം തോല്‍വി, ഇക്കുറി നാണം കെട്ടത് | Sports Arabia Newspaper Malayalam\nബംഗലൂരിന്റെ അഞ്ചാം തോല്‍വി, ഇക്കുറി നാണം കെട്ടത്\nബംഗലൂര് റോയല് ചടലഞ്ചേഴ്‌സിന് ഇത് അഞ്ചാം തോല്‍വി. ഇക്കുറി തോറ്റതിനെ കുറിച്ച് പറയാന് നായകന് വിരാട് കോഹ് ലിക്ക് വാക്കുകളില്ല. അലംഭാവത്തോടെയുള്ളതും അസ്വീകാര്യവുമായ കളി എന്നാണ് നായകന് പറഞ്ഞത്.\n49 റണ്‍സ് കൂട്ടിച്ചേര്‍ക്കുന്നതിനിടെ കോഹ് ലിയുടെ ടീം പുറത്തായി. ഐപിഎല്ലിലെ ഏറ്റവും കുറഞ്ഞ ടോട്ടലായി ഇത് മാറി. വെറും 132 റണ്‍സിന്റെ വെല്ലുവിളി ഏറ്റെടുത്ത് പിന്തുടര്‍ന്ന റോയല് ചലഞ്ചേഴ്‌സിന് പേരിന്റെ അര്‍ത്ഥത്തിന്റെ ഒരു ശതമാനം കളി പോലും പുറത്തെടുക്കാനായില്ല.\nതങ്ങളുടെ ബാറ്റിംഗ് ചരിത്രത്തിലെ ഏറ്റവും മോശം പ്രകടനമാണിത്. ഇത് വേദനിപ്പിക്കുന്നു. നായകന് പറഞ്ഞു.\n132 റണ്‍സിന് ശക്തമാരയ എതിരാളികളെ വരിഞ്ഞു മുറുക്കാന് സാധിച്ചത് തങ്ങള്‍ക്ക് അനായസ വിജയം ഒരുക്കുമെന്നാണ് കരുതിയത്. താനുള്‍പ്പെടുന്ന ബാറ്റ്‌സ്മാന്‍മാര് അലക്ഷ്യമായി കളിച്ചതായി കോഹ് ലി സമ്മതിച്ചു,\nവലിയ സൈറ്റ് സ്‌ക്രീന് തങ്ങളുടെ ബാറ്റ്‌സ്മാന്‍മാരുടെ ശ്രദ്ധ കളഞ്ഞതായും കോഹ് ലി പറഞ്ഞു. ഈ കളി മറക്കാനാണ് തഹ്ങള് ആഗ്രഹിക്കുന്നത്. കഴിഞ്ഞ കളിയില് 200 നേടിയവരാണ് തങ്ങള് ഇക്കുറി 50 കടക്കാന് കഴിയാതിരുന്നതിന് യാതൊരു ന്യായികരണവുമില്ല. ഇനിയും ഞങ്ങള് ഇതു പോലെ ബാറ്റുവീശുകയില്ല- കോഹ് ലി പറഞ്ഞു.\nഎന്നാല്, ബംഗലൂരിനെ തകര്‍ത്തത് തങ്ങളുടെ ഫാസ്റ്റ് ബൗളേഴ്‌സാണെന്ന് കൊല്‍ക്കത്തയുടെ നായകന് ഗൗതം ഗംഭീര് പറഞ്ഞു,. ചെറിയ ടോട്ടല് പടുത്തുയര്‍ത്തിയതിന്റെ ക്ഷീണം ബൗളര്‍മാര് തീര്‍ത്തു. 170 റണ്‍സ് എടുക്കാനായിരുന്നു തങ്ങളുടെ പദ്ധതി. എന്നാല്, 150 പോലും കടക്കാനായില്ല.


emalayalee.com - കുപ്രസിദ്ധ മോഷ്ടാവ് മൊയ്‌ദീന് ഷബീര് കോടതിയില് കീഴടങ്ങി\nകുപ്രസിദ്ധ മോഷ്ടാവ് മൊയ്‌ദീന് ഷബീര് കോടതിയില് കീഴടങ്ങി\nകുമ്‌ബള നാട്ടുകാര്‍ക്കും,വ്യാപാരികള്‍ക്കും നിരന്തരം ഭീഷണിയായിരുന്ന കുപ്രസിദ്ധ മോഷ്ടാവ് മൊയ്‌ദീന് ഷബീര് കോടതിയില് കീഴടങ്ങി. സി ഐ പ്രേമദാസനും, എസ് ഐ ശിവദാസനും സംഘവും പ്രതിയെ പിടിക്കാന് വല വീശുന്നതിനിടയിലാണ് പ്രതി കോടതിയില് കീഴടങ്ങിയത്.\nസി ഐ പ്രേമദാസനും, എസ് ഐ ശിവദാസനും സംഘവും പ്രതിയെ പിടിക്കാന് വല വീശുന്നതിനിടയിലാണ് പ്രതി കോടതിയില് കീഴടങ്ങിയത്.\nകുമ്‌ബള,മഞ്ചേശ്വരം,കാസര്‍കോട് പോലീസ് സ്‌റ്റേഷനുകളില് മോഷണം,പിടിച്ചുപറി,ഭവനഭേദനം,കൊലപാതക ശ്രമം അടക്കം പതിനാറു കേസുകള് നിലവിലുണ്ട്. മുന് വൈരാഗ്യത്തിന്റെ പേരില് കാലന്തര് ഷാഫിയെ കുത്തിപ്പരിക്കേല്‌പിക്കുകയും കൊല്ലാന് ശ്രമിക്കുകയും ചെയ്‌ത കേസിലാണിപ്പോള് കോടതിയില് കീഴടങ്ങിയത്.\nകുടുംബഭരണം രാജ്യത്തെ തകര്‍ത്തെന്ന മോദിയുടെ ആരോപണത്തെ ചെറുത്ത് പ്രിയങ്കാ ഗാന്ധി\nഹെലികോപ്റ്റര് സ്ഥിരമായി വാടകയ്ക്ക് എടുക്കാനൊരുങ്ങി സംസ്ഥാന സര്‍ക്കാര്


Eating Chips during Pregnancy: ഗർഭിണികൾ പൊട്ടറ്റോ ചിപ്സ് അധികം കഴിക്കേണ്ട; കാരണം അറിയാം - this is why pregnant women should not eat potato chips | Samayam Malayalam\nthis is why pregnant women should not eat potato chips\nSamayam Desk | Lipi | Updated: 22 Apr 2020, 01:16:00 PM\nഗർഭകാലം പലർക്കും പല തരം സംശയങ്ങളുടെ കാലമാണ്. എന്തൊക്കെ ചെയ്യണം, എന്തൊക്കെ ചെയ്യരുത്, എന്തൊക്കെ കഴിക്കാം, കഴിക്കരുത്, അങ്ങനെ നീളുന്നു സംശയങ്ങളുടെ നീണ്ട പട്ടിക.\nEating Chips during Pregnancy\nഗർഭിണിയായിരിക്കുമ്പോൾ പലതരം ആസക്തികളാണ് ഉണ്ടാകുക. ആസക്തി സാധ്യമായ എല്ലാ രൂപങ്ങളിലും വരുന്നു, ഒപ്പം നിങ്ങളുടെ കട്ടിലിൽ കിടന്നുകൊണ്ട്, നിങ്ങളുടെ പ്രിയപ്പെട്ട സിനിമ കാണാനും, കൂടെ ഒരു പായ്ക്കറ്റ് ചിപ്സ് കൊറിക്കുവാനും നിങ്ങൾ ആഗ്രഹിച്ചേക്കാം. എന്നാൽ, ഗർഭകാലത്ത് ഉരുളക്കിഴങ്ങ് ചിപ്സ് കഴിക്കുന്നത് തെറ്റായ കാര്യമാണ്. കാരണം, ഇത് നിങ്ങളുടെ പിഞ്ചു കുഞ്ഞിന് ഒരുപാട് സങ്കീർണതകൾ ഉണ്ടാക്കുന്നു, ഇതേ കുറിച്ച് ചില കാര്യങ്ങൾ ഇവിടെ നിന്ന് മനസ്സിലാക്കാം.\nഗർഭകാലത്ത് നിങ്ങൾക്ക് ചിപ്സ് കഴിക്കാൻ കഴിയുമോ?\nഈ ചോദ്യത്തിനുള്ള ഏറ്റവും അനുയോജ്യമായ ഉത്തരം വിവിധ കാരണങ്ങളാൽ “ഇല്ല” എന്നതാണ്. എന്നിരുന്നാലും, ചിപ്സ് കഴിക്കുന്നത് അനുവദിച്ചേക്കാവുന്ന പ്രത്യേക കേസുകളുണ്ട്, പക്ഷേ അതും വളരെ ചെറിയ അളവിൽ. പക്ഷേ, ശുചിത്വപരമായ സാഹചര്യങ്ങളിൽ ശുദ്ധമായ ഉരുളക്കിഴങ്ങ് ഉപയോഗിച്ച് വീട്ടിൽ തയ്യാറാക്കിയതും നല്ല ഗുണനിലവാരമുള്ള എണ്ണയിൽ വറുത്തതുമായ ചിപ്സ് മാത്രം കഴിക്കാം.\nAlso read: സ്ത്രീകള് ഈ സമയത്തു കാലില് സോക്‌സിട്ടാല് ഗര്‍ഭസാധ്യത കൂടും\nഎല്ലാ സാഹചര്യങ്ങളിലും, ഗർഭാവസ്ഥയുടെ ആദ്യ ത്രിമാസങ്ങൾ പൂർത്തിയാകുന്നതുവരെ ചിപ്സ് കഴിക്കുന്നതിൽ നിന്ന് വിട്ടുനിൽക്കാൻ സ്ത്രീകൾ ശ്രദ്ധിക്കേണ്ടതാണ്. അതിനുള്ള കാരണങ്ങൾ ചുവടെയുള്ള ലേഖനത്തിൽ ഞങ്ങൾ വിശദീകരിക്കാം. നിങ്ങളുടെ ഇച്ഛാശക്തി ദുർബലമാണെന്ന് നിങ്ങൾക്കറിയാമെങ്കിൽ, ചിപ്സ് കഴിക്കുന്നതിൽ നിന്ന് പൂർണ്ണമായും വിട്ടുനിൽക്കുന്നതാണ് നല്ലത്.\nഗർഭകാലത്ത് ചിപ്സ് കഴിക്കുന്നത് ദോഷകരമാകുന്നത് എന്തുകൊണ്ട്?\nപല കാരണങ്ങളാൽ ചിപ്സ് ഗർഭകാലത്ത് ആരോഗ്യകരമായ ഒരു ലഘുഭക്ഷണം അല്ല. അവയിൽ ചിലത് നമുക്ക് നോക്കാം.\n1. റെഡിമെയ്ഡ് ചിപ്സുകളിൽ 30% യഥാർത്ഥ ഉരുളക്കിഴങ്ങ് മാത്രമേ അടങ്ങിയിട്ടുള്ളൂ. ചിപ്സുകളുടെ സ്വാദും കാലഹരണ തീയതിയും വർദ്ധിപ്പിക്കുന്നതിന് ഉപയോഗിക്കുന്ന അന്നജവും സിന്തറ്റിക് ചേരുവകളുമാണ് ബാക്കിയുള്ള ചേരുവകൾ. ഈ ചേരുവകൾ അമ്മയ്‌ക്കും അവളുടെ ഉള്ളിൽ വളരുന്ന കുഞ്ഞിനും ഒട്ടും ആരോഗ്യകരമല്ല.\n2. വിപണിയിൽ ലഭ്യമായ ചിപ്സുകൾ വലിയ അളവിൽ നിർമ്മിച്ചവയാണ്, അവ തയ്യാറാക്കുവാൻ ഉപയോഗിക്കുന്ന രീതികൾ ആരോഗ്യകരമായ ഉപഭോഗത്തിന് അനുയോജ്യമല്ല. മിക്ക ചിപ്സുകളും ഒരേ എണ്ണയിലെ ഉയർന്ന താപനിലയിൽ വറുത്തതാണ്. ഇത് അവയിൽ പോഷകങ്ങൾ ഉണ്ടെങ്കിൽ തന്നെ അത് ഫലപ്രദമായി നീക്കം ചെയ്യുന്നു. മാത്രമല്ല അനാരോഗ്യകരമായ ഘടകങ്ങൾ അവയിൽ പറ്റിനിൽക്കുകയും ചെയ്യുന്നു.\nAlso read: ഗര്‍ഭിണിയാകും മുന്‍പേ ദന്തപ്രശ്‌നം തീര്‍ക്കണം, കാരണം\n3. ചിപ്സ് അമിതമായി കഴിക്കുമ്പോൾ, അവ വറുക്കാൻ ഉപയോഗിക്കുന്ന സസ്യ എണ്ണ ശരീരത്തിലെ കൊഴുപ്പുകൾ അടിഞ്ഞുകൂടാൻ ഇടയാക്കും. ഇത് ഹൃദയത്തിന്റെ ആരോഗ്യത്തെ കൂടുതൽ ബാധിക്കുകയും കൊളസ്ട്രോളിന്റെ അളവ് വർദ്ധിപ്പിക്കുകയും ശരീരഭാരം വർദ്ധിപ്പിക്കുകയും ചെയ്യും.\n4. ചില തരം ചിപ്സിൽ അർബുദത്തിന് കാരണമാകുന്ന പദാർത്ഥങ്ങളുടെ അവശിഷ്ടങ്ങളും അടങ്ങിയിരിക്കുന്നു, അത് നേരിട്ട് ഡി‌എൻ‌എയിൽ എത്തി അതിന്റെ ഘടനയെ നശിപ്പിക്കാൻ തുടങ്ങും.\n5. റെഡിമെയ്ഡ് അല്ലെങ്കിൽ പായ്ക്ക് ചെയ്ത ചിപ്സുകൾ പല തരം തയ്യാറാക്കൽ പ്രകൃത്യകൾക്ക് വിധേയമാകുന്നു, അതിൽ പൂരിത ലവണങ്ങൾ, രുചികൾ, അഡിറ്റീവുകൾ എന്നിവ ചേർക്കുന്നു. ഉപ്പിട്ട ചിപ്സുകൾ കഴിക്കുന്നത് ശരീരത്തിലെ ജലത്തിന്റെയും ധാതുക്കളുടെയും അളവ് കുറയ്ക്കുന്നു. ഇത് കാലുകളിലെ വീക്കം വഷളാക്കുകയും രക്തസമ്മർദ്ദം വർദ്ധിപ്പിക്കുകയും ചെയ്യും.\n6. ചിപ്സ് കഴിക്കുന്നത് നെഞ്ചെരിച്ചിൽ, വായുകോപം, അനാവശ്യ വയർ സംബന്ധമായ പ്രവർത്തനങ്ങൾ എന്നിവയിലേക്കും നയിച്ചേക്കാം. ഇത് ശരീരത്തിൽ നാശമുണ്ടാക്കുന്നു. ഈ അവസ്ഥകൾ ചിലപ്പോൾ വഷളാകുകയും ഗർഭം അലസലിലേക്ക് നയിക്കുകയും ചെയ്യും.\n7. അധിക അളവിലുള്ള കൊഴുപ്പ് ഇരട്ടി ജോലി ചെയ്യുന്ന വൃക്കകളിലും മറ്റ് അവയവങ്ങളിലും വളരെയധികം സമ്മർദ്ദവും ബുദ്ധിമുട്ടും ചെലുത്തുന്നു.\nമുകളിൽ സൂചിപ്പിച്ച കാര്യങ്ങൾ ചിപ്സ് കഴിക്കുന്നത് മൂലം ആരോഗ്യത്തിന് ഉണ്ടാകുന്ന ചില പ്രധാന പ്രശ്നങ്ങളാണ്. ചിപ്‌സ് കഴിക്കുന്നത് അമ്മയുടെ ആരോഗ്യത്തെ എങ്ങനെ ബാധിക്കുമെന്ന് ഇപ്പോൾ നിങ്ങൾക്കറിയാം, ഇത് കുഞ്ഞിന്റെ ആരോഗ്യത്തെയും ബാധിക്കുമോയെന്ന കാര്യം ഇനി പരിശോധിക്കാം.\nAlso read: കഞ്ഞിന് തൂക്കം പെട്ടെന്നു കൂട്ടും നവരയരിക്കുറുക്ക്\nഗർഭകാലത്ത് ചിപ്സ് കഴിക്കുന്നത് ഭ്രൂണത്തിന്റെ ആരോഗ്യത്തെ എങ്ങനെ ബാധിക്കും?\nഗർഭാവസ്ഥയിൽ ചിപ്സ് കഴിക്കുന്നത് നിങ്ങളുടെ ഗർഭപാത്രത്തിനുള്ളിൽ വളരുന്ന ഭ്രൂണത്തിന്റെ ആരോഗ്യത്തെ ബാധിക്കുന്നു. പലതരം ചിപ്സുകളിൽ അക്രിലാമൈഡ് അടങ്ങിയിരിക്കുന്നതായി അറിയപ്പെടുന്നു, ഇത് കാൻസറിന് കാരണമാകുന്ന ഒരു ശക്തമായ ഘടകമാണ്. നിലവിലുള്ള ഡിഎൻ‌എയുടെ രൂപവത്കരണത്തെ അക്രിലാമൈഡ് തടസ്സപ്പെടുത്തും, ഇത് ഭ്രൂണത്തിന്റെ ഭാരം കുറയ്ക്കുകയും തലയ്ക്ക് അസാധാരണ വലുപ്പമുണ്ടാക്കുകയും ചെയ്യുന്നു. ഇത് പിന്നീട് കുഞ്ഞിന്റെ പെരുമാറ്റ അവസ്ഥകൾ, ജനന വൈകല്യങ്ങൾ, വികസന കാലതാമസം എന്നിവയ്ക്ക് കാരണമാകും.\nചിപ്സ് കഴിക്കാതിരിക്കുക എന്നത് വളരെ ബുദ്ധിമുട്ടാണ്, പ്രത്യേകിച്ചും ഗർഭകാലത്ത് ഭക്ഷണത്തോടുള്ള ആസക്തി വളരെ ശക്തമായിരിക്കുമ്പോൾ. പക്ഷേ, നിങ്ങളുടെ കുഞ്ഞിന്റെ സുരക്ഷയ്ക്ക് മുൻ‌ഗണന നൽകേണ്ടത് വളരെ പ്രധാനപ്പെട്ട ഒരു കാര്യമാണ് എന്നത് മനസ്സിലാക്കേണ്ടതുണ്ട്. അതിനാൽ, ഗർഭകാലത്തെ ആദ്യ മൂന്ന് മാസങ്ങളിൽ ചിപ്‌സ് കഴിക്കുന്നത് കർശനമായി ഒഴിവാക്കണം. മാത്രമല്ല, നിങ്ങൾ മുലയൂട്ടുമ്പോഴും അവ കഴിക്കുന്നത് ഒഴിവാക്കുന്നതാണ് നല്ലത്. നിങ്ങളുടെ ആരോഗ്യമുള്ള കുഞ്ഞ് ജനിച്ചുകഴിഞ്ഞാൽ, നിങ്ങൾക്ക് ചിപ്സുകൾ ആസ്വദിക്കുന്നതിലേക്ക് മടങ്ങാം, പക്ഷേ മിതമായിട്ട് വേണം. കാരണം, അമിതമായി എന്തെങ്കിലും കഴിക്കുന്നത്, പ്രത്യേകിച്ച് വറുത്തതും പൊരിച്ചതുമായ ഭക്ഷണങ്ങൾ, നിങ്ങളുടെ ആരോഗ്യത്തിന് ഒരിക്കലും നല്ലതല്ല.\nസ്ത്രീകള് ഈ സമയത്തു കാലില് സോക്‌സിട്ടാല് ഗര്‍ഭസാധ്യത കൂടും....ആര്‍ട്ടിക്കിള് ഷോ\nഗർഭകാലത്ത് ചിപ്സ് കഴിക്കുന്നത് ഗർഭകാലത്തെ ആരോഗ്യം pregnancy food habits potato chips during pregnancy Potato chips Eating Chips during Pregnancy\nWeb Title : this is why pregnant women should not eat potato chips


കാസർകോടിനെ ഞെട്ടിച്ച പെരിയയിലെ സുബൈദ കൊലക്കേസ് പ്രതികൾ പൊലീസ് പിടിയിൽ-periya subaida murder case two in police suctody\nഒമ്പതു കുട്ടികളും തന്റേതല്ല; അറബ് പൗരന് വിവാഹ മോചനത്തിന്\nപുണെ മഞ്ഞക്കടലാകും; ആരാധകർക്ക് കിടിലൻ സർപ്രൈസ് നൽകി ചെന്നൈ സൂപ്പർ കിങ്സ്\nസുപ്രീം കോടതി വെബ്സൈറ്റ് ഹാക്ക് ചെയ്‌തു; പിന്നിൽ ബ്രസീലിയൻ ഹാക്കർമാരെന്ന് സംശയം\nസുഹൃത്തക്കൾക്കൊപ്പം ചേർന്ന് അച്ഛൻ മകളെ ബലാൽസംഗം ചെയ്തു\nകാസർകോടിനെ ഞെട്ടിച്ച പെരിയയിലെ സുബൈദ കൊലക്കേസ് പ്രതി പൊലീസ് പിടിയിൽ\nകൊലപാതക വാർത്തയറിഞ്ഞ് സുബൈദയുടെ വീട്ടിലെത്തിയവർ (ഇൻസെറ്റിൽ സുബൈദ)\nസംഭവത്തിന് പിന്നിൽ ഇതര സംസ്ഥാന തൊഴിലാളികളാണെന്ന് സോഷ്യൽ മീഡിയയിൽ പ്രചരിച്ച സന്ദേശം വ്യാജമെന്ന് വ്യക്തമായി\nകാഞ്ഞങ്ങാട്: പെരിയ ആയമ്പാറയിൽ താഴത്ത് പളളം വീട്ടിൽ സുബൈദയെ കൊലപ്പെടുത്തിയ സംഭവത്തിന് പിന്നിൽ മോഷണ ശ്രമം തന്നെയെന്ന് സ്ഥിരീകരിച്ചു. സംഭവത്തിൽ ബദിയഡുക്ക സ്വദേശിയെ പൊലീസ് കസ്റ്റഡിയിലെടുത്തു. കൂട്ടുപ്രതിക്കായി വലവിരിച്ചതായി പൊലീസ് വ്യക്തമാക്കി.\nസുബദയുമായി പരിചയമുളളവർ തന്നെയാണ് കൊലപാതകം നടത്തിയതെന്ന സംശയമാണ് പൊലീസിനെ പ്രതികളിലേക്ക് എത്തിച്ചത്. വീട്ടിനകത്ത് നിന്ന് ലഭിച്ച അടിവസ്ത്രം സുബൈദയുടേത് തന്നെയെന്ന് തിരിച്ചറിഞ്ഞിട്ടുണ്ട്. ഇവിടെ മേശപ്പുറത്ത് രണ്ട് ഗ്ലാസുകളിലായി നാരങ്ങാവെളളം കലക്കി വച്ചതിന്റെ ഡിഎൻഎ പരിശോധനയാണ് പ്രതികളെ കുടുക്കിയത്.\nഅതേസമയം കസ്റ്റഡിയിലുളള പ്രതികളുടെ പേര് വിവരം പൊലീസ് വെളിപ്പെടുത്തിയില്ല. നാളെ രാവിലെ അറസ്റ്റ് രേഖപ്പെടുത്തുമെന്നാണ് പൊലീസ് ഇക്കാര്യത്തിൽ വ്യക്തമാക്കിയിരിക്കുന്നത്. ഇന്ന് വൈകുന്നേരത്തിനകം രണ്ടാമത്തെ പ്രതിയും പിടിയിലാകുമെന്നും ഇതിന് ശേഷം അറസ്റ്റ് രേഖപ്പെടുത്തുമെന്നാണ് വിവരം.\n“പിടിയിലായ പ്രതി കുറ്റം സമമ്മതിച്ചിട്ടുണ്ട്. 65കാരിയായ സുബൈദയ്ക്ക് ഇരുവരെയും നേരിട്ട് പരിചയമുണ്ടായിരുന്നു. ഈ പരിചയം മുതലെടുത്താണ് ഇരുവരും വീട്ടിലെത്തിയത്. മോഷണ ശ്രമമായിരുന്നു ലക്ഷ്യം. സുബൈദയുടെ ശരീരത്തിലുണ്ടായിരുന്ന ആഭരണങ്ങളും പണവും അപഹരിച്ചിട്ടുണ്ട്”, ഹൊസ്ദുർഗ് ഡിവൈഎസ്‌പി കെ.ദാമോദരൻ വ്യക്തമാക്കി.\nജനുവരി 19 നാണ് പെരിയ ആയമ്പാറയിലെ വീട്ടിൽ ഒറ്റയ്ക്ക് താമസിച്ചിരുന്ന സുബൈദയെ കൈ കാലുകൾ ബന്ധിച്ച് കൊലപ്പെടുത്തിയ നിലയിൽ കണ്ടെത്തിയത്. ഡിസംബറിൽ ചീമേനിയിലെ പുലയന്നൂരിൽ റിട്ട അദ്ധ്യാപിക വി.പി.ജാനകിയെ കവർച്ച സംഘം കൊലപ്പെടുത്തിയിരുന്നു.\nചീമേനി കൊലപാതകത്തിൽ തുമ്പുണ്ടാക്കാൻ സാധിക്കാതിരുന്നതും ഇതേ സമയത്ത് തന്നെ പെരിയയിൽ കൊലപാതകം നടന്നതും നാട്ടുകാരെ വലിയ ഭീതിയിൽ ആഴ്ത്തിയിരുന്നു. വാട്സ്ആപ്പിലും ഫെയ്സ്ബുക്കിലും ഇതര സംസ്ഥാന തൊഴിലാളികളാണ് പ്രതിസ്ഥാനത്ത് എന്ന നിലയിൽ വ്യാജ സന്ദേശങ്ങൾ പ്രചരിച്ചിരുന്നു. ഈ സന്ദേശങ്ങൾക്ക് യാതൊരു അടിസ്ഥാനവുമില്ലെന്ന് ജില്ലാ പൊലീസ് സൂപ്രണ്ട് കെ.ജി.സൈമൺ ഐഇ മലയാളത്തോട് പറഞ്ഞിരുന്നു.\nTags: Kasargod, Murder\nപ്രണവ് പതിനേഴാം വയസ്സില് എഴുതിയതാണത്\nഅല്‍ഫോണ്‍സ് പുത്രനൊപ്പം ‘പ്രേമം’ ടീം വീണ്ടുമൊന്നിക്കുന്നു\nവീട് വൃത്തിയാക്കുന്നതിടെ ഷോക്കേറ്റ് അമ്മയും മകനും മരിച്ചു\nരാജ്യത്തെ നടുക്കി കത്തുവ-ഉന്നാവോ സംഭവങ്ങള്: മെഴുകുതിരകളേന്തി കോണ്‍ഗ്രസ് ‘സമരം അര്‍ദ്ധരാത്രിയില്’\n‘മൂന്ന് കുട്ടികള് നേരത്തേ മരിച്ചിരുന്നു’; കണ്ണീരിന്റെ അണക്കെട്ട് പേറി പെണ്‍കുട്ടിയുടെ മാതാപിതാക്കള്\nഭാര്യക്ക് ലഹരി ഫെയ്സ്ബുക്കും വാട്ട്സ്ആപ്പും; ഭര്‍ത്താവ് കഴുത്ത് ഞെരിച്ച് കൊലപ്പെടുത്തി\nഹൃദയഭേദകമെന്ന് ‘സുഡുമോന്’: കൂട്ട ബലാത്സംഗ കൊലയെ അപലപിച്ചൊരു നൈജീരിയക്കാരന്\nദേശീയ പതാകയ്ക്കു പകരം ഉയര്‍ത്തേണ്ടത് അവളുടെ രക്തം പുരണ്ട വസ്ത്രം: ലീന മണിമേഖലൈ\nഉന്നാവോ ബലാത്സംഗ കേസ്: ബിജെപി എംഎൽഎയെ സിബിഐ അറസ്റ്റ് ചെയ്തു\nമൃഗീയമായി കൊല്ലപ്പെട്ട എട്ടു വയസുകാരിക്കായി ശബ്ദിച്ച് ബോളിവുഡും കായികലോകവും\nജമ്മു കശ്മീരിൽ എട്ട് വയസുകാരിയെ കൊന്ന കേസിലെ കുറ്റപത്രത്തിലെ ഞെട്ടിക്കുന്ന വസ്തുതകള്


ASIANET STAR SINGER SEASON5GRAND FINALE സ്റ്റാര്‍സിംഗര്\nതിരുവനന്തപുരം: ചന്ദ്രശേഖരന് നായര് സ്‌റ്റേഡിയത്തില് നടന്ന ഐഡിയ സ്റ്റാര് സിങ്ങര് സീസണ് 5ന്റെ ഫൈനല് പോരാട്ടത്തില് ചെന്നൈയില് നിന്നുള്ള കല്‍പ്പന രാഘവേന്ദ്ര വിജയിയായി. കോഴിക്കോട് സ്വദേശിയായ മൃദുല രണ്ടാം സ്ഥാനവും തിരുവനന്തപുരം സ്വദേശിയായ ഇമ്മാനുവല് മൂന്നാം സ്ഥാനവും പങ്കുവെച്ചു. ആലപ്പുഴയില് നിന്നുള്ള ആന്റണിയും പാലക്കാട്ടുനിന്നുള്ള അഖിലും നാലും അഞ്ചും സ്ഥാനം യഥാക്രമം നേടി. ഗാനഗന്ധര്‍വ്വന് പത്മശ്രീ കെ.ജെ യേശുദാസാണ് വിജയികളെ പ്രഖ്യാപിച്ചത്.\nഗ്രാന്‍ഡ് ഫിനാലെയില് സ്റ്റാര് സിംഗറായ കല്‍പ്പനക്ക് ഒന്നാം സമ്മാനമായി ഒരു കോടി രൂപയുടെ ഫ്‌ളാറ്റ് ലഭിക്കും. രണ്ടാം സ്ഥാനം മൃദുലക്ക് സമ്മാനമായി 15 ലക്ഷം രൂപയുടെ സ്വര്‍ണവും ലഭിക്കും. 7.5 ലക്ഷം രൂപയുടെ സ്വര്‍ണം മൂന്നാം സമ്മാനമായി ഇമ്മാനുവലിന് ലഭിക്കും. ആന്റണിക്ക് നാലാം സമ്മാനമായി അഞ്ച് ലക്ഷം രൂപയും, അഖിലിന് അഞ്ചാം സമ്മാനമായി രണ്ട് ലക്ഷം രൂപയും ലഭിക്കും.


mp-cm-shivraj-singh-chouhan-discharged-after-recovering-from-covid | കോവിഡ് മുക്തനായി; മധ്യപ്രദേശ് മുഖ്യമന്ത്രി ശിവരാജ് സിങ് ചൗഹാൻ ആശുപത്രി വിട്ടു - MarunadanMalayalee.com\nAugust 05, 202012:50 PM IST Permalink\nഭോപ്പാൽ: കോവിഡ് രോഗമുക്തനായ മധ്യപ്രദേശ് മുഖ്യമന്ത്രി ശിവരാജ് സിങ് ചൗഹാൻ ആശുപത്രി വിട്ടു. ഏഴുദിവസം വീട്ടിൽ നിരീക്ഷണത്തിൽ തുടരാൻ മുഖ്യമന്ത്രിയോട് ഡോക്ടർമാർ നിർദ്ദേശിച്ചിട്ടുണ്ട്. ഭോപ്പാലിലെ ചിരായു ആശുപത്രിയിൽ പ്രവേശിപ്പിച്ചിരുന്ന ചൗഹാനെ കോവിഡ് ടെസ്റ്റ് ഫലം നെഗറ്റീവ് ആയതിനെ തുടർന്നാണ് ഡിസ്ചാർജ് ചെയ്തത്.\nജൂലൈ 25നാണ് കോവിഡ് സ്ഥിരീകരിച്ചതിനെ തുടർന്ന് ചൗഹാനെ ആശുപത്രിയിൽ പ്രവേശിപ്പിച്ചത്. ഭോപ്പാലിലെ ചിരായു ആശുപത്രിയിൽ കഴിയുകയായിരുന്ന ചൗഹാന്റെ കഴിഞ്ഞ മൂന്ന് കോവിഡ് പരിശോധനാ ഫലങ്ങളും പോസിറ്റീവ് ആയിരുന്നു. രോഗലക്ഷണങ്ങൾ ഒന്നും ഇല്ലാത്തതിനെ തുടർന്ന് തിങ്കളാഴ്ച ആശുപത്രി വിടാനാകുമെന്നാണ് ശിവരാജ് സിങ് ചൗഹാൻ ഞായറാഴ്ച പറഞ്ഞത്. എന്നാൽ പരിശോധനയിൽ പോസിറ്റീവ് ആണെന്ന് കണ്ടെത്തി. ഇതോടെ ആശുപത്രിയിൽ തുടരുകയായിരുന്നു.


15 വര്‍ഷങ്ങള്‍ക്കു ശേഷം ചാമ്പ്യന്‍സ് ലീഗില് അക്കാര്യം ആവര്‍ത്തിച്ചു; താരമായി ഒരു 19-കാരന് | Erling Braut Haaland| UEFA Champions League 2019-2020\nറെഡ്ബുള് സാല്‍സ്ബര്‍ഗിന്റെ നോര്‍വീജിയന് സ്‌ട്രൈക്കറായ എര്‍ലിങ് ബ്രൗട്ട് ഹാലന്‍ഡ് എന്ന 19-കാരനാണ് ഈ മത്സരം ആവേശകരമാക്കുന്നതില് പ്രധാന പങ്കുവഹിച്ച ഒരാള്\nചാമ്പ്യന്‍സ് ലീഗിലെ ഗ്രൂപ്പ് പോരാട്ടത്തിലെ ആദ്യദിനം അധികമാരും ശ്രദ്ധിക്കാതിരുന്ന മത്സരമായിരുന്നു ഓസ്ട്രിയന് ക്ലബ്ബ് റെഡ്ബുള് സാല്‍സ്ബര്‍ഗും ബെല്‍ജിയം ക്ലബ്ബ് ഗെന്‍കും തമ്മിലുള്ള പോരാട്ടം. എന്നാല് എട്ടു ഗോളുകള് പിറന്ന ആ മത്സരമായിരുന്നു ആദ്യ ദിനത്തിലെ ആവേശകരമായ മത്സരങ്ങളിലൊന്ന്.\nറെഡ്ബുള് സാല്‍സ്ബര്‍ഗിന്റെ നോര്‍വീജിയന് സ്‌ട്രൈക്കറായ എര്‍ലിങ് ബ്രൗട്ട് ഹാലന്‍ഡ് എന്ന 19-കാരനാണ് ഈ മത്സരം ആവേശകരമാക്കുന്നതില് പ്രധാന പങ്കുവഹിച്ച ഒരാള്. ചൊവ്വാഴ്ച നടന്നത് ഹാലന്‍ഡിന്റെ ചാമ്പ്യന്‍സ് ലീഗ് അരങ്ങേറ്റമായിരുന്നു. മത്സരത്തില് ഹാട്രിക്ക് നേടി ഈ പയ്യന് റെക്കോഡ് ബുക്കിലും പേരു ചേര്‍ത്തു.\nവെയ്ന് റൂണിക്കു ശേഷം ചാമ്പ്യന്‍സ് ലീഗ് അരങ്ങേറ്റത്തില് ഹാട്രിക്ക് നേടുന്ന ആദ്യ താരമെന്ന നേട്ടം സ്വന്തമാക്കിയിരിക്കുകയാണ് ഹാലന്‍ഡ്. 2004-ലായിരുന്നു റൂണിയുടെ നേട്ടം. മത്സരം തുടങ്ങി 102-ാം സെക്കന്‍ഡില് തന്നെ ഹാലന്‍ഡ്, ഗെന്‍ക് വലകുലുക്കി. തുടര്‍ന്ന് 34, 45 മിനിറ്റുകളിലും സ്‌കോര് ചെയ്ത ഹാലന്‍ഡ് ആദ്യ പകുതിയില് തന്നെ ഹാട്രിക്കും തികച്ചു. ഹാലന്‍ഡിന്റെ മികവില് രണ്ടിനെതിരേ ആറു ഗോളുകള്‍ക്കാണ് സാല്‍സ്ബര്‍ഗ്, ഗെന്‍കിനെ തകര്‍ത്തത്.\nമാഞ്ചെസ്റ്റര് സിറ്റിയുടെയും ലീഡ്‌സ് യുണൈറ്റഡിന്റെയും മുന് താരമായിരുന്ന ആല്‍ഫി ഹാലന്‍ഡിന്റെ മകനാണ് എര്‍ലിങ് ബ്രൗട്ട് ഹാലന്‍ഡ് എന്ന ഈ പയ്യന്.\nഈ സീസണില് ഇതുവരെ സാല്‍സ്ബര്‍ഗിനായി ഒമ്പത് മത്സരങ്ങളില് നിന്ന് 17 ഗോളുകള് സ്‌കോര് ചെയ്തു കഴിഞ്ഞു ഈ 19-കാരന്. നോര്‍വെയുടെ അണ്ടര് 20 ടീമില് അംഗമായ ഹാലന്‍ഡ് കഴിഞ്ഞ അണ്ടര് 20 ലോകകപ്പില് ഹോണ്ടുറാസിനെതിരേ നടന്ന മത്സരത്തില് നോര്‍വെയ്ക്കായി ഒമ്പത് ഗോളുകളാണ് അടിച്ചുകൂട്ടിയത്.\nContent Highlights: Erling Braut Haaland, the Norwegian ripping up the record books\nഎട്ടിന്റെ പണി കൊടുത്ത ശേഷം മെസ്സിയോട് ജേഴ്‌സി ചോദിച്ചു, തന്നില്ലെന്ന് ബയേണ് താരം\nബയേണും പി.എസ്.ജിയും നേര്‍ക്കുനേര്; ചാമ്പ്യന്‍സ് ലീഗ് കലാശപ്പോരാട്ടത്തിന് യൂറോപ്പിലെ വമ്പന്‍മാര്\nപിഎസ്ജി ആരാധകര് ആശങ്കയില്; ഫൈനലില് നെയ്മറിനെ വിലക്കുമോ?\nആര്‍തുറോ വിദാല് ബാഴ്‌സ വിട്ടു; ഇനി ഇന്ററില്


ഇരുപതു രൂപയ്ക്ക് ഊണൊരുക്കി സുഭിക്ഷ : Deepika.com Nattu Visesham\nഇരുപതു രൂപയ്ക്ക് ഊണൊരുക്കി സുഭിക്ഷ\nMonday, November 18, 2019 10:42 PM IST\nആലപ്പുഴ: ഭക്ഷ്യ പൊതുവിതരണ വകുപ്പിന്‍റെ വിശപ്പുരഹിത കേരളം പദ്ധതിയുടെ ഭാഗമായി ആലപ്പുഴയിൽ ആരംഭിച്ച സുഭിക്ഷ ഉച്ചഭക്ഷണ ശാലയ്ക്ക് വൻ ജനസ്വീകാര്യത. കേവലം 20 രൂപയ്ക്ക് വിഭവസമൃദ്ധമായ ഊണ് ലഭ്യമാക്കുന്ന ഈ ഉച്ചഭക്ഷണശാല പ്രവർത്തന മികവുകൊണ്ട് കേരളത്തിനു തന്നെ മാതൃകയാണ്.\nകേന്ദ്രത്തിൽ ദിവസവും ഊണു കഴിക്കാനെത്തുന്നത് നാന്നൂറോളം പേരാണ്. സംസ്ഥാനത്ത് ഭക്ഷ്യ പൊതുവിതരണ വകുപ്പിനു കീഴിൽ പ്രവർത്തിക്കുന്ന ഏക സംരംഭമാണ് നഗരത്തിൽ ശവക്കോട്ടപ്പാലത്തിനു സമീപം ആലപ്പുഴ നഗരസഭയുടെ വാടക രഹിത കെട്ടിടത്തിൽ പ്രവർത്തിക്കുന്ന ഉച്ചഭക്ഷണ ശാല.\n13-ാം പഞ്ചവത്സരപദ്ധതിയുടെ ഭാഗമായി ആവശ്യക്കാർക്ക് സൗജന്യമായി ഒരുനേരത്തെ ഭക്ഷണം നൽകുക എന്ന ഉദ്ദേശ്യത്തോടുകൂടി കഴിഞ്ഞ സാന്പത്തിക വർഷത്തിൽ സംസ്ഥാന സർക്കാർ ആലപ്പുഴ ജില്ലയിൽ നടപ്പിലാക്കിയ പദ്ധതിയാണ് വിശപ്പുരഹിത കേരളം. ഇതിന്‍റെ രണ്ടാംഭാഗമായി ആരംഭിച്ചതാണ് സുഭിക്ഷ. അശരണരായ കിടപ്പുരോഗികൾക്ക് ഭക്ഷണം വീടുകളിൽ എത്തിച്ചു നൽകുന്ന പദ്ധതിയാണ് വിശപ്പുരഹിത കേരളത്തിൽ ആദ്യഘട്ടമായി നടപ്പാക്കിയത്. നഗരസഭയും ഇതിനായി കൈകോർത്തു.\nവിശപ്പിന് വിട ....നാടിന് നിറവ്’എന്ന ആപ്തവാക്യവുമായി ആരംഭിച്ച സുഭിക്ഷ ഇക്കഴിഞ്ഞ ഓഗസ്റ്റ് നാലിന് ഭക്ഷ്യപൊതുവിതരണ മന്ത്രി പി. തിലോത്തമന്‍റെ അധ്യക്ഷതയിൽ പൊതുമരാമത്തു മന്ത്രി ജി. സുധാകരനാണ് ഉദ്ഘാടനം ചെയ്തത്. ഫൈവ് സ്റ്റാർ കുടുംബശ്രീ കൊമ്മാടി, ആലപ്പുഴ യൂണിറ്റാണ് ഭക്ഷണം പാചകം ചെയ്തു വിളന്പുന്നത്. അന്പലപ്പുഴ താലൂക്ക് സപ്ലൈ ഓഫീസറുടെ മേൽനോട്ടത്തിലാണ് പ്രവർത്തനം. താലൂക്കിൽനിന്ന് ഒരു ജീവനക്കാരന്‍റെ സേവനം ദിവസവും ഉച്ചയ്ക്ക് 12.30 മുതൽ 2.30 വരെ ഉറപ്പു വരുത്തിയിട്ടുണ്ട്.\nഅവധി ദിനങ്ങളിൽ ഉൾപ്പെടെ സുഭിക്ഷ 12.30 മുതൽ 2.30 വരെ തുറന്നു പ്രവർത്തിക്കുന്നു. അഞ്ചുതരം കറികൾ ഉൾപ്പെടെ സുഭിക്ഷമായ ഊണാണ് ഒരുക്കിയിട്ടുള്ളത്. ഒരു ഊണ് 25 രൂപ നിരക്കിൽ കുടുംബശ്രീ പാചകം ചെയ്തു നൽകുന്നു. ഈ ഊണിനു പൊതുജനങ്ങളിൽ നിന്നും 20 രൂപ മാത്രമേ ഈടാക്കൂ. ബാക്കി5രൂപ മാസം തോറും താലൂക്ക് സപ്ലൈ ഓഫീസറുടെ സാക്ഷ്യപത്രത്തിന്‍റെ അടിസ്ഥാനത്തിൽ സബ്സിഡിയായി സർക്കാർ നൽകും.\nകൂടാതെ അഗതികൾക്ക് സൗജന്യ ഊണും ഇവിടെ നൽകുന്നുണ്ട്. ഇതിന്‍റെ മുഴുവൻ തുകയും (25 രൂപ) സബ്സിഡിയായി കുടുംബശ്രീക്ക് അനുവദിച്ചു നൽകുകയാണ് ചെയ്യുന്നത്. ഇതിനുപുറമെ നോണ് വെജിറ്റേറിയൻ വിഭവങ്ങൾ (ഇറച്ചി, മീൻ) 30 രൂപ നിരക്കിൽ കുടുംബശ്രീ സുഭിക്ഷയിൽ നൽകുന്നുണ്ട്. ഓപ്പണ് കിച്ചണ് സംവിധാനവും ശുചിത്വപൂർണമായ ചുറ്റുപാടും കണിശമായി പാലിച്ചുകൊണ്ടാണ് സുഭിക്ഷയുടെ പ്രവർത്തനം എന്നതുകൊണ്ടുതന്നെ ഇത് കൂടുതൽ പേരെ ആകർഷിക്കുന്നുണ്ട്.


ഇടുക്കി ജില്ലയിൽ കുടുംബശ്രീ സിഡിഎസ്സുകളില് അക്കൗണ്ടന്റുമാരെ നിയമിക്കുന്നു | Kudumbasree appoints accountants in CDS in Idukki district\nഒരു വര്‍ഷത്തേയ്ക്ക് കരാര് അടിസ്ഥാനത്തിലാണ് നിയമനം. എഴുത്തു പരീക്ഷയുടെയും അഭിമുഖത്തിന്റെ അടിസ്ഥാനത്തിലാണ് തെരഞ്ഞെടുപ്പ്.\nTrivandrum, First Published Jul 31, 2021, 9:17 AM IST\nഇടുക്കി: ഇടുക്കി ജില്ലയിലെ അഴുത ബ്ലോക്കില് കുമളി, വണ്ടിപ്പെരിയാര്, കട്ടപ്പന ബ്ലോക്കില് കട്ടപ്പന മുനിസിപ്പാലിറ്റി, അയ്യപ്പന്‍കോവില്, ഇടുക്കി ബ്ലോക്കില് അറക്കുളം, വാത്തിക്കുടി, ഇളംദേശം ബ്ലോക്കില് വെള്ളിയാമറ്റം, ദേവികുളം ബ്ലോക്കില് ഇടമലക്കുടി എന്നീ കുടുംബശ്രീ സി.ഡി.എസ്സുകളില് അക്കൗണ്ടന്റായി തെരഞ്ഞെടുക്കുന്നതിന് ബ്ലോക്ക് അടിസ്ഥാനത്തില്, അയല്‍ക്കൂട്ട അംഗം/കുടുംബാംഗമോ ആയവരില് നിന്നും അപേക്ഷ ക്ഷണിച്ചു. ഒരു വര്‍ഷത്തേയ്ക്ക് കരാര് അടിസ്ഥാനത്തിലാണ് നിയമനം.\n1. അപേക്ഷക(ന്) സി.ഡി.എസ് ഉള്‍പ്പെടുന്ന ബ്ലോക്ക് പ്രദേശത്ത് താമസിക്കുന്ന വ്യക്തിയായിരിക്കണം.\n2. അപേക്ഷക(ന്) കുടുംബശ്രീ അയല്‍ക്കൂട്ടത്തിലെ അംഗമോ/അംഗത്തിന്റെ കുടുംബാംഗമോ ആയിരിക്കണം. ആശ്രയ കുടുംബാംഗത്തിന് മുന്‍ഗണന നല്‍കും.\n3. അംഗീകൃത സര്‍വ്വകലാശാലകളില് നിന്നുള്ള ബി.കോം ബിരുദവും, ടാലി യോഗ്യതയും ഉണ്ടായിരിക്കണം. കംപ്യൂട്ടര് പരിജ്ഞാനം (എം.എസ്.ഓഫീസ്, ഇന്റര്‍നെറ്റ് ആപ്ലിക്കേഷന്‍സ്) ഉണ്ടായിരിക്കണം.\n4. അക്കൗണ്ടിങില് രണ്ടു വര്‍ഷത്തെ പ്രവൃത്തി പരിചയവും ഉണ്ടായിരിക്കണം. (സര്‍ക്കാര്/ അര്‍ദ്ധസര്‍ക്കാര്/ സര്‍ക്കാര് ഉടമസ്ഥതയിലുളള കമ്പനികള്/സഹകരണ സംഘങ്ങള് / സഹകരണ ബാങ്ക് എന്നിവിടങ്ങളില് അക്കൗണ്ടിങില് പ്രവൃത്തിപരിചയം ഉള്ളവര്‍ക്ക് മുന്‍ഗണന). അംഗീകൃത ബി.കോം ബിരുദം നേടിയതിനു ശേഷം അക്കൗണ്ടിംഗില് രണ്ടു വര്‍ഷത്തെ പ്രവൃത്തി പരിചയമുണ്ടായിരിക്കണം.\n20 നും 35 നും മദ്ധ്യേ (2021 ജൂലൈ 1 ന്) പ്രായമുള്ളവര് ആയിരിക്കണം. കുടുംബശ്രീ സി.ഡി.എസ്സുകളില് അക്കൗണ്ടന്റായി പ്രവര്‍ത്തിച്ചവര്‍ക്ക് വീണ്ടും അപേക്ഷിക്കുന്നതിന് പ്രായപരിധി ബാധകമല്ല.\nഒഴിവുള്ള സി ഡി എസ്സുകളുടെ വിലാസം\nഅറക്കുളം - കുടുംബശ്രീ സി.ഡി.എസ്സ് ഓഫീസ്, അറക്കുളം ഗ്രാമപഞ്ചായ ത്ത്.മൂലമറ്റം-685 589\nകട്ടപ്പനമുനിസിപ്പാലിറ്റി- കുടുംബശ്രീ സി.ഡി.എസ്സ് ഓഫീസ്, കട്ടപ്പന\nഅയ്യപ്പന്‍കോവില് ഗ്രാമപഞ്ചായത്ത്- കുടുംബശ്രീ സി.ഡി.എസ്സ് ഓഫീസ്, അയ്യപ്പന്‍കോവില് ഗ്രാമപഞ്ചായത്ത്, മാട്ടുക്കട്ട 685507\nകുമളി - കുടുംബശ്രീ സി.ഡി.എസ്സ് ഓഫീസ്, കുമളി ഗ്രാമപഞ്ചായത്ത്. കുമളി - 685 509\nവണ്ടിപ്പെരിയാര്- കുടുംബശ്രീ സി.ഡി.എസ്സ് ഓഫീസ്, വണ്ടിപ്പെരിയാര് ഗ്രാമപഞ്ചായത്ത്., വണ്ടിപ്പെരിയാര് - 685 533\nവാത്തിക്കുടി- കുടുംബശ്രീ സി.ഡി.എസ്സ് ഓഫീസ്, വാത്തിക്കുടി ഗ്രാമപഞ്ചായത്ത്., മുരിക്കാശ്ശേരി-685604\nഇടമലക്കുടി - കുടുംബശ്രീ സി.ഡി.എസ്സ് ഓഫീസ്, ഇടമലക്കുടി ഗ്രാമപഞ്ചായത്ത്., മാട്ടുപ്പെട്ടി -685 616\nവെള്ളിയാമറ്റം- കുടുംബശ്രീ സി.ഡി.എസ്സ് ഓഫീസ്, വെള്ളിയാമറ്റം ഗ്രാമപഞ്ചായത്ത്., പന്നിമറ്റം - 685 588\nഎഴുത്തു പരീക്ഷയുടെയും അഭിമുഖത്തിന്റെ അടിസ്ഥാനത്തിലാണ് തെരഞ്ഞെടുപ്പ്. എഴുത്തുപരീക്ഷയ്ക്ക് 80 മാര്‍ക്കും, അഭിമുഖത്തിന് - 20 മാര്‍ക്കും (ആകെ 100 മാര്‍ക്ക്). പരീക്ഷാ സിലബസ്:- അക്കൗണ്ടിംഗ് -30 മാര്‍ക്ക്, ഇംഗ്ലീഷ്-10 മാര്‍ക്ക്, മലയാളം-10 മാര്‍ക്ക്, ജനറല് നോളേജ് - 10 മാര്‍ക്ക്, ഗണിതം - 10 മാര്‍ക്ക്, കുടുംബശ്രീ സംഘടനാ സംവിധാനത്തെക്കുറിച്ചും കുടുംബശ്രീ പ്രോഗ്രമിനെക്കുറിച്ചു മുള്ള അറിവ് - 10 മാര്‍ക്ക്.\nപരീക്ഷ സമയം - 90 മിനിട്ട് .പരീക്ഷാ ഹാളില് അര മണിക്കൂര് മുമ്പ് ഉദ്യോഗാര്‍ത്ഥികള് ഹാജരാകേണ്ടതാണ്. ഒരു മാര്‍ക്ക് വീതമുള്ള 80 ഒബ്ജക്ടീവ് ടൈപ്പ് ചോദ്യങ്ങള് ഉണ്ടായിരിക്കും. നെഗറ്റീവ് മാര്‍ക്ക് ഉണ്ടായിരിക്കുന്നതല്ല. ചോദ്യപേപ്പര് - മലയാളത്തില് ആയിരിക്കും. ഭാഷാ ന്യൂനപക്ഷ മേഖലകളില് തമിഴ്/കന്നട ഭാഷകള് ഉപയോഗിക്കാം. ബന്ധപ്പെട്ട മേഖലയില് പ്രവൃത്തി പരിചയം ഉള്ളവര്‍ക്ക് മുന്‍ഗണന.\n1. അപേക്ഷകള് കുടുംബശ്രീ ജില്ലാ മിഷന് ഓഫീസില് നിന്ന് നേരിട്ടോ www.kudumbashree.org എന്ന വെബ് സൈറ്റില് നിന്നോ ലഭിക്കുന്നതാണ്. (മാതൃക അനുബന്ധം-9)\n2. അപേക്ഷ സ്വീകരിക്കുന്ന അവസാന തീയതി 13/08/2021 വൈകുന്നേരം 5.00 മണിവരെ.\n3. ഭാഗികമായി പൂരിപ്പിച്ച/ അവ്യക്തമായ അപേക്ഷകള് നിരുപാധികം നിരസിക്കുന്നതാണ്.\n4. പരീക്ഷാഫീസായി ജില്ലാ മിഷന് കോ-ഓര്‍ഡിനേറ്റര്, കുടുംബശ്രീ, ഇടുക്കു ജില്ലയുടെ പേരില് മാറാവുന്ന 100 രൂപയുടെ ഡിമാന്റ് ഡ്രാഫ്റ്റ് അപേക്ഷയോടൊപ്പം സമര്‍പ്പിക്കേണ്ടതാണ്.\n5. പൂരിപ്പിച്ച അപേക്ഷക്കൊപ്പം വിദ്യാഭ്യാസ യോഗ്യത, പ്രായം, പ്രവൃത്തി പരിചയം എന്നിവ തെളിയിക്കുന്ന സര്‍ട്ടിഫിക്കറ്റ്, ഫോട്ടോ അടങ്ങിയ അഡ്രസ്സ് പ്രൂഫ് എന്നിവയുടെ സ്വയം സാക്ഷ്യപ്പെടുത്തിയ പകര്‍പ്പുകളും, ഡിമാന്റ് ഡ്രാഫ്റ്റും ഉള്ളടക്കം ചെയ്യണം.\n6. അസല് സര്‍ട്ടിഫിക്കറ്റുകള് അപേക്ഷയോടൊപ്പം സമര്‍പ്പിക്കേണ്ടതില്ല.\n7. അക്കൗണ്ടന്റ് ഉദ്യോഗാര്‍ത്ഥി അപേക്ഷാ ഫോറം പൂരിപ്പിച്ച് നിര്‍ദ്ദിഷ്ട സ്ഥലത്ത് ബന്ധപ്പെട്ട അയല്‍ക്കൂട്ടത്തിന്റെ സെക്രട്ടറി/പ്രസിഡന്റ് സാക്ഷ്യപ്പെടുത്തിയ ശേഷം, സി.ഡി.എസ്. ചെയര്‍പേഴ്സന്റെ/സെക്രട്ടറിയുടെ മേലൊപ്പോടുകൂടി കുടുംബശ്രീ ജില്ലാ മിഷന് കോ-ഓര്‍ഡിനേറ്റര്‍ക്ക് നേരിട്ടോ തപാല് മുഖേനയോ 2021 ആഗസ്റ്റ് 13 മുമ്പായി സമര്‍പ്പിക്കണം. അപേക്ഷ സമര്‍പ്പിക്കുന്ന കവറിനു മുകളില് 'കുടുംബശ്രീ സി.ഡി.എസ് അക്കൗണ്ടന്റ് അപേക്ഷ ' എന്ന് രേഖപ്പെടുത്തിയിരിക്കണം.\n8. കുടുംബശ്രീ ജില്ലാ മിഷന് കോ-ഓര്‍ഡിനേറ്ററുടെ മേല്‍വിലാസം എന്നിവ www.kudumbashree.org എന്ന വെബ്സൈറ്റില് ലഭ്യമാണ്. 2021 സെപ്റ്റംബര് നാലിനായിരിക്കും എഴുത്തുപരീക്ഷ. 2021 ആഗസ്റ്റ് 30 മുതല് ഹാള് ടിക്കറ്റ് കുടുംബശ്രീ വെബ്സെറ്റില് ലഭ്യമാകും.\nഅപേക്ഷ അയയ്ക്കേണ്ട മേല്‍വിലാസം ജില്ലാ മിഷന് കോ-ഓര്‍ഡിനേറ്റര്, കുടുംബശ്രീ ജില്ലാ മിഷന് ഓഫീസ്, സിവില് സ്റ്റേഷന്, പൈനാവ് പി.ഒ., കുയിലിമല, പിന്‍കോഡ് -685602 ടെലിഫോണ് 04862 -232223\nLast Updated Jul 31, 2021, 9:17 AM IST


‘കൂവുന്നോനും’ കോപ്പിറൈറ്ററും ഒന്നിക്കുന്ന ‘കുമരി’: ഗ്രാമച്ചന്തകളിൽ നിന്ന് ഓൺലൈൻ ചന്തകളിലേക്ക് ഒരു യാത്ര | kumari novel jacob abraham special pendrive\nTuesday 31 August 2021 12:20 PM IST\nപതിയെപ്പതിയെ ഇല്ലാതെയാകുകയാണ് ഗ്രാമച്ചന്തകൾ. വിപണി ആധുനിക രൂപങ്ങളിലേക്കും ഭാവങ്ങളിലേക്കും മാറിയപ്പോൾ ഗ്രാമച്ചന്തകളും ചന്തയ്ക്ക് പോക്കുകളുമൊക്കെ മറവിയിലേക്കു മറഞ്ഞു തുടങ്ങിയിരിക്കുന്നു. ഒരു ക്ലിക്കിൽ എന്തും ഏതും വീട്ടിലെത്തുന്ന ഓൺലൈൻ പിപണിയുടെ കാലമാണിത്.\nഇങ്ങനെയൊരു പശ്ചാത്തലത്തില്, ഗ്രാമച്ചന്തകളുടെ ഓർമകളെ\nതന്റെ ‘കുമരി’ എന്ന നോവലിലൂടെ തിരികെപ്പിടിക്കുകയാണ് യുവസാഹിത്യകാരൻ ജേക്കബ് ഏബ്രഹാം.\nമാറിയ കാലത്തിന്റെ പരസ്യവിപണിയും കച്ചവട നന്ത്രങ്ങളും ഒപ്പം പഴയ ഗ്രാമച്ചന്തകളുടെ തനതനുഭവങ്ങളും അവിടുത്തെ കൂവുന്നോനുമൊക്കെ നിറയുന്ന ‘കുമരി’ മലയാളത്തിന്റെ പുതിയ കാല നോവലിൽ വേറിട്ട സാന്നിധ്യമാകുന്നു. മലയാള മനോരമ ബുക്സാണ് പുസ്തകം പ്രസിദ്ധീകരിച്ചിരിക്കുന്നത്.\n‘കുമരി’യുടെ എഴുത്തു വഴികളെക്കുറിച്ച്, നോവലിലേക്കു നയിച്ച പ്രചോദനങ്ങളെക്കുറിച്ച് ജേക്കബ് ഏബ്രഹാം ‘ബുക്ക് സ്റ്റോറി’യിൽ പറയുന്നു.\n‘‘കുമരിയുടെ കഥ തുടങ്ങുന്നത് പണ്ട് പണ്ടാണ്. എന്റെ വല്യപ്പന് ഒരു കാളവണ്ടിയുണ്ടായിരുന്നു. വാഴക്കുലകളും കപ്പയും കാച്ചിലും ചേനയും ചേമ്പും നിറച്ച് മലയോരത്തെ നാട്ടുവഴിയിലൂടെ ഓമല്ലൂർ ചന്തയ്ക്കും കോഴഞ്ചേരി ചന്തയ്ക്കുമൊക്കെ മൺ വഴികളിലൂടെ ഓടിയിരുന്ന ആ കാളവണ്ടിയെക്കുറിച്ച് അപ്പൻ പറഞ്ഞ് കേട്ടിട്ടുണ്ട്. അപ്പന്റെ ബാല്യകാലത്ത് ഗ്രാമവഴികളിലെ ഏക വാഹനം കാളവണ്ടികളായിരുന്നു. ചരക്കും ആളും കുടുങ്ങി കുടുങ്ങി ചന്തയ്ക്കും പോവുകയും തിരികെ വരികയും ചെയ്തിരുന്നു. അപ്പന്റെ അമ്മയ്ക്ക് അതായത് എന്റെ അമ്മച്ചിയ്ക്ക് ഉണക്ക മീൻ കച്ചവടമുണ്ടായിരുന്നു. വല്യപ്പന്റെ കാളവണ്ടിയിൽ ഉണക്കമീനുമായി വല്യമ്മച്ചി ചന്തകൾ ചുറ്റികറങ്ങി. പല ചന്ത കഥകളുടെയും കഥകൾ അങ്ങനെ കുട്ടിക്കാലത്തു തന്നെ എന്റെ ചെവിയിൽ വന്നു വീണു’’. – ജേക്കബ് പറഞ്ഞു തുടങ്ങിയതിങ്ങനെ.\nഅവധിക്കാലങ്ങളിൽ പത്തനംതിട്ടയിലെ ഞങ്ങളുടെ ബന്ധുവീടുകളിൽ വിരുന്ന് നിൽക്കാൻ പോകുമ്പോൾ അവിടങ്ങളിലെ നാട്ടു ചന്തകളിൽ കസിൻസിനൊപ്പം അലഞ്ഞു നടക്കാനും എനിക്കിഷ്ടമായിരുന്നു. കടമ്മനിട്ട ചന്ത, കുറിയന്നൂരിലെ ഇടയ്ക്കാട് ചന്ത, വള്ളംകുളം ചന്ത, കുമ്പളാംപൊയ്ക ചന്ത, കോഴഞ്ചേരി ചന്ത, ഇലന്തൂർ ചന്ത, റാന്നി ചന്ത, അത്തിക്കയം ചന്ത അങ്ങനെ എന്റെ ബന്ധുക്കൾ ഇടപെട്ടിരുന്ന ചന്തകൾ കുട്ടിക്കാലത്തെ കൗതുകങ്ങളായിരുന്നു. എഴുത്തുകളോ പരസ്യങ്ങളോ ഇല്ലാത്ത അത്തരം നാട്ടു ചന്തകളിൽ കൂവി വിളിച്ചായിരുന്നു കച്ചവടം. അവിടെ നിന്നാണ് ഞാൻ കുമരിയിലെ കൂവുന്നോനെ കണ്ടെത്തിയത്. ഇന്നിപ്പോൾ ഓർഗാനിക്ക് എന്ന് മുദ്രകുത്തി പത്തിരട്ടി വിലയ്ക്ക് വിൽക്കുന്ന പഴങ്ങളും പച്ചക്കറികളും ആ നാടൻ ചന്തകളിൽ ചെറിയ വിലയ്ക്ക് ആർക്കും വാങ്ങാമായിരുന്നു. ചിലപ്പോ വിൽപ്പനക്കാരിയായ ഒരു അമ്മച്ചി വാങ്ങുന്നയാൾക്ക് ലോഹ്യത്തിൽ പിള്ളാർക്ക് കൊടുക്ക് എന്ന് പറഞ്ഞ് വെറുതെ പോലും കുറച്ച് വട്ടിയിലേക്ക് വാരിയിട്ടു തരുമായിരുന്നു.\nനാട്ടു നന്മയുടെ കൊടുക്കൽ വാങ്ങലുകൾ ആ ചന്തകളിൽ നിലനിന്നിരുന്നു. ഗ്രാമീണ ജീവിതത്തിന്റെ ജീവനാഡികളായിരുന്നു ആ ഗ്രാമ ചന്തകൾ. മരത്തൂണുകളിൽ പനയോലയോ, ഓലയോ മേഞ്ഞ നാടൻ കടകൾ ഇന്ന് ഭയങ്കര ഗൃഹാതുരതയാണ്. ഭൂതകാലത്തിന്റെ ഓർമ്മകളെ ഒരു സംസ്കാരത്തെ അത് ഓർമ്മിപ്പിക്കുന്നുണ്ട്.\nഅപ്രത്യക്ഷമായ നാ‍ടൻ ചന്തകൾ\nമാറുന്ന കേരളത്തിന്റെ ഗതിവേഗത്തിൽ നാടൻ ചന്തകൾ കവലകളിൽ നിന്ന് അപ്രത്യക്ഷമാവുകയും അവിടങ്ങളിലേക്ക് സൂപ്പർ മാർക്കറ്റുകളും ഷോപ്പിങ്ങ് മാളുകളും എത്തിചേരുകയും ചെയ്തു. 60 കളിൽ തുടങ്ങിയ ഗൾഫ് പ്രവാസം ഗൾഫ് ഉൽപ്പന്നങ്ങളുടെ മായക്കാഴ്ചകളിലേക്ക് നമ്മളെ ആദ്യം തള്ളിയിട്ടു. ഗൾഫ് കൈലി, 555 സിഗരറ്റ്, ഒനിഡ കളർ ടെലിവിഷൻ, നിഡോ പാൽപൊടി, പാനസോണിക്ക് റേഡിയോ, ഏമർജൻസി ലാംപ്, ഈന്തപ്പഴം അങ്ങനെ അംബാസിഡർ കാറിന് മുകളിലെ പെട്ടിയിലിരുന്ന് ഒരു കുഞ്ഞ് ഗൾഫ് ചന്ത നമ്മുടെ ഇടവഴികളിലൂടെ വീടുകളിലേക്ക് എത്തി. അതിന്റെ സ്വാഭാവിക പരിണിതയെന്നവണ്ണം നാട്ടിൻപുറങ്ങളുടെ ജൈവ വ്യവസ്ഥ മാറി. ഇന്ന് ഗ്രാമമേതാണ് നഗരമേതാണ് എന്ന് തിരിച്ചറിയാൻ കഴിയില്ല. കാസർഗോഡ് മുതൽ പാറശ്ശാല വരെ ഒരൊറ്റ മഹാ നഗരമായി കേരളം മാറി.\nഅങ്ങനെ ഗൾഫ് ചന്തയിലെ ഉൽപ്പന്നങ്ങളുടെ മുന്നിൽ നമ്മുടെ നാട്ടു ചന്ത നാടുവിട്ടു. പിന്നീടുണ്ടായത് അതിവേഗമുള്ള മാറ്റമാണ്. ഗൾഫ് കഴിഞ്ഞ് അമേരിക്കൻ വിപണി ഈ മാറ്റം പൂർണ്ണമാക്കി.\nഓൺലൈൻ ചന്തകളുടെ കാലം\nഇന്നിപ്പോൾ ഓൺലൈൻ ചന്തകളിലാണ് നമ്മൾ. വിരൽത്തുമ്പിൽ ലോകത്ത് എവിടെയുള്ള ഉൽപന്നവും നമ്മുടെ മുമ്പിലെത്തും. മാർക്കറ്റ് നമ്മുടെ മുമ്പിൽ പ്രലോഭിപ്പിച്ചു കൊണ്ട് നിൽക്കുന്നു. ചുറ്റുമുള്ള കടകളെല്ലാം അടച്ചുപൂട്ടിയാലും ലോക ചന്ത നമ്മുടെ വിരൽ തുമ്പിലുണ്ട്. ഞാനിതെഴുമ്പോൾ തൊട്ടയൽപക്കത്തെ വീട്ടു ഗേറ്റിൽ ബാഗും ചുമലിലേറ്റി ഒരു ഡെലിവറി ബോയി എത്തി. ഇതാണ് ഇന്നിന്റെ യാഥാർത്ഥ്യം.\nഈ രണ്ട് ചന്തകളും മനുഷ്യ ബന്ധങ്ങളിൽ വരുത്തിയ മാറ്റങ്ങളാണ് ‘കുമരി’ എന്ന നോവൽ അന്വേഷിക്കുന്നത്.\nഎന്നാൽ കേരളത്തിൽ നിന്നു വ്യത്യസ്തമായി കന്നടത്തിലും തമിഴകത്തും നാട്ടു ചന്തകൾ ഇപ്പോഴും സജീവമാണ്. മൈസൂർ ചന്ത കാണേണ്ടതു തന്നെയാണ്. ഇപ്പോഴും അവിടങ്ങളിൽ കാളവണ്ടികളുണ്ട്. ഞാൻ ആ ചന്തകൾ കണ്ടിട്ടുണ്ട്. നമ്മുടെ നാട്ടിൽ കാളവണ്ടി ഒരു മ്യൂസിയം പീസാണിന്ന്. വിസ്മൃതിയിലായ ഗ്രാമ ചന്തകളെ വീണ്ടെടുക്കാനുള്ള എളിയ ശ്രമമാണ് ‘കുമരി’.\nജേർണലിസം പഠനം കഴിഞ്ഞ് ഞാൻ പരസ്യ ഏജൻസികളിലാണ് ജോലി ചെയ്തത്. കോപ്പി റൈറ്റർ എന്ന ജോലി. പഴയ ഗ്രാമ ചന്തകളിലെ കൂവുന്നോന്റെ ഒരു ആഗോളവത്കൃത രൂപമാണ് കോപ്പിറൈറ്റർ. കൂവുന്നോൻ കച്ചവടം പൊടിപൊടിക്കാൻ വിളിച്ചു കൂവുമ്പോൾ പരസ്യമെഴുത്തുകാരൻ വിൽക്കുന്ന വാക്കുകളെ കച്ചകെട്ടിയിറക്കണം. പതിനഞ്ച് വർഷക്കാലം പരസ്യ ഏജൻസികളും റേഡിയോയിലും ഞാൻ ആ ജോലിയാണ് ചെയ്തത്. ഉപ്പുതൊട്ട് കർപ്പൂരം വരെ ഒട്ടു മുക്കാൽ എല്ലാ ഉൽപ്പന്നങ്ങൾക്കും പരസ്യ വാചകം എഴുതിയിട്ടുണ്ട്.\nഅനുഭവങ്ങളിൽ നിന്ന് രൂപപ്പെട്ടത്\nവിഖ്യാത എഴുത്തുകാരൻ സൽമാൻ റുഷ്ദി കോപ്പി റൈറ്ററായി ജോലി ചെയ്തിട്ടുണ്ട്. നമ്മുടെ ഇംഗ്ലീഷ് എഴുത്തുകാരൻ അനീസ് സലിം കോപ്പി റൈറ്ററാണ്. യുവ കഥാകൃത്ത് സുനു എവി , കവി ബിജു റോക്കി തുടങ്ങി ഒരുപാട് എഴുത്തുകാർ ഈ പരസ്യമെഴുത്ത് ജോലി ചെയ്യുന്നുണ്ട്. തല പുകയ്ക്കേണ്ട ജോലിയാണ്.\nവിപണിയെ ചലിപ്പിക്കുക എന്നതിൽ പരസ്യസാഹിത്യത്തിന് വലിയ പങ്കുണ്ട്. ഈയൊരു പതിറ്റാണ്ട് കാലത്തെ അഡ്വവർട്ടൈസിംഗ് മേഖലയിലെ തൊഴിൽ അനുഭവങ്ങളിൽ നിന്ന് രൂപപ്പെട്ട നോവൽ കൂടിയാണ് കുമരി. എഫ്. എം ൽ ജോലി ചെയ്യുന്ന സമയത്ത് ഇന്ത്യൻ പരസ്യരംഗത്തെ അതികായൻ പിയൂഷ് പാണ്ഡയിൽ നിന്ന് അവാർഡ് സ്വീകരിക്കാനും കഴിഞ്ഞിട്ടുണ്ട്. ഭയങ്കര സംഘർഷം നിറഞ്ഞ ലോകമാണ് പരസ്യ ഏജൻസികളിലുളളത്. അധികമാർക്കുമറിയാത്ത ആ ലോകം കൂടി കുമരിയിൽ കാണാം.\nആധുനിക കൂവുന്നോ നായ കോപ്പിറൈറ്റർ എഴുതുന്ന ഗ്രാമ ചന്തകളെക്കുറിച്ചുള്ള നോവലാണ് കുമരി. നാട്ടു ചന്തകളെ മനസ്സിലാക്കാൻ ധാരാളം റിസേർച്ച് നടത്തിയിട്ടുണ്ട്. പല പുസ്തകങ്ങളും ലേഖനങ്ങളും വായിച്ചു. അങ്ങനെ നീണ്ട വർഷങ്ങളുടെ പ്രയത്നത്തിന്റെ ഫലമാണ് ഈ നോവൽ. വ്യത്യസ്തമായ വായനയെ സ്വീകരിക്കുന്ന നല്ല വായനക്കാർ നോവൽ സ്വീകരിക്കുമെന്ന് പ്രതീക്ഷിക്കുന്നു.


കനത്ത മഴ തുടരുന്നു; താഴ്ന്ന പ്രദേശങ്ങളില് വെള്ളം കയറി\nSun Feb 17 2019 18:45:34 GMT+0530 (IST)\nപത്തനംതിട്ട: ജില്ലയില് ശക്തമായ മഴ തുടരുന്നു. മഴയ്‌ക്കൊപ്പം വീശിയടിച്ച കാറ്റില് പലയിടത്തും വ്യാപകനാശം. മരംവീണ് നിരവധി വീടുകള് ഭാഗികമായി തകര്‍ന്നു. കഴിഞ്ഞദിവസം അച്ചന്‍കോവിലാറ്റില് കാണാതായ യുവാവിനായി തിരച്ചില് തുടരുകയാണ്.\nകോന്നി വികോട്ടയം ഇളപ്പുപാറ തടത്തില് കാലായില് ബൈജു എം മത്തായി (37)നെയാണ് അട്ടച്ചാക്കല് കൊല്ലേത്തുമണ് കടവില് കുളിക്കാനിറങ്ങിയപ്പോള് കാണാതായത്.— 40 അടിയോളം താഴ്ച്ചയും ശക്തമായ ഒഴുക്കും കാരണം തിരച്ചില് അസാധ്യമാണ്. ജില്ലയില് പലയിടത്തും വൈദ്യുതിബന്ധം നിലച്ചിട്ട് രണ്ടുദിവസം പിന്നിട്ടു. നദികളിലും ജലസംഭരണികളിലും ജലനിരപ്പ് ക്രമാതീതമായി ഉയര്‍ന്നിട്ടുണ്ട്. മലയോര മേഖലകളിലും നദീതീര പ്രദേശങ്ങളിലും കൃഷി നശിച്ചു. വന് മരങ്ങള് വീണ് പലസ്ഥലത്തും ഗതാഗതം മണിക്കൂറുകളോളം സ്തംഭിച്ചു. പമ്പ, അച്ചന്‍കോവില്, മണിമല, കല്ലട നദികളില് നിന്നും ജലം കരകവിഞ്ഞതോടെ താഴ്ന്ന പ്രദേശങ്ങള് വെള്ളത്തിലായി.\nമിക്ക റോഡുകളിലും വെള്ളക്കെട്ട് രൂക്ഷമാണ്. മറ്റന്നാള്‍വരെ വരെ ശക്തമായ മഴ തുടരുമെന്ന് കാലാവസ്ഥാ നിരീക്ഷണ കേന്ദ്രം മുന്നറിയിപ്പ് നല്‍കിയിട്ടുണ്ട്. മഴ കനത്തത് അപ്പര്‍കുട്ടനാട്ടിലെ വെള്ളപ്പൊക്കത്തിനു കാരണമായി. കോന്നിയില് 50 മില്ലിമീറ്ററും അയിരൂര് കുരുടാമണ്ണില് 57 മില്ലിമീറ്ററും മഴയാണ് ഇന്നലെ രേഖപ്പെടുത്തിയത്. ജലവൈദ്യുതി പദ്ധതി പ്രദേശങ്ങളിലും ശക്തമായ മഴ ലഭിച്ചതോടെ മണിയാര്, മൂഴിയാര് സംഭരണികളുടെ ഷട്ടറുകള് തുറന്നു.


ഇതിലാരാ ശരിക്കും ബാലതാരം, നയന്‍താരയും നസ്‌റിയയും തമ്മില് കണ്ടപ്പോള് ഉണ്ടായതാണിത്!! | When Nayanthara and Nazriya Nazim met each other - Malayalam Filmibeat\n» ഇതിലാരാ ശരിക്കും ബാലതാരം, നയന്‍താരയും നസ്‌റിയയും തമ്മില് കണ്ടപ്പോള് ഉണ്ടായതാണിത്!!\nഇതിലാരാ ശരിക്കും ബാലതാരം, നയന്‍താരയും നസ്‌റിയയും തമ്മില് കണ്ടപ്പോള് ഉണ്ടായതാണിത്!!\nPublished: Sunday, November 19, 2017, 11:33 [IST]\nബാലതാരമായി എത്തിയവരില് പലരും ഇന്ന് മുന്‍നിര നായകനും നായികയുമായി കഴിഞ്ഞു. ബാലതാരമായി അഭിനയച്ചുകൊണ്ടിരിയ്‌ക്കെ ചെറിയൊരു ഇടവേളയെടുത്ത് ഇന്റസ്ട്രിയില് നിന്ന് വിട്ടു നില്‍ക്കുന്ന താരങ്ങള് പെട്ടന്ന് ഒരു ദിവസം നായികയോ നായകനോ ആയി എത്തുമ്പോള് പ്രേക്ഷകര്‍ക്ക് ചെറുതല്ലാത്തൊരു കൗതുകം ഉണ്ടാവാറുണ്ട്.\nഎന്നാല് നസ്‌റിയ നസീമിന്റെയും നയന്‍താരയുടെയും കാര്യത്തില് അങ്ങനെ ഒരു കൗതുകം പ്രേക്ഷകര്‍ക്കുണ്ടായിരുന്നില്ല. എന്തെന്നാല് പ്രേക്ഷകര്‍ക്ക് മുന്നിലാണ് ഇരുവരും വളര്‍ന്നത്. ഇരുവരും ഒരിടവേള എടുത്ത് ഇന്റസ്ട്രിയില് നിന്ന് വിട്ടു നിന്നിട്ടില്ല. നയന്‍താരയും നസ്‌റിയയും ഒരു ഷോപ്പില് കണ്ടുമുട്ടിയപ്പോള് എടുത്ത ഫോട്ടോ സോഷ്യല് മീഡിയയില് വൈറലാകുന്നു.\nഇതാണ് ആ ചിത്രം. ഇതിലാരാണ് ശരിയ്ക്കും ബാലതാരം. രണ്ട് പേരുടെയും മുഖത്ത് ആ കുട്ടിത്തവും കുസൃതിയും മാറിയിട്ടില്ല. കുഞ്ഞുടുപ്പിട്ട നയന്‍താര ലേഡി സൂപ്പര് സ്റ്റാര് നയന്‍താരയ്ക്ക് സമാനമായി വളരുകയാണെന്നാണ് സോഷ്യല് മീഡിയ കമന്റ്.\nടെലിവിഷന് ഷോകളിലൂടെ ശ്രദ്ധേയായ നസ്‌റിയ നസീം പളുങ്ക് എന്ന ചിത്രത്തിലൂടെയാണ് അരങ്ങേറ്റം കുറിച്ചത്. ചിത്രത്തില് മമ്മൂട്ടിയുടെ മകളുടെ വേഷമായിരുന്നു. തുടര്‍ന്ന് പ്രമാണി, ഒരുനാള് വരും, മാഡ് ഡാഡ് എന്നീ ചിത്രങ്ങളിലും ബാലതാരമായി എത്തി.\nയുവ് എന്ന ആല്‍ബം ശ്രദ്ധിക്കപ്പെട്ടതോടെ നേരം എന്ന ചിത്രത്തില് നായികയായി നസ്‌റിയ തുടക്കം കുറിച്ചു. പിന്നെ തിരിഞ്ഞു നോക്കേണ്ടി വന്നിട്ടില്ല. തമിഴിലും മലയാളത്തിലും ഒരേ സമയം നസ്‌റിയ ശ്രദ്ധിക്കപ്പെട്ടു. അഭിനയിച്ച ചിത്രങ്ങളെല്ലാം ശ്രദ്ധിക്കപ്പെട്ടു എന്നതും നസ്‌റിയയുടെ ക്രഡിറ്റാണ്.\nബാലതാരത്തില് നിന്ന് നായികയായി അഭിനയിക്കാന് ഇടവേള എടുക്കാത്ത നസ്‌റിയ നസീം, വിവാഹ ശേഷം സിനിമയില് നിന്ന് ചെറിയൊരു ഇടവേള എടുത്തു. 2014 ല് ഫഹദ് ഫാസിലുമായുള്ള വിവാഹം കഴിഞ്ഞ ശേഷം സിനിമയില് നിന്ന് വിട്ടു നില്‍ക്കുകയായിരുന്നു നസ്‌റിയ.\nമൂന്ന് വര്‍ഷത്തെ ഇടവേള കഴിഞ്ഞ് നസ്‌റിയ മടങ്ങി വരവിന് ഒരുങ്ങുകയാണിപ്പോള്. പാര്‍വ്വതിയെയും പൃഥ്വിരാജിനെയും കേന്ദ്ര കഥാപാത്രങ്ങളാക്കി അഞ്ജലി മേനോന് സംവിധാനം ചെയ്യുന്ന ചിത്രത്തില് പൃഥ്വിയുടെ സഹോദരിയായിട്ടാണ് നസ്‌റിയയുടെ മടങ്ങി വരവ്.\nആകാശം, ഭഗവാന്, പോപ്പിന്‍സ്, ദി പവര് ഓഫ്, സ്വര്‍ണം, ലൗണ്ട് സ്പീക്കര്, കിലുക്കം കിലുകിലുക്കം എന്നീ ചിത്രങ്ങളില് ബാലതാരമായെത്തിയ നയന്‍താരയുടെ ട്രിവാന്‍ഡ്രം ലോഡ്ജിലെ അഭിനയവും ശ്രദ്ധേയമായിരുന്നു.\nബേബി മാറ്റാന് സമയമായി\nബേബി നയന്‍താര എന്ന വിളിപ്പേര് നയന്‍താരയില് നിന്നും മാറ്റാന് സമയമായി എന്ന് ആരാധകര് പറഞ്ഞത് ലിറ്റില് സൂപ്പര്‍മാന് ത്രിഡിയ്ക്ക് ശേഷമാണ്. മറുപടി എന്ന ചിത്രത്തിലാണ് ഏറ്റവുമൊടുവില് നയന്‍താര അഭിനയിച്ചത്. ഭാമയുടെയും റഹ്മാന്റെയും മകളായിട്ടാണ് മറുപടിയില് അഭിനയിച്ചത്.\nഇനി നയന്‍താരയുടെ നായികയായുള്ള രണ്ടാം ഇന്നിങ്‌സിന് വേണ്ടി കാത്തിരിയ്ക്കുകയാണ് ആരാധകര്. രൂപം കൊണ്ടും വേഷം കൊണ്ടും നയന്‍താര അതിനുള്ള പക്വതയില് എത്തി എന്ന് പ്രേക്ഷകര് പറയുന്നു.\nRead more about: nazriya nazim baby nayanthara nayanthara photo malayalam film malayalam cinema malayalam movie\nWhen Nayanthara and Nazriya Nazim met each other\nStory first published: Sunday, November 19, 2017, 11:33 [IST]


പങ്കുവയ്ക്കാനായ് മാത്രം......: എന്തിന് വെറുതെ സിസേറിയന്\nഎന്തിന് വെറുതെ സിസേറിയന്\nകേരളത്തിലെ പ്രസവങ്ങളില് സിസേറിയന് ശസ്ത്രക്രിയാ നിരക്ക് കുത്തനെ കൂടുകയാണ്. 80 ശതമാനമെന്ന് കണക്കുകള്. സിസേറിയനാണെങ്കില് കാര്യം എളുപ്പമായെന്ന പൊതുധാരണ ശരിയല്ലെന്ന് വിദഗ്ധര്. അതുണ്ടാക്കുന്ന ആരോഗ്യപ്രശ്‌നങ്ങളെക്കുറിച്ച് ഒരന്വേഷണം...\nസാധാരണ പ്രസവം അല്ലെങ്കില് ശാരീരികമായ മറ്റു സങ്കീര്‍ണ്ണതകള്, അമ്മയുടെയോ കുഞ്ഞിന്റെയോ ജീവന് ഭീഷണിയാവുന്ന സാഹചര്യത്തില് നോര്‍മല് പ്രസവത്തിന് പകരം സ്വീകരിക്കാവുന്ന മാര്‍ഗ്ഗം ആയാണ് സിസേറിയന് ഓപ്പറേഷന് വികസിച്ചത്. പക്ഷെ ഇന്ന് നമ്മുടെ നാട്ടില് 'പ്രസവത്തിന് സിസേറിയന്‍മതി' എന്നാണ് നിലപാട്. ആവശ്യമില്ലാതെ സിസേറിയന് വിധേയമാവുന്നത് സ്ത്രീകളുടെ ആരോഗ്യനിലയെ അത്യന്തം മോശമായി ബാധിക്കുന്നുണ്ട്. വിവിധ ആരോഗ്യ പ്രശ്‌നങ്ങളായി സ്ത്രീയുടെ പില്‍ക്കാല ജീവിതത്തിലും അത് ഇരുള് വീഴ്ത്തുന്നു.\nകേരളത്തില് സിസേറിയന് നിരക്ക് അപകടകരമായി (80 ശതമാനമായി) വര്‍ദ്ധിച്ചുവെന്ന് ഡോക്ടര്‍മാരുടെ സമൂഹം തന്നെ സമ്മതിക്കുന്നു. പൊതുജനാരോഗ്യത്തിന്റെ കാര്യത്തില് ശുഷ്‌കാന്തി സൂക്ഷിക്കുന്ന സംസ്ഥാനത്ത് എന്തുകൊണ്ട് ഇങ്ങനെയൊരു സാഹചര്യം നിലനില്‍ക്കുന്നു? വിഷയം അതീവ ഗൗരവം അര്‍ഹിക്കുന്നു. ആരോഗ്യ വൃത്തങ്ങളിലും സര്‍ക്കാര് തലത്തിലും ഇതേച്ചൊല്ലിയുള്ള ചര്‍ച്ചകള് തുടങ്ങിക്കഴിഞ്ഞു.\nസിസേറിയന് മതിയെന്ന് പലപ്പോഴും ഗര്‍ഭിണികള് തന്നെയാണ് പറയുന്നത്. 'ഏയ്, എനിക്ക് വയ്യേ ഈ വേദനയൊന്നും സഹിക്കാന്...', തിരുവനന്തപുരം മാതൃ ശിശു സംരക്ഷണ കേന്ദ്രത്തില് ചെക്കപ്പിന് വന്നതാണ് മൂന്ന് മാസം ഗര്‍ഭിണിയായ റജുല. മുഖത്ത് ഇപ്പോഴേ ഉണ്ട് ടെന്‍ഷന്. മിക്ക സ ്ത്രീകളും പ്രസവവേദനയെ ഭയന്നാണ് സിസേറിയന് മതിയെന്ന തീരുമാനം ആദ്യമേ എടുക്കുന്നത്. ഗര്‍ഭധാരണത്തെക്കുറിച്ച് ചിന്തിച്ച് തുടങ്ങുന്നേയുള്ളൂ അടുത്തിടെ വിവാഹിതയായ സല്‍മ എന്ന പെണ്‍കുട്ടി. പക്ഷെ അവളുടെ ആലോചന നോക്കൂ, ' സിസേറിയനാവുമ്പോള് പ്രസവം നടക്കുന്നതുപോലും അറിയില്ല. മയക്കിക്കിടത്തിയിരിക്കുമല്ലോ. നമ്മളൊന്നുമറിയേണ്ടല്ലോ.' സിസേറിയന് ഓപ്പറേഷനെക്കുറിച്ചുള്ള പൊതുവായ അറിവില്ലായ്മയാണ് ഇത്തരം തെറ്റുദ്ധാരണകള്‍ക്ക് ഇടയാക്കുന്നത്. സിസേറിയനാവുമ്പോള് അപകടസാധ്യത കുറയും എന്നൊരു ധാരണയും വ്യാപകമാണ്്.\nസിസേറിയനിലൂടെ പ്രസവിച്ച സ്ത്രീകളുടെ അഭിപ്രായങ്ങള് നോക്കാം, 'നല്ല പാടായിരുന്നു.മുറിവ് ഉണങ്ങുന്നതുവരെ ഇരിക്കാനോ നടക്കാനോ സുഖമില്ലായിരുന്നു. കുഞ്ഞിന് നല്‍കാന് പാല് തികഞ്ഞില്ല, 'സ്മിത എന്ന അമ്മ പറഞ്ഞു. അവരുടെ ആദ്യ പ്രസവം സിസേറിയനായിരുന്നു. അടുത്ത തവണ ഗര്‍ഭിണിയായാല് സിസേറിയന് തന്നെ സ്വീകരിക്കുമോ ? ' ഈശ്വരാ, അടുത്തത് സിസേറിയന് ആവരുതേ എന്നേ എനിക്ക് പ്രാര്‍ത്ഥനയുള്ളൂ...', സ്മിതയ്ക്ക് സംശയമേയില്ല.\nരണ്ട് സിസേറിയന് കഴിഞ്ഞ് ഭാവിയില് ഗര്‍ഭപാത്രത്തിന് ഓപ്പറേഷന് വേണ്ടിവന്നാല് മൂത്രസഞ്ചിക്ക് ക്ഷതം വരുന്ന അവസ്ഥ കാണാറുണ്ടെന്ന് ഡോക്ടര്‍മാര് പറയുന്നു. സിസേറിയന്റെ മുറിവില് മൂത്രസഞ്ചി ഒട്ടുന്നതാണ് ഇതിനു കാരണം. സര്‍ജറിക്കിടയില് അണ്ഡാശയങ്ങളില് രക്തം കെട്ടിക്കിടക്കാന് സാധ്യതയുണ്ട്. ഇത് കാലക്രമേണ അണ്ഡാശയങ്ങളിലെ സിസ്റ്റ് ആയി മാറാന് ഇടയാക്കുന്നു.\nസിസേറിയന് ഒഴിവാക്കാനാവാത്ത മറ്റൊരു കൂട്ടര്, വൈകി പ്രസവിക്കുന്നവരാണ്. പ്രായം 35 കഴിഞ്ഞ സ്ത്രീകളില് സിസേറിയന് ആവശ്യമാവുന്നു. പഠനംകഴിഞ്ഞ്, ജോലി നേടി, കുടുംബജീവിതം വൈകി തുടങ്ങുന്ന സ്ത്രീകളുടെ എണ്ണം കൂടുന്നത് സിസേറിയന്റെ എണ്ണവും കൂട്ടുന്നുണ്ട്. വന്ധ്യതയ്ക്ക് ചികിത്സിച്ച്ഗര്‍ഭിണികളായവര്‍ക്കും സിസേറിയന് വേണ്ടിവരുന്നു.\nസിസേറിയന് ഇടയില് പലപ്പോഴും ഗര്‍ഭിണിക്ക് രക്തമാവശ്യമായി വരുന്നു. ബ്ലഡ് ബാങ്കില് നിന്നോ പുറത്തുനിന്നുള്ള രക്തദാതാക്കളില്‍നിന്നോ രക്തം സ്വീകരിക്കുന്നത് അത്ര ആരോഗ്യകരമല്ല. പലതരം അണുബാധകള്‍ക്ക് ഇത് അവസരമൊരുക്കുന്നു എന്നതാണ് കാരണം.\nനാളെ നോക്കി പ്രസവം\nജാതകത്തില് വിശ്വാസമുള്ളവര് നല്ല നാള് നോക്കി അന്ന് സിസേറിയന് ചെയ്യണം എന്ന് ആവശ്യപ്പെടുന്നതും വിരളമല്ല. ' എന്റെ മോന് പൂരം നാളിലാപിറന്നത്. നമുക്ക് വേണ്ട നാളില് ഡോക്ടര് സിസേറിയന് ചെയ്തുതന്നു.അച്ഛന് ആദ്യമേ നല്ല നക്ഷത്രം നോക്കിവെച്ചിരുന്നു, 'ഒരു സ്ത്രീ ചാരിതാര്‍ത്ഥ്യത്തോടെ പറഞ്ഞു. ഇത്തരം ചെറിയ സൗകര്യങ്ങളുടെ പേരില്, പ്രസവം പോലെ ഏറ്റവും നൈസര്‍ഗ്ഗികമായ ഒരു കാര്യത്തില് നീക്ക്‌പോക്കുകള് ചെയ്യുന്നത് എത്ര അനാരോഗ്യകരമാണെന്ന് ഇവരാരും ഓര്‍ക്കുന്നില്ല.\nജോലിയുടെ സൗകര്യത്തിനും ഭര്‍ത്താവ്് സ്ഥലത്തെത്താനുമൊക്കെ വേണ്ടി സമയം നിശ്ചയിച്ച് സിസേറിയന് മതി എന്ന് ഗര്‍ഭിണിയോ ബന്ധുക്കളോ ഡോക്ടറോട് ആവശ്യപ്പെടുന്നു.പ്രസവത്തിന്റെ പ്രതീക്ഷിക്കുന്ന തീയ്യതിക്ക് ശേഷം ഒരു ആഴ്ച എങ്കിലും ലേബറിന്നായി കാത്തുനില്‍ക്കാം എന്നാണ് മെഡിക്കല് മാര്‍ഗ്ഗനിര്‍്േദ്ദശം. പക്ഷെ ഇന്ന് ഗര്‍ഭിണിയ്‌ക്കോ ബന്ധുക്കള്‍ക്കോ ഡോക്ടര്‍ക്കോ കാത്ത് നില്‍ക്കാന് സമയമില്ല എന്നതാണ് സ്ഥിതി. സാങ്കേതികത മുന്നിലിരിക്കെ വെറുതെ സമയം കളയണോ എന്ന് ഡോക്ടര്‍മാര് ചിന്തിക്കുന്നു.\nമതിയായ കഌനിക്കല് കാരണങ്ങളില്ലാതെ സിസേറിയന് തീരുമാനിക്കുമ്പോള്, ആ തീരുമാനത്തിന് ശാസ്ത്രീയമായ അടിത്തറ നഷ്ടപ്പെടുന്നു. ഡോക്ടറുടെ തീരുമാനങ്ങള്‍ക്ക് പിന്നില് പല കാരണങ്ങളും കണ്ടേക്കാം.വൈകീട്ട് കുടുംബത്തോടൊപ്പം സിനിമക്ക് പോവുന്നതിന്നായി ' ഇന്ന് രണ്ട് മണിക്ക് സിസേറിയന്'എന്ന് തീരുമാനിക്കുന്നവര് ഈ വിഭാഗത്തില്‍പ്പെടും. പ്രസവത്തിന്നിടെ സ്വാഭാവികമായി ഉണ്ടാവുന്ന പ്രശ്‌നങ്ങള്‍ക്ക് പോലും ഗര്‍ഭിണിയുടെ ബന്ധുക്കള് ഡോക്ടറെ കോടതി കയറ്റുന്ന സംഭവങ്ങള് സാധാരണമാണ് . ഇതും സിസേറിയന് തെരഞ്ഞെടുക്കാന് ഡോക്ടറെ പ്രേരിപ്പിക്കുന്ന ഒരു ഘടകമാണ്.\nകേരളത്തിലെ ഉയരുന്ന സിസേറിയന് നിരക്കിനെ സ്വാധീനിക്കുന്ന ചില ഘടകങ്ങളെകുറിച്ച് 2003-ല്, ംവീ കണ്‍സള്‍ട്ടന്റായ ഡോക്ടര് കെ ഹേമചന്ദ്രന് നടത്തിയ പഠനത്തില് പറയുന്നുണ്ട്.ശാസ്ത്രീയമായ കാരണങ്ങളേക്കാള് (medically valid reasons) ബാഹ്യമായ ചില കാരണങ്ങളാണ് (nonclinical factors)സിസേറിയന് നിരക്ക് കൂട്ടുന്നതത്രെ. പ്രസ്തുത പഠനം ചില കൗതുകകരമായ വസ്തുതകളും വെളിപ്പെടുത്തിയിരുന്നു.40 ശതമാനം നോര്‍മല് പ്രസവങ്ങളും വൈകീട്ട് അഞ്ച് തൊട്ട് പുലര്‍ച്ചെ അഞ്ച് വരെയുള്ള സമയത്തിന്നിടയ്ക്കാണ് നടക്കുന്നതത്രെ. ഇതേ സമയത്ത് നടക്കുന്ന സിസേറിയന് പക്ഷെ 20 ശതമാനം മാത്രമാണ്. 80 ശതമാനം സിസേറിയനും നടക്കുന്നത് വൈകീട്ട് അഞ്ച് മണിക്ക് മുന്‍പാണ്. വീക്കെന്‍ഡിന് തൊട്ട് മുന്‍പ് സിസേറിയന് നിരക്ക് കുത്തനെ കൂടുന്നതായും പഠനം പറയുന്നു.\nഓപ്പറേഷന് ചെയ്യാനുള്ള സമ്മതിപത്രം എഴുതി വാങ്ങുന്നതിന് മുന്‍പായി സര്‍ജറിയുടെ ദീര്‍ഘകാല പ്രശ്‌നങ്ങളെക്കുറിച്ച് ഗര്‍ഭിണിയെബോധവതിയാക്കേണ്ടതുണ്ട് . പക്ഷെ അപൂര്‍വ്വം ഡോക്ടര്‍മാര് മാത്രമേ കാര്യങ്ങള് വിശദമാക്കാന് ശ്രമിക്കാറുള്ളൂ. നോര്‍മല് പ്രസവത്തേക്കാള് ലളിതവും സുരക്ഷിതവും ആണ് സിസേറിയനെന്നുവരെ പറയുന്ന ഡോക്ടര്‍മാര് ഉണ്ടത്രെ. ഡോക്ടര് സിസേറിയന് വേണം എന്ന് പറയുമ്പോള്, 'കാത്തിരുന്നാല് പ്രശ്‌നമുണ്ടോ' എന്നൊന്നും ആരും തിരിച്ച് ചോദിക്കുന്നുമില്ല.\n'ഓ, അതൊക്കെ എന്തിനറിയണം ' എന്ന് സ്ത്രീകളും ചിന്തിക്കുന്നു.' ഡോക്ടര് പറയുന്നത് നമുക്ക് പെട്ടെന്ന് മനസ്സിലാവില്ല. ടെന്‍ഷന് പിടിച്ച ആ സമയത്ത് എന്തെങ്കിലും ചോദിച്ച് മനസ്സിലാക്കാനും തോന്നില്ല, 'ഒരു സ്ത്രീ പറഞ്ഞു. 25 കാരി സൈനയുടെ ആദ്യ പ്രസവം സിസേറിയനായിരുന്നു.' പ്രസവം വരെ എനിക്ക് ഒരു കുഴപ്പവും ഉണ്ടായിരുന്നില്ല. പെട്ടെന്നാണ് സിസേറിയനാണെന്ന് ഡോക്ടര് പറഞ്ഞത്. ഡലിവറിയുടെ അന്ന് ഞാന് ബാക്കിയുണ്ടാവുമോ എന്ന് വരെ എല്ലാവരും ഭയന്നു. ഭയങ്കര ബഌഡിങ്ങ്. വളരെയധികം രക്തം കയറ്റേണ്ടി വന്നു,'സൈന പറയുന്നു. എന്തുകൊണ്ട് പ്രസവത്തിന്നിടെ കുഴപ്പമുണ്ടായി എന്ന് സൈനയ്ക്ക് ഇപ്പോഴും അറിയില്ല. വിദ്യാസമ്പന്നരായിട്ടും സൈനയോ ഭര്‍ത്താവോ അതേക്കുറിച്ച് അറിയാന് മെനക്കെട്ടുമില്ല...\nഭാര്യയുടെ പ്രസവം അടുക്കുമ്പോള് സാമ്പത്തികച്ചെലവോര്‍ത്ത് ടെന്‍ഷനടിക്കുന്നവര് ധാരാളം. കൂടിവരുന്ന പ്രസവച്ചെലവ് കുടുംബങ്ങളുടെ നട്ടെല്ല്ഒടിക്കുന്നതാണ്. 2005ല് അച്യുത മേനോന് സെന്‍ന്റര് ഫോര് ഹെല്‍ത്ത് സയന്‍സ് സ്റ്റഡീസ് (മാരവ)ൈ, കേരളത്തിലെ അഞ്ച് ജില്ലകളിലായി നടത്തിയ പഠനത്തില് ഉയരുന്ന പ്രസവസംബന്ധിയായ ചെലവുകളെപ്പറ്റി സൂചിപ്പിക്കുന്നുണ്ട്.\nസര്‍ക്കാര് ആശുപത്രിയില് നോര്‍മല്,സിസേറിയന് ഓപ്പറേഷനുകള് സൗജന്യമാണ്. മരുന്നിന്റെ ഇനത്തില് 1000 രൂപയോളം ചെലവ് വന്നേക്കാമെന്ന് മാത്രം. വന്‍കിട സ്വകാര്യ ആശുപത്രികളില് നോര്‍മല് പ്രസവത്തിന്റെ ചെലവ് 5000ത്തിനും 50000ത്തിനും ഇടയ്ക്കാണ്. സിസേറിയനാവുമ്പോള് പതിനായിരത്തിനും ഒരു ലക്ഷത്തിനും ഇടയില് വരുന്നു.\nസ്‌പെഷ്യാലിറ്റി, സൂപ്പര് സ്‌പെഷാലിറ്റി, കോര്‍പ്പറേറ്റ് എന്നിങ്ങനെ ആശുപത്രികളുടെ സ്റ്റാറ്റസ് കൂടുന്നതിനനുസരിച്ച് ചെലവ് വ്യത്യാസപ്പെടുന്നു. മെഡിക്കല് രംഗത്തെ ആശുപത്രികള് അടക്കമുള്ള വന് ബിസിനസ്സ് സ്ഥാപനങ്ങള് ലാഭകരമായ സാമ്പത്തിക ശ്രോതസ്സായി പ്രസവത്തെ കാണുന്നുണ്ടെങ്കില് അതില് അത്ഭുതപ്പെടാനില്ല. ഈ ലാഭേച്ഛ തന്നെയാണ് സിസേറിയന് നിരക്ക് കുതിച്ചുയരുന്നതിന്റെ പിന്നിലെ പ്രധാന കാരണമായി എടുത്തുപറയപ്പെടുന്നത്. ഡോക്ടറെ വിളിച്ച് വരുത്തി, 'അവര് 25 സിസേറിയന് ചെയ്തു. നിങ്ങള് ഒന്‍പതേ ചെയ്തുള്ളൂ ' എന്ന് അപമാനിക്കുന്ന മാനേജ്‌മെന്റും മാറുന്ന കാലത്തിന്റെ കാഴ്ചകളില് പെടുന്നു.\nസര്‍ക്കാര് ആശുപത്രിയിലും സിസേറിയന് നിരക്ക് കൂടുകയാണ്.ഓപ്പറേഷന് നിശ്ചയിച്ചാല് സര്‍ക്കാര് ഡോക്ടര്‍ക്ക് വീട്ടില് പോയി 'കൈമടക്ക് ' നല്‍കുന്നതും കാലങ്ങളായി നമ്മുടെ ശീലമാണല്ലോ.\nസിസേറിയന് അനാവശ്യമായി ചെയ്തതാണെന്ന് തെളിയിക്കാന് കഴിഞ്ഞാല് സ്ത്രീക്ക് കോടതി മുഖാന്തരം നിയമസംരക്ഷണം തേടാം. ''ഇത്തരം കേസുകളില്‍മതിയായ തെളിവുകള് കിട്ടാന് എളുപ്പമല്ല. ഈ മേഖലയെ നിയമത്തിന്റെ പരിധിയില് കൊണ്ടുവരണം. എമര്‍ജന്‍സി ലൈഫ് സേവിങ്ങ് ഡിസിഷന് എന്ന നിലയിലാണ് ഇത്തരം കേസുകളില് ഡോക്ടര്‍ക്ക് അനുകൂലമായി വിധി വരുന്നത്'', കണ്ണൂരിലെ അഡ്വ. ജഗദാഭായ് പറയുന്നു.\n''ഓപ്പറേഷന് മുന്‍പ് സമ്മതിപത്രം ഒപ്പിട്ട് വാങ്ങുമ്പോള്, ഗര്‍ഭിണി, ഉറ്റ ബന്ധുക്കള് എന്നിവരെ ഓപ്പറേഷന്റെ വിശദവിവരങ്ങള് അറിയിച്ചിരിക്കണംഎന്നുണ്ട്. അങ്ങനെ അറിയാനുള്ള അവകാശം നിയമപ്രകാരം ലഭ്യമാണ്. ഈ അവസരം ഫലപ്രദമായി വിനിയോഗിക്കണമെന്നുമാത്രം.''\nപ്രസവം അടുക്കുമ്പോള് 10-12 മണിക്കൂര് വേദന സഹിക്കുന്നതിന് സ്ത്രീകള് തയ്യാറല്ല. താരതമ്യേന ചെലവ് കുറഞ്ഞ എപ്പിഡ്യൂറല് അനസ്‌തേഷ്യ വഴി വേദന നന്നായി കുറയ്ക്കാനുള്ള സംവിധാനം ഇന്നുണ്ട്. ഇത് വളരെ ശ്രദ്ധാപൂര്‍വ്വം ചെയ്യേണ്ട ഒന്നാണെന്ന് മാത്രം. ഗര്‍ഭിണിയ്ക്ക് സാന്ത്വനം നല്‍കാന് അടുത്ത ബന്ധുക്കളെയാരെയെങ്കിലും പ്രസവസമയത്ത് കൂടെ നിര്‍ത്തുന്നതും ഇപ്പോള് വ്യാപകമാണ്. കൂടാതെ ഗര്‍ഭകാലത്ത് 'ബ്രീത്തിങ്ങ്' പോലുള്ള വ്യായാമങ്ങള് ശീലിക്കുന്നതും വേദന ലഘൂകരിക്കാന് സഹായിക്കും. ഗര്‍ഭിണികള് തറയില് ചമ്രം പടിഞ്ഞ് ഇരിക്കുന്നത് യോനിഭാഗത്തെ പേശികളെ ദൃഢമാക്കാന് സഹായിക്കും.\nസിസേറിയന് നിരക്ക് 15 ശതമാനത്തില് അധികമാവുന്നത് ഒരു നാടിനെ സംബന്ധിച്ചും നീതീകരിക്കാവുന്നതല്ലെന്ന് ലോകാരോഗ്യ സംഘടന പ്രസ്താവിക്കുന്നുണ്ട്. ഇന്നത്തെ സാഹചര്യം കണക്കിലെടുത്ത് ഈ കണക്ക് 30 ശതമാനം വരെ ഉയര്‍ന്നാലും സാരമാക്കേണ്ടതില്ല. പക്ഷെ കേരളത്തില് ഇപ്പോഴത്തെ സിസേറിയന് നിരക്ക് 80 സതമാനം വരെ ഉയര്‍ന്നിരിക്കുന്നു. ഇത് അസാധാരണമാണ്.\nആദ്യപ്രസവത്തിന് സിസേറിയന് വേണ്ടിവന്നവര്‍ക്ക് രണ്ടാമതും സിസേറിയന് ആവശ്യമാവുമ്പോള് അതില് കുറേ അപകടങ്ങളുണ്ട്. ആദ്യ സിസേറിയന്റെ ആന്തരികമായ മുറിവി (ഗര്‍ഭപാത്രത്തിനുള്ളിലെ) ലേക്ക് മറുപിള്ള (പ്ലാസന്റ) ഒട്ടാനിടയുണ്ട്. ശിശുവിനെ മാറ്റിയശേഷം മറുപിള്ള നീക്കാന് ഇതുമൂലം പ്രയാസം നേരിടുന്നു. ഗര്‍ഭപാത്രത്തിനുള്ളിലെ രക്തപ്രവാഹത്തിന്റെ തോത് മിനിട്ടില് 500


Pangthi Archive - Page 138 of 145 - Sathyadeepam\nവാളരിപ്പയര് അഥവാ വാ ളന്‍പയര് പ്രധാനമായും രണ്ടിനമുണ്ട്. പടര്‍ന്നു വളര്‍ന്നു വലിയ കായ്കള് നല്കുന്നവയും കുറ്റിച്ചെടിയായി വളര്‍ന്നു ചെറിയ കാ യ്കള് നല്കുന്നവയും. കേരളത്തി ലെ മണ്ണും കാലാവസ്ഥയും ഇതി ന്‍റെ കൃഷിക്കു യോജിച്�\nമദറിന്‍റെ രോഗി വിരൂപനായിരുന്നു\nകല്‍ക്കട്ടയിലെ വിശുദ്ധ തെരേസ ഇരുകൈകളും കൊണ്ട് വാരിയെടുത്ത് ആശ്ലേഷിച്ച ചില ശിശുക്കളെ രണ്ടാമതൊന്നു നോക്കാന് തോന്നുകയില്ല. അതുപോലെ വിരൂപരായിരുന്നു അവര്. എല്ലും തോലും മാത്രം. കണ്ണു രണ്ടും വലിയ കുഴികളില് തന്നെ. പല്ലുകള്


'ഒമിക്രോൺ' വകഭേദം; മുന്നറിയിപ്പുമായി ദക്ഷിണാഫ്രിക്കന് ശാസ്ത്രജ്ഞർ | omicron variant New Warning South African Scientists\nOmicron : 'ഒമിക്രോൺ' വകഭേദം; മുന്നറിയിപ്പുമായി ദക്ഷിണാഫ്രിക്കന് ശാസ്ത്രജ്ഞർ\nഒമിക്രോണിന്റെ യഥാർത്ഥ ആഘാതത്തെ കുറിച്ച് നിലവിൽ നിർണ്ണയിക്കാൻ പ്രയാസമാണ്. കാരണം ഇത് ഇതുവരെ കൂടുതലായി ബാധിച്ചിരിക്കുന്നത് രോഗകാരിയെ ചെറുക്കാൻ കഴിവുള്ള യുവാക്കളെയാണെന്നാണ് ദക്ഷിണാഫ്രിക്കൻ ശാസ്ത്രജ്ഞർ പറയുന്നത്.\nAfrica, First Published Dec 2, 2021, 10:43 AM IST\nലോകമെങ്ങും ആശങ്ക പരത്തി കൊവിഡിന്റെ പുതിയ വകഭേദമായ 'ഒമിക്രോൺ' (omicron) വിവിധ രാജ്യങ്ങളിൽ റിപ്പോർട്ട് ചെയ്യപ്പെട്ടു കൊണ്ടിരിക്കുകയാണ്. B.1.1.529 എന്ന ഒമിക്രോൺ വകഭേദത്തിൻറെ വ്യാപനശേഷിയും രോഗസങ്കീർണതയും മറ്റു വകഭേദങ്ങളെ അപേക്ഷിച്ച് കൂടുതലാണെന്നാണ് ഇപ്പോൾ പുറത്ത് വരുന്ന റിപ്പോർട്ടുകൾ.\nദക്ഷിണാഫ്രിക്കയിൽ സ്ഥിരീകരിച്ച പുതിയ കേസുകളുടെ എണ്ണം കഴിഞ്ഞ 24 മണിക്കൂറിനുള്ളിൽ 8,561 അണുബാധകളായി ഇരട്ടിയായെന്ന് നാഷണൽ ഇൻസ്റ്റിറ്റ്യൂട്ട് ഫോർ കമ്യൂണിക്കബിൾ ഡിസീസസ് വ്യക്തമാക്കുന്നു.\n'ഏറ്റവും പുതിയ കൊവിഡ് വകഭേദം ബാധിച്ചിരിക്കുന്നത് കൂടുതലും യുവാക്കളിലാണ്. ഇത് പ്രായമായവരിലേക്ക് അതിവേഗം പകരാം. കൂടുതൽ ഗുരുതരമായ സങ്കീർണതകൾ ഉണ്ടാകില്ലെന്നാണ് ഞങ്ങൾ കരുതുന്നത്...' - എൻഐസിഡിയിലെ പബ്ലിക് ഹെൽത്ത് സർവൈലൻസ് ആവന്റ് റെസ്‌പോൺസ് വിഭാഗം മേധാവി മിഷേൽ ഗ്രൂം പറഞ്ഞു.\nനിരവധി ആളുകൾക്ക് ഇതിനകം മറ്റ് വകഭേദങ്ങൾ പിടിപെടുകയോ അല്ലെങ്കിൽ കുത്തിവയ്പ്പ് നടത്തുകയോ ചെയ്തതിനാൽ പുതിയ വകഭേദം മൂലമുണ്ടാകുന്ന രോഗത്തിന്റെ തീവ്രത കുറയാമെന്ന് KRISP ജീനോമിക്‌സ് ഇൻസ്റ്റിറ്റ്യൂട്ടിലെ പകർച്ചവ്യാധി വിദഗ്ധനായ റിച്ചാർഡ് ലെസെൽസ് പറഞ്ഞു.\nപടിഞ്ഞാറൻ രാജ്യങ്ങളുമായും ചൈനയുമായും താരതമ്യം ചെയ്യുമ്പോൾ ദക്ഷിണാഫ്രിക്കയുടെ വാക്സിനേഷൻ നിരക്ക് കുറവാണെന്നാണ് റിപ്പോർട്ടുകൾ. വേരിയന്റിന് ആന്റിബോഡികളിൽ നിന്ന് ടി-സെല്ലുകൾ പോലെയുള്ള ശരീരത്തിന്റെ മറ്റ് പ്രതിരോധങ്ങൾ ഇപ്പോഴും ഫലപ്രദമാകുമെന്ന് പ്രതീക്ഷിക്കുന്നു. ടി-കോശങ്ങൾ രോഗബാധിതമായ കോശങ്ങളെ നശിപ്പിക്കാമെന്നാണ് കരുതുന്നതെന്ന് റിച്ചാർഡ് ലെസെൽസ് പറഞ്ഞു.\nഒമിക്രോൺ ദക്ഷിണാഫ്രിക്കയിൽ ഉടനീളം ഉണ്ടാകാൻ സാധ്യതയുണ്ട്. നിലവിൽ, ഒമ്പത് ദക്ഷിണാഫ്രിക്കൻ പ്രവിശ്യകളിൽ അഞ്ചെണ്ണം ഒമിക്രൊൺ കേസുകൾ റിപ്പോർട്ട് ചെയ്തിട്ടുണ്ട്. ദക്ഷിണാഫ്രിക്കയിൽ തിരിച്ചറിയപ്പെടുന്ന കേസുകളുടെ എണ്ണത്തിൽ വലിയ വർദ്ധനവ് കാണാൻ സാധ്യതയുണ്ടെന്ന് ലോകാരോഗ്യ സംഘടനയുടെ പ്രാദേശിക വൈറോളജിസ്റ്റ് ഡോ നിക്കി ഗുമെഡെ-മൊലെറ്റ്‌സി പറഞ്ഞു.\n'ഒമിക്രോൺ' അപകടകാരിയോ? ലോകാരോഗ്യ സംഘടന പറയുന്നത്\nഞങ്ങളുടെ പക്കലുള്ള നിലവിലെ ഡാറ്റ ഇപ്പോഴും വളരെ പരിമിതമാണ്. അതിനാൽ ഈ വൈറസിന്റെ നിരവധി അധിക സവിശേഷതകളുണ്ട്. ഗവേഷകർ പഠനത്തിന്റെ തിരക്കിലാണ്. നിലവിലെ വാക്സിനുകൾ ഇതിനെതിരെ ഫലപ്രദമാകുമോ എന്ന് ഗവേഷകർ കണ്ടെത്തേണ്ടതുണ്ടെന്നും ഡോ. നിക്കി പറഞ്ഞു.\nപുതിയ വേരിയന്റ് ബാധിച്ചാൽ വളരെ ചെറിയ രീതിയിലുള്ള ലക്ഷണങ്ങളാകാം പ്രകടമാവുന്നതെന്ന് ദക്ഷിണാഫ്രിക്കൻ മെഡിക്കൽ അസോസിയേഷൻ ചെയർപേഴ്സണുമായ ഡോ. ആഞ്ചലിക് കോറ്റ്സി അടുത്തിടെ വ്യക്തമാക്കിയിരുന്നു .\nനേരത്തെ കൊവിഡ് ബാധിച്ചിരുന്നവരിൽ കണ്ടിരുന്ന പനി പോലുള്ള ലക്ഷണങ്ങളൊന്നും ഒമിക്രോൺ ബാധിച്ചവരിൽ ഉണ്ടാകുന്നില്ല. കടുത്ത ക്ഷീണം, ചെറിയ പേശി വേദന, തൊണ്ട വേദന, ചുമ എന്നിവയാണ് പ്രധാന ലക്ഷണങ്ങൾ. ചിലരിൽ മാത്രം നേരിയ തോതിലുള്ള ചൂട് അനുഭവപ്പെടുന്നുണ്ടെന്ന് കോറ്റ്സി പറഞ്ഞു.\nആശുപത്രിയിൽ എത്താതെ തന്നെ പലരും സുഖം പ്രാപിക്കുന്നുണ്ട്. ചികിത്സ തേടുന്നവരിൽ ഭൂരിഭാഗവും 40 വയസ്സിന് താഴെയുള്ള പുരുഷന്മാരാണ്. ഇവരിൽ അധികവും വാക്‌സിൻ സ്വീകരിക്കാത്തവരാണെന്നാണ് അവർ പറ‍ഞ്ഞു.\nഭാവിയിൽ ഗുരുതരമായ വകഭേദങ്ങൾ രാജ്യത്ത് വരില്ലെന്ന് ഉറപ്പുതരാൻ സാധിക്കില്ലെന്നാണ് ദക്ഷിണാഫ്രിക്കയിലെ ആരോഗ്യവിദഗ്ദ്ധർ പറയുന്നത്. മാത്രമല്ല എല്ലാവരും വാക്‌സിനേഷൻ സ്വീകരിക്കണമെന്നും വാക്‌സിൻ സ്വീകരിക്കാത്തവരിൽ അധികമായി ഒമിക്രോൺ കാണപ്പെടുന്നുണ്ടെന്നും വിദഗ്ധർ മുന്നറിയിപ്പ് നൽകിയിട്ടുണ്ട്.\nദക്ഷിണാഫ്രിക്കയിലെയും ലോകമെമ്പാടുമുള്ള ഗവേഷകർ ഒമിക്രോൺ വേരിയന്റിന്റെ പല വശങ്ങളെ കുറിച്ചും മനസ്സിലാക്കാൻ പഠനങ്ങൾ നടത്തി വരികയാണെന്നും ലോകാരോഗ്യ സംഘടന വ്യക്തമാക്കുന്നു. നിലവിലുള്ള വാക്സിനുകൾ ഗുരുതരമായ രോഗങ്ങൾക്കും മരണത്തിനും എതിരെ ഫലപ്രദമാണെന്ന് ആരോഗ്യ വിദഗ്ധർ പറയുന്നു.\nമൂന്നാം ഡോസ് വാക്സീൻ വേണ്ടിവരുമോ? ഡോ. സുൽഫി നൂഹു പറയുന്നു...\nLast Updated Dec 6, 2021, 5:53 PM IST\nLong Covid : കൊവിഡ് വന്ന് ഭേദമായ ശേഷം ശ്രദ്ധിക്കേണ്ട ചിലത്...\nPush- Ups : ഒരു മിനുറ്റില് 109 പുഷ്-അപ്‌സ്; ലോക റെക്കോര്‍ഡ് നേടി യുവാവ്\nTulsi tea : നല്ല ആരോഗ്യത്തിന് ശീലമാക്കൂ തുളസി ചായ\nKerala lottery Result: Win Win W 652 : ഭാഗ്യശാലിക്ക് 75ലക്ഷം; വിൻ വിൻ W 652 ലോട്ടറി നറുക്കെടുപ്പ് ഇന്ന്\nLa Liga : ബെന്‍സേമ പെനാല്‍റ്റി പാഴാക്കി, റയലിന് സമനില; ബാഴ്‌സലോണയ്ക്ക് ജയം\nDhaka Film Festival : ധാക്കാ ഫിലിം ഫെസ്റ്റിവലില് മികച്ച നടനായി ജയസൂര്യ; നേട്ടം 'സണ്ണി'യിലെ അഭിനയത്തിന്\nMega Job Fair : മെഗാ ജോബ് ഫെയർ; തൊഴിൽ ദാതാക്കൾക്ക് 25 വരെ രജിസ്റ്റർ ചെയ്യാം


സ്ത്രീകളുടെ സ്വയംഭോഗ ചര്‍ച്ച ഒരു രാഷ്ട്രീയക്കളിയാണ്! നാണമില്ലാത്ത പെണ്ണ് ഉണ്ടോന്ന് ബാലചന്ദ്ര മേനോന് | Balachandra Menon talks about International Women's day - Malayalam Filmibeat\nസ്ത്രീകളുടെ സ്വയംഭോഗ ചര്‍ച്ച ഒരു രാഷ്ട്രീയക്കളിയാണ്! നാണമില്ലാത്ത പെണ്ണ് ഉണ്ടോന്ന് ബാലചന്ദ്ര മേനോന്\n| Published: Sunday, March 10, 2019, 12:03 [IST]\nമാര്‍ച്ച് എട്ടിന് വീണ്ടുമൊരു അന്താരാഷ്ട്ര വനിതാ ദിനം കടന്ന് പോയിരിക്കുകയാണ്. തങ്ങളുടെ ജീവതത്തിലെ സ്ത്രീകള്‍ക്ക് ആശംസകള് അര്‍പ്പിച്ച് കൊണ്ടുള്ള പോസ്റ്റുകളും ചിത്രങ്ങളുമായിരുന്നു സോഷ്യല് മീഡിയ നിറയെ. സിനിമാലോകത്ത് നിന്നും താരങ്ങള് വനിതാ ദിനത്തിന്റെ മംഗളങ്ങള് നേര്‍ന്ന കൊണ്ടായിരുന്നു എത്തിയത്. എന്നാല് അവിടെ വ്യത്യസ്ത കുറിപ്പുമായി സംവിധായകനും നടനുമായ ബാലചന്ദ്ര മേനോന് എത്തിയിരിക്കുകയാണ്.\nവനിതാ ദിനത്തില് സ്വയംഭോഗത്തെ കുറിച്ച് ഒരു ടെലിവിഷന് ചാനലില് കണ്ട ചര്‍ച്ചയുടെ അടിസ്ഥാനത്തിലായിരുന്നു ബാലചന്ദ്ര മേനോന് തന്റെ അഭിപ്രായം പങ്കുവെച്ചത്. ഫേസ്ബുക്കിലൂടെ പുറത്ത് വന്ന കുറിപ്പില് സ്ത്രീകളെ വെച്ചുള്ള രാഷ്ട്രീയക്കളിയെ കുറിച്ചും മറ്റുമായി ഒരുപാട് കാര്യങ്ങളാണ് ബാലചന്ദ്ര മേനോന് തുറന്നെഴുതിയിരിക്കുന്നത്.\nബാലചന്ദ്ര മേനോന്റെ വാക്കുകളിലേക്ക്..\nഅലസമായ മൗനത്തിനു ശേഷം വീണ്ടും... ഏവര്‍ക്കും സുഖമെന്ന് കരുതട്ടെ. നന്നായി വിശന്നാല് മാത്രമേ മൃഗങ്ങള് ഭക്ഷണത്തിനായി ഇരയെ കൊല്ലാറുള്ളു എന്ന് കേട്ടിട്ടുണ്ട്. അതായത്, ഏതു നേരവും 'ചക്കാത്തിനാണെങ്കില് ' പ്രത്യേകിച്ചും, ഒരു മടിയുമില്ലാതെ ഭക്ഷിക്കുന്ന മഹാമനസ്‌കത മനുഷ്യന് സ്വന്തം... എഴുത്തിന്റെ കാര്യത്തില് ഞാന് ഒരു മൃഗമാണെന്നു തോന്നുന്നു. എന്തെന്നാല് 'അയ്യോ! ഇന്ന് ഒന്നും എഴുതിയില്ലല്ലോ' എന്ന് ഞാന് ആലോചിക്കാറില്ല. എന്നെ കൊണ്ട് എഴുതിക്കുന്നതു ചുറ്റുവട്ടം ആണെന്ന് പറയാം. അതിനു പ്രേരണയായി ഒരു 'വിമ്മിട്ടം' ഉള്ളില് തോന്നും. കഴിഞ്ഞ കുറെ മണിക്കൂറുകളായി ആ 'വിമ്മിട്ടം' എന്നെ ബുദ്ധിമുട്ടിക്കുന്നു. അതുകൊണ്ടു കുറിക്കുകയാണ്...\nഞാനൊരു സ്ത്രീ വിദ്വേഷിയല്ല\n'ഉണ്ടുകഴിഞ്ഞ നായര്‍ക്ക് ഒരു വിളി തോന്നി. 'എന്നോ'കടന്നല് കൂട്ടില് കല്ലെറിയേണ്ട എന്തേലും കാര്യമുണ്ടോ' എന്നതെല്ലാം എന്റെ മനസ്സിലൂടെ കടന്നു പോയതിനെ അതിജീവിച്ചിട്ടാണ് ഈ കുറിപ്പ്.. തുടക്കത്തിലേ ഒന്ന് പറഞ്ഞോട്ടെ... ഞാന് ഒരു സ്ത്രീ വിദ്വേഷിയല്ല എന്ന് മാത്രമല്ല ചിന്തകളിലും വാക്കുകളിലും ആഖ്യാനങ്ങളിലും സ്ത്രീത്വത്തെ ബഹുമാനിക്കുന്ന ആള് ആണെന്നുള്ളതിനു എന്റെ ഇന്നു വരെയുള്ള സിനിമകള് തന്നെ സാക്ഷ്യം. നാം ജീവിക്കുന്ന സമൂഹത്തിന്റെ ശീലുകള് കണ്ടാണ് നാം പെരുമാറുന്നത് അല്ലെങ്കില് പെരുമാറേണ്ടത് എന്ന് ഞാന് വിശ്വസിക്കുന്നു. എന്തെങ്കിലും കാട്ടിക്കൂട്ടിയിട്ടു 'ഇന്നലെ ചെയ്‌തോരബദ്ധം നാളത്തെ ആചാരമാകാം' എന്ന ഉദ്ധരണിയില് ആശ്വാസം കണ്ടെത്തരുത്. ഭരണഘടനയില് തന്നെ കീഴ് വഴക്കങ്ങള്‍ക്കു (CUSTOMS) അങ്ങേയറ്റത്തെ വില നാം കല്‍പിക്കാറുമുണ്ട്. നമുക്ക് നമ്മെ വെളിവാക്കാനുള്ള സ്വാതന്ത്ര്യം മൗലികാവകാശങ്ങള് അനുവദിക്കുന്നുമുണ്ട്. ഇത്രയും പരത്തി പറഞ്ഞതിന് ശേഷം കാര്യത്തിലേക്കു കടക്കാം..\nഇന്നലെ വനിതാദിനവുമായി ബന്ധപ്പെട്ടു മാധ്യമങ്ങള് പലരീതിയില് ബോധവല്‍ക്കരണം നടത്തുന്നുണ്ടായിരുന്നു. ലിംഗവ്യത്യാസം ഒരിക്കലും കാണിക്കരുത് എന്ന അടിസ്ഥാനതത്വമാണ് എല്ലാറ്റിനും ആധാരം. എന്നാല് LADIES FIRST, LADIES ONLY എന്നീ പ്രയോഗങ്ങള് സുലഭമായി ഇപ്പോഴും അത്യാവശ്യങ്ങള്‍ക്കു ഉപകാരപ്പെടുന്നുമുണ്ട്. എന്തിനധികം പറയുന്നു 'ഒരു സ്ത്രീയോട് അങ്ങിനെ പറയാമോ, പെരുമാറാമോ എന്ന് വേണ്ട ഒരു സ്ത്രീ നില്‍ക്കുമ്പോള് അങ്ങിനെ ഒരു സംസാരമുണ്ടാകാമോ എന്ന് വരെ വാദിക്കുന്ന സദാചാരക്കാര്‍ക്കും ഇന്നും ഒരു ക്ഷാമവുമില്ല.\nഎന്നെ ഞെട്ടിച്ചത് വനിതാദിനം സ്‌പെഷ്യലായി ഒരു ദിനപത്രത്തില് വനിതകള് നടത്തിയ ഒരു ചര്‍ച്ചയാണ്...\nവിഷയം സ്വയം ഭോഗം\nവിഷയം സ്ത്രീകള്‍ക്കിടയിലെ സ്വയം ഭോഗം അഥവാ MASTURBATION! എന്താണ് ഇതിന്റെ ഉദ്ദേശം? വനിതാ ദിനത്തില് ചര്‍ച്ച ചെയ്യാന് ഈ വിഷയം തന്നെ തെരഞ്ഞെടുത്തതു കൊണ്ട്, പലരും ഗോപ്യമായി കൈകാര്യം ചെയ്യുന്ന ഒന്നിനെ ഒരു കൂസലും കൂടാതെ മഹിളകള് പരസ്യമായി തലനാരിഴ കീറി അവലോകനം ചെയ്യുന്നതു കൊണ്ട് സ്ത്രീ പുരുഷനു തുല്യമാകുമെന്നു കരുതുന്നുണ്ടോ? ഇതിനേക്കാള് ഭംഗിയായി, നാം പുറത്തു പറയാന് ലജ്ജിക്കുന്ന, എന്നാല്, സ്വകാര്യതയില് ആവോളം ആസ്വദിക്കാന് പറ്റുന്ന കിടക്കറ വിവരങ്ങളുടെ ഓഡിയോ ക്ലിപ്പുകള് യൂറ്റിയൂബില് സുലഭമാണ്. ആ പ്രവണതയെ നാം എങ്ങനെ ന്യായീകരിക്കും?\nആര്‍ത്തവത്തില് തുടങ്ങിയ അപഥസഞ്ചാരം\nആര്‍ത്തവത്തില് തുടങ്ങിയാണ് ഈ അപഥസഞ്ചാരം. സ്വാമി അയ്യപ്പനെ ഒരു കാരണമാക്കി ആര്‍ത്തവം എന്ന നിരുപദ്രവമായ, ജന്തുശാസ്ത്രപരമായ ഒന്നിനെ രാഷ്ട്രീയവല്‍ക്കരിച്ചു 'ആര്‍പ്പോ ആര്‍ത്തവം ' എന്ന ഒരു പ്രതിഭാസം വരെയാക്കി! ആര്‍ത്തവം ഇന്നലെ ആരും കണ്ടുപിടിച്ചതല്ല. പണ്ടുകാലത്ത് 'പുറത്തുമാറി' എന്നും 'തീണ്ടാരിയാ' എന്നുമൊക്കെ അടക്കിപറഞ്ഞിരുന്ന ഒന്നിന് ബുദ്ധിജീവികള്‍ക്കിടയില് ഇടം കിട്ടിയത് ഇടക്കാലഘട്ടത്തില് ഏതോ പുരോഗമനസാഹിത്യകാരന് ആര്‍ത്തവരക്തത്തിന്റെ ചുവപ്പു നിറത്തെ അസ്തമയ സന്ധ്യയുമായി താരതമ്യം ചെയ്തപ്പോഴാണ്. ആര്‍ത്തവത്തെപ്പറ്റി സമൂഹത്തില് വനിതകള് അധരവ്യായാമം നടത്തിയാല് സ്ത്രീ ശാക്തീകരണം ഉറപ്പായും ഉണ്ടാകുമോ?\nഎനിക്ക് തോന്നുന്നു.. സ്ത്രീയെ വില്‍പനച്ചരക്കാക്കുന്നത് സ്ത്രീകള് തന്നെയാണ്. സ്ത്രീകള്‍ക്കു പരസ്യമായി സംവദിക്കാന് ആര്‍ത്തവവും സ്വയംഭോഗവും വിഷയങ്ങളായി കണ്ടെത്തുന്നവരുടെ കെണിയില് 'ഭാരതസ്ത്രീകള് തന് ഭാവശുദ്ധി' കൈമോശം വരരുത്. വനിതകളുടെ സജീവമായ ശ്രദ്ധ പതിയേണ്ട എന്തെന്തു വകകള് നമ്മുടെ സമൂഹത്തിലുണ്ട്? യവ്വനയുക്തയായ ഒരു വനിതയുടെ തുറന്ന മാറിടത്തില് ഒട്ടിച്ചേര്‍ന്നു പാലുകുടിക്കുന്ന ഒരു ദൃശ്യം കവര് ഫോട്ടോ ആയി കാണിച്ചു നാല് കാശ് ഉണ്ടാക്കാനുള്ള കച്ചവട ശ്രമത്തെ മുലയൂട്ടല് വാരത്തിന്റെ പെടലിക്ക് കെട്ടിവെക്കുന്ന അധമമായ ചിന്തയോട് യോജിക്കാന് കഴിയുന്നില്ല .\nഇതൊരു രാഷ്ട്രീയ കളിയാണ്\nഞാന് മനസ്സിലാക്കുന്നത് ഇവിടെ ചിലര് സ്ത്രീകളെ വെച്ച് രാഷ്ട്രീയം കളിക്കുകയാണ്. പുരുഷ സമത്വം എന്ന മോഹം കൊതിപ്പിച്ചു മാധ്യമങ്ങളും സംഘടനകളും ചുടു ചോറ് വാരിക്കുകയാണ്. ഈ അര്‍ത്ഥമില്ലാത്ത മത്സരം ഒഴിവാക്കാനാണ് നാം അര്‍ത്ഥനാരീശ്വരസങ്കല്‍പം കണ്ടെത്തിയത്. ഞാന് അതിന്റെ ആരാധകനാണ്. ഏതൊരു പുരുഷന്റെയും വിജയത്തിന് പിന്നിലും ഒരു സ്ത്രീയുടെ നിഴല് ഉണ്ടാകും എന്ന് വെറുതെയല്ല പറയുന്നത് എന്ന് ഓര്‍ക്കുക.\nപുരുഷനേക്കാള് സാമര്‍ഥ്യം സ്ത്രീക്കാണ്\nഎനിക്ക് പറയാനുള്ളത് ഇവിടെ നമുക്ക് ഇടയില് അതായത് ആണിനും പെണ്ണിനും ഇടയില് ഒരു പ്രശ്‌നവുമില്ല. അഥവാ ഉണ്ടായാല് തന്നെ നാം അത് ഒരു നോട്ടം കൊണ്ട് അല്ലെങ്കില് കള്ളച്ചിരി കൊണ്ട് പരിഹരിക്കും. 'ചേട്ടന് പണ്ടത്തെപ്പോലെ എന്നെ ഇഷ്ട്ടമല്ല' എന്ന് പറഞ്ഞു കേള്‍ക്കുമ്പോള് വഴക്കുണ്ടാക്കി ഫാമിലി കോര്‍ട്ടില് പോകണ്ട. കൂടുതല് സ്‌നേഹവും പരിചരണവും കൊടുത്താല് മാത്രം മതി. പുരുഷന് ചെയാവുന്ന എന്തും സ്ത്രീക്ക് പുഷ്പ്പം പോലെ ചെയ്യാന് പറ്റുമെന്ന് ഞാന് ശിരസ്സു കുനിച്ചു പറയുന്നു. ഒരുപക്ഷെ പെട്ടെന്നുണ്ടാകുന്ന ഒരു പ്രശ്‌നത്തെ നയത്തില് കൈകാര്യം ചെയ്യാനും പരിചയമില്ലാത്ത ഒരു വ്യക്തിയെ ശരിയായ രീതിയില് വിലയിരുത്താനും പുരുഷനേക്കാള് സാമര്‍ഥ്യം സ്ത്രീക്കാണെന്നാണ് എന്റെ അനുഭവം..\nലോകം നന്നാവുമെന്ന ധാരണ എനിക്കില്ല\nയാദൃച്ഛികമാവാം വനിതാദിനത്തില് തന്നെ വനിതാ പൈലറ്റിനോട് ഒരു ടാക്‌സി ഡ്രൈവര് അപമര്യാദയായി പെരുമാറി എന്ന വാര്‍ത്തയും വായിച്ചുകണ്ടു. സ്ത്രീകള് മാത്രം മേധാവിത്വം വഹിക്കുന്ന ഒരു സിനിമയെപ്പറ്റിയും വായിച്ചു. പുരുഷ സാന്നിധ്യം വര്‍ജ്യമാണെന്നൊരു സന്ദേശം നല്‍കുന്നതില് എന്താണര്‍ത്ഥം? അനാരോഗ്യകരമായ ഈ പ്രവണത അഭിലഷണീയമല്ല എന്ന് തന്നെയാണ് എന്റെ അഭിപ്രായം. നാം സ്വയം നന്നാവുകയും പരസ്പരം സ്‌നേഹിക്കാനും ബഹുമാനിക്കാനും പഠിക്കുക. ഞാന് ഇത്രയും പറഞ്ഞതു കൊണ്ട് ലോകം നന്നായിക്കോളും എന്ന ധാരണയൊന്നും എനിക്കില്ല എന്ന് കൂടി സൂചിപ്പിച്ചുകൊള്ളട്ടെ.\nപിന്നെ പറയേണ്ടത് നിങ്ങളോടു പറഞ്ഞപ്പോള് ഒരു ആശ്വാസം. ഇപ്പോഴത്തെ മാധ്യമ വിചാരണക്ക് ഇങ്ങനെ വിധേയരാകാന് തുനിഞ്ഞാല് നാളെ ഏതാനും പൂര്‍ണ്ണ ഗര്‍ഭിണികള് ഒത്തിരുന്നു ഗര്‍ഭം ധരിക്കുന്ന വേളയിലെ മധുര സ്മൃതികള് പങ്കു വെച്ചെന്നിരിക്കും. അതിന്റെ copyright ഗര്‍ഭസ്ഥ ശിശുവിനാണെന്നു പോലും ഓര്‍ക്കണമെന്നില്ല. അല്ലെങ്കിലും പെണ്ണായാല് 'ഇച്ചിരി' നാണം വേണം. കാവ്യഭാവന പറയുന്ന പോലേ 'കാലുകൊണ്ട് നഖം' വരയ്ക്കണം എന്നൊക്കെ പറയാന് ഞാന് 'പോഴനൊ' ന്നുമല്ല. എപ്പോഴും നാണിക്കണമെന്നുമില്ല. നാണം വരുമ്പോള് അതിനെ തടയാതിരുന്നാല് മതി.\nBalachandra Menon talks about International Women's day\nStory first published: Sunday, March 10, 2019, 12:03 [IST]


rajeevcoup: അധ്വാനമേ സംതൃപ്തി!!\n''കഴിഞ്ഞ മുപ്പത് വര്‍ഷമായി ചെയ്യാത്ത ജോലി ചെയ്ത് തീര്‍ക്കുകയാണ് ഞാന്. കഴിഞ്ഞ ഒരു വര്‍ഷത്തിനിടെ ഒരു ദിവസം പോലും ഞാന് അവധിയെടുത്തിട്ടില്ല. രാവും പകലും ഞാന് ജോലി ചെയ്തു. ഞാന് അവധിയില് പോയിട്ടുണ്ടോ? ഞാന് വിശ്രമിച്ചിട്ടുണ്ടോ? എന്റെ വാഗ്ദാനങ്ങള് ഞാന് നടപ്പാക്കുന്നില്ലേ?'' - വിദേശപര്യടനം തുടരുന്നതിനിടെ ചൈനയിലെ ഷാങ്ഹായില് വെച്ച് പ്രധാനമന്ത്രി നരേന്ദ്ര മോദി. അധികാരത്തിലേറി ഒരു കൊല്ലം പൂര്‍ത്തിയാകുന്നതിനിടെ 18 വിദേശരാഷ്ട്രങ്ങള് സന്ദര്‍ശിച്ചത് വിമര്‍ശവിധേയമാകുകയും പ്രധാനമന്ത്രി കൂടുതല് സമയം വിദേശത്ത് ചെലവിടുകയാണെന്ന് ആക്ഷേപമുയരുകയും ചെയ്തതിന് മറുപടി പറയുകയായിരുന്നു പ്രധാനമന്ത്രി. കോണ്‍ഗ്രസ് ഉപാധ്യക്ഷന് രാഹുല് ഗാന്ധി രണ്ട് മാസത്തോളം നീണ്ട അവധിയെടുത്തത് കൂടി സൂചിപ്പിച്ചാണ് 'ഞാന് അവധിയില് പോയിട്ടുണ്ടോ?' എന്ന് നരേന്ദ്ര മോദി ചോദിക്കുന്നത്.\n'ഞാന്' ജോലി ചെയ്ത് തീര്‍ക്കാന് ശ്രമിക്കുന്നു, 'എന്റെ' വാഗ്ദാനങ്ങള് 'ഞാന്' നടപ്പാക്കുന്നില്ലേ? 'ഞാന്' വിശ്രമിച്ചിട്ടുണ്ടോ? 'ഞാന്' അവധിയെടുത്തിട്ടുണ്ടോ? രാജ്യത്തിന്റെ പ്രധാനമന്ത്രിക്ക് ഇങ്ങനെയൊക്കെ പറയുകയും ചോദിക്കുകയും വേണ്ടിവരുന്നത് തന്നെ എത്രമാത്രം ദുര്‍ബലനാണ് '56 ഇഞ്ച്' നെഞ്ചുവിരിവുള്ള നേതാവ് എന്നതിന്റെ തെളിവാണ്. 'ഞാന്' 'എന്റെ' എന്ന് പേര്‍ത്തും പേര്‍ത്തും പറയേണ്ടിവരുന്നത്, ആവിഷ്‌കാര സ്വാതന്ത്ര്യത്തിന്റെ പരിമിതികള് ഓര്‍മിപ്പിച്ചുള്ള സുപ്രീം കോടതി വിധി ഓര്‍ത്തുകൊണ്ട് മിതമായി പറഞ്ഞാല്, അല്‍പ്പത്തമാണ്.\nഈ ഉദ്ധരണിയുടെ കാമ്പ് പരിശോധിച്ചാല്, മുപ്പത് വര്‍ഷത്തിനിടെ ചെയ്യാതിരുന്ന എന്ത് ജോലിയാണ് മോദി സാഹെബ് ഇക്കാലം കൊണ്ട് ചെയ്ത് തീര്‍ത്തത്? ഡീസലിന്റെ വിലയില് സര്‍ക്കാറിനുണ്ടായിരുന്ന നിയന്ത്രണം നീക്കിയത് അത്തരമൊരു ചെയ്തുതീര്‍ക്കലായിരുന്നു.\nഅന്താരാഷ്ട്ര വിപണിയില് എണ്ണ വില ഇടിഞ്ഞപ്പോള് പെട്രോളിന്റെയും ഡീസലിന്റെയും എക്‌സൈസ് തീരുവ കൂട്ടി സര്‍ക്കാറിന്റെ വരുമാനം കൂട്ടിയിരുന്നു നരേന്ദ്ര മോദി. ഇപ്പോള് എണ്ണ വില ഉയരുകയും ഡോളറുമായുള്ള വിനിമയത്തില് രൂപയുടെ മൂല്യം കുറയുകയും ചെയ്തപ്പോള് ഡീസലിന്റെ വില കൂട്ടി നഷ്ടമില്ലാതെ നോക്കുന്നു പൊതു, സ്വകാര്യ മേഖലയിലെ എണ്ണക്കമ്പനികള്. പെട്രോളിന്റെയും ഡീസലിന്റെയും സബ്‌സിഡി ഒഴിവാക്കി, ബാധ്യതയൊഴിവാക്കാന് സാമ്പത്തിക പരിഷ്‌കരണങ്ങള്‍ക്ക് വേഗം കൂട്ടിയ കാലം മുതല് ഡോ. മന്‍മോഹന് സിംഗിന് ആഗ്രഹമുണ്ടായിരുന്നു. അതിന് ശേഷം ധനവകുപ്പ് കൈകാര്യം ചെയ്ത മന്ത്രിമാരൊക്കെയും ഈ ആഗ്രഹക്കാരായിരുന്നു. അത് ഭാഗികമായെങ്കിലും പൂര്‍ത്തീകരിച്ചത് മന്‍മോഹന് സിംഗ് പ്രധാനമന്ത്രിയായ രണ്ടാം യു പി എയുടെ കാലത്താണ്. നരേന്ദ്ര മോദി ആ ജോലി ചെയ്തുതീര്‍ത്തു.\n'ഞാന്' രാവും പകലും ജോലി ചെയ്തുവെന്ന് അവകാശപ്പെടുമ്പോള് രാവും പകലും ചെയ്യാന് മാത്രം എന്തുജോലിയാണ് ഇന്ത്യന് പ്രധാനമന്ത്രിക്കുണ്ടായിരുന്നത് എന്ന് ചോദിക്കേണ്ടിവരും. എന്തുകൊണ്ടാണ് ഇങ്ങനെ ജോലി ചെയ്യേണ്ടിവരുന്നത് എന്നും. വിവിധ പദ്ധതികള്‍ക്കായി ഭൂമി ഏറ്റെടുക്കുമ്പോള് പാലിക്കേണ്ട മാനദണ്ഡങ്ങള് തിരുത്തിയെഴുതിയെന്നതാണ് ഉറക്കമൊഴിഞ്ഞ് തീര്‍ത്ത ഒരു ജോലി. സിംഗൂരിലും നന്ദിഗ്രാമിലും സ്വകാര്യ വ്യവസായങ്ങള്‍ക്ക് വേണ്ടി ഭൂമി ഏറ്റെടുക്കാന് പശ്ചിമ ബംഗാളില് അധികാരത്തിലിരുന്ന സി പി എം സര്‍ക്കാര് ശ്രമിച്ചതിനെത്തുടര്‍ന്നുണ്ടായ വലിയ ജനരോഷത്തിന്റെ പശ്ചാത്തലത്തിലാണ് കഴിഞ്ഞ യു പി എ സര്‍ക്കാര് ഭൂമി ഏറ്റെടുക്കലിന് കുറേക്കൂടി കര്‍ശനമായ വ്യവസ്ഥകള് കൊണ്ടുവന്നത്. ഭൂമി നഷ്ടപ്പെടുന്നവര്‍ക്ക് മെച്ചപ്പെട്ട നഷ്ടപരിഹാരം ഉറപ്പാക്കാനും അവര് കൊണ്ടുവന്ന നിയമത്തില് വ്യവസ്ഥ ചെയ്തു. ഇതിലൊക്കെ വെള്ളം ചേര്‍ത്ത്, വന്‍കിട കമ്പനികള്‍ക്ക് കര്‍ഷകരുടെയും ഗോത്ര വിഭാഗക്കാരുടെയും ഭൂമി എളുപ്പത്തില് ഏറ്റെടുക്കാന് പാകത്തിലാക്കുന്നതിന് എത്ര രാവും പകലും ജോലി ചെയ്‌തെന്ന് അറിയില്ല. ഓര്‍ഡിനന്‍സായി പ്രാബല്യത്തിലാക്കിയ നിയമഭേദഗതി പാര്‍ലിമെന്റില് അവതരിപ്പിച്ച് പാസ്സാക്കാന് ശ്രമിച്ചത് വിശ്രമമില്ലാതെ തന്നെയാണ്! പാര്‍ലിമെന്റിന്റെ അടുത്ത സമ്മേളനത്തിലും വിശ്രമമില്ലാതെ യത്‌നിക്കേണ്ടിവരും.\nരാപ്പകലില്ലാതെ വിയര്‍പ്പൊഴുക്കേണ്ടിവരുന്നതിന് മറ്റുകാരണങ്ങളുമുണ്ട്. ഒരു വര്‍ഷം മുമ്പ് മന്ത്രിസഭയുണ്ടാക്കിയപ്പോള്, തനിക്കൊപ്പം നില്‍ക്കാനിടയുണ്ടെന്ന് തോന്നിയവരെ പ്രായാധിക്യം ചൂണ്ടിക്കാട്ടി മാറ്റിനിര്‍ത്തിയതാണ് ഒന്ന്. മന്ത്രിമാരുടെ വകുപ്പ് വിഭജിച്ചപ്പോള് നയപരമായ തീരുമാനങ്ങളെടുക്കാനുള്ള സര്‍വ അവകാശവും പ്രധാനമന്ത്രിയില് നിക്ഷിപ്തമാക്കിയതാണ് രണ്ടാമത്തെ കാരണം. ഓരോ വകുപ്പിലും നടക്കേണ്ട കാര്യങ്ങളന്തൊക്കെയെന്ന് തീരുമാനിക്കാന് ഉദ്യോഗസ്ഥരുടെ സംഘമുണ്ടാക്കുകയും അവയോട് പ്രധാനമന്ത്രിയുടെ ഓഫീസിനോട് റിപ്പോര്‍ട്ട് ചെയ്യാന് ആവശ്യപ്പെടുകയും ചെയ്താല് വിശ്രമിക്കാന് സമയം കിട്ടുന്നതെവിടെ? സഹപ്രവര്‍ത്തകരെ വിശ്വാസത്തിലെടുക്കാന് തയ്യാറാകാതെ, കാര്യങ്ങളെല്ലാം 'ഞാന്' തീരുമാനിക്കുമെന്ന ഏകാധിപതിയുടെ മനോഭാവം കാണിക്കുന്ന നേതാവിന് വിശ്രമിക്കനാകില്ല.\nതീരുമാനമെടുക്കാനുള്ള ഫയലുകള് കുന്നുകൂടുകയും അത് തീര്‍ക്കാന് രാപകല് പാടുപെടുകയും ചെയ്യേണ്ടിവരുന്നത് കൊണ്ടുമാത്രമല്ല വിശ്രമം അന്യമാകുന്നത്. സഹപ്രവര്‍ത്തകരില് ആരെങ്കിലും 'എന്റെ' നിര്‍ദേശം മറികടന്ന് പ്രവര്‍ത്തിക്കുന്നുണ്ടോ എന്നറിയാന് കണ്ണിലെണ്ണയൊഴിച്ച് കാത്തിരിക്കേണ്ടിവരുന്നതുകൊണ്ടുകൂടിയാണ്. വിശ്രമമോ സ്വസ്ഥമായ ഉറക്കമോ ഒരു ഏകാധിപതിക്കും ആഗ്രഹിക്കാവതല്ല, കിടപ്പുമുറിക്ക് കാവല് നില്‍ക്കുന്നവന് താക്കോല്‍പ്പഴുതിലൂടെ രഹസ്യം ചോര്‍ത്തുമോ എന്ന വേവലാതിയില് വേവാനേ വിധിയുള്ളൂ.\n'എന്റെ' വാഗ്ദാനങ്ങള് 'ഞാന്' നടപ്പാക്കുന്നില്ലേ? എന്ന് ചോദ്യം ആത്മവിശ്വാസമില്ലാത്ത ഭരണാധികാരിയുടെ/നേതാവിന്റെ നാവില് നിന്നേ ഉദിക്കൂ. 'സ്വച്ഛ ഭാരത്' വാഗ്ദാനമായിരുന്നു, കാമറകള്‍ക്ക് മുന്നിലെ തെരുവടിച്ചുവാരലല്ലാതെ മറ്റെന്തെങ്കിലും നടന്നതായി വിവരമില്ല. പാര്‍ലമെന്റംഗങ്ങള് ഓരോ ഗ്രാമം ദത്തെടുക്കണമെന്ന് നിര്‍ദേശം വെച്ചു, അവിടെ നടപ്പാക്കേണ്ട കാര്യങ്ങള് നിര്‍ദേശിച്ചു. ഇതനുസരിച്ച് എം പിമാര് ഗ്രാമങ്ങള് ദത്തെടുത്തുവെങ്കിലും പദ്ധതി നടപ്പാക്കാനുള്ള നടപടികള് സര്‍ക്കാര് സ്വീകരിച്ചതായി അറിവില്ല.\n'മേക്ക് ഇന് ഇന്ത്യ'യാണ് മറ്റൊന്ന്. ഈ മുദ്രാവാക്യവുമായി ലോകപര്യടനം തുടരുന്നുവെങ്കിലും എന്തെങ്കിലും നടന്നതായി വിവരമില്ല. എന്തെങ്കിലും ഗുണമുണ്ടായിട്ടുണ്ടെങ്കില് അത് അദാനിക്കും അംബാനിക്കും മിത്തലിനുമൊക്കെയാണ്. മോദി ആസ്‌ത്രേലിയ സന്ദര്‍ശിച്ചപ്പോള് അവിടുത്തെ കല്‍ക്കരി ഖനനം ചെയ്യാന് അദാനി ഗ്രൂപ്പിന് അനുവാദം കിട്ടി. അതിലേക്ക് മുതല്‍മുടക്കാന് സ്റ്റേറ്റ് ബാങ്ക് ഓഫ് ഇന്ത്യയില് നിന്ന് 6,400 കോടി രൂപ വായ്പ അദാനിക്ക് ലഭ്യമാക്കിക്കൊടുത്തു. വാഗ്ദാനങ്ങള് പാലിക്കാന് വിയര്‍പ്പൊഴുക്കിയതിന് തെളിവ് വേറെന്ത് വേണം!\nവിദേശ പര്യടനങ്ങളില് സര്‍ക്കാര് സംഘത്തിന്റെ ഭാഗമായും അല്ലാതെയും വ്യവസായികളെ കൊണ്ടുപോകുന്നതിന് രാപകലില്ലാതെ പ്രയത്‌നിക്കേണ്ടിവന്നിട്ടുണ്ട്. ചൈനയുടെ ബാങ്കില് നിന്ന് അദാനി ഗ്രൂപ്പിനും സുനില് ഭാരതി മിത്തലിന്റെ എയര്‍ടെല്ലിനും വായ്പ നേടിക്കൊടുക്കാനായത് വാഗ്ദാനങ്ങളുടെ പാലനമല്ലെങ്കില് മറ്റെന്താണ്? യു പി എ സര്‍ക്കാറിന്റെ കാലത്ത് കേരളത്തിലെ വിഴിഞ്ഞം പദ്ധതിയില് ചൈനീസ് കമ്പനി താത്പര്യം പ്രകടിപ്പിച്ചപ്പോള് പ്രതിരോധ മന്ത്രാലയം എതിര്‍പ്പ് പ്രകടിപ്പിച്ചിരുന്നു. തുറമുഖ വികസനത്തില് അദാനി ഗ്രൂപ്പ് ചൈനയിലെ കമ്പനിയുമായി മോദിയുടെ കാര്‍മികത്വത്തില് ധാരണാപത്രത്തിലൊപ്പിടുമ്പോള് വിഴിഞ്ഞം പ്രാവര്‍ത്തികമാകുന്നതിനുള്ള സാധ്യത വര്‍ധിക്കുകയാണ്. ഇത് വാഗ്ദാനപാലനമല്ലെങ്കില് മറ്റെന്താണ്? രാജ്യസുരക്ഷ ചൂണ്ടിക്കാട്ടി യു പി എ സര്‍ക്കാറിന്റെ കാലത്ത് ചൈനീസ് കമ്പനിയെ മാറ്റി നിര്‍ത്തിയെങ്കില് അവരെക്കൂടി ഉള്‍ക്കൊള്ളിച്ച് രാജ്യ വികസനം ഉറപ്പാക്കാന് മോദി ശ്രമിക്കുന്നു. ഇതിലപ്പുറം എന്തധ്വാനമാണ് ഒരു പ്രധാനമന്ത്രിയില് നിന്ന് പ്രതീക്ഷിക്കേണ്ടത്?\nഇതിന് മുമ്പ് നടത്തിയ പര്യടനത്തില് കാനഡയില് പോയത് ഏവര്‍ക്കും ഓര്‍മയുണ്ടാകുമല്ലോ? ഇന്ത്യക്ക് അഞ്ച് വര്‍ഷത്തേക്ക് യുറേനിയം നല്‍കാന് കാനഡയെക്കൊണ്ട് സമ്മതിപ്പിക്കാന് ആ യാത്ര കൊണ്ട് സാധിച്ചു. യു പി എ സര്‍ക്കാറില് വിദേശകാര്യ മന്ത്രിയായിരുന്ന സല്‍മാന് ഖുര്‍ഷിദ്, കാനഡ സന്ദര്‍ശിച്ച് അവിടുത്തെ വിദേശകാര്യ മന്ത്രിയുമായി സംസാരിച്ച് ഇന്ത്യക്ക് യുറേനിയം ലഭ്യമാക്കുന്നതിന് കരാറുണ്ടാക്കിയിരുന്നു. അതേകാര്യം കാനഡയുടെ പ്രധാനമന്ത്രിയെക്കൊണ്ട് ആവര്‍ത്തിപ്പിക്കാന് 'എന്റെ' സന്ദര്‍ശനത്തിലൂടെ സാധിച്ചത്, ചെറിയ കാര്യമല്ല തന്നെ. യുറേനിയം സുലഭമായി ലഭിക്കുന്നതോടെ ഊര്‍ജോത്പാദനം വര്‍ധിക്കും. അങ്ങനെ ഉത്പാദിപ്പിക്കുന്ന വൈദ്യുതി ജനങ്ങള്‍ക്ക് വിതരണംചെയ്ത് റിലയന്‍സും ടാറ്റയും അദാനിയുമൊക്കെ ലാഭമുണ്ടാക്കും. ഇത് വാഗ്ദാനം പാലിക്കലല്ലാതെ മറ്റെന്താണ്? വൈദ്യുതി വിതരണ മേഖല സ്വകാര്യവത്കരിക്കുന്നതിന് നിയമഭേദഗതി കൊണ്ടുവരാന് ശ്രമിക്കുമ്പോള്, 2003ല് വാജ്പയി സര്‍ക്കാര് കൊണ്ടുവന്ന ഉത്പാദനം, പ്രസരണം, വിതരണം എന്നിങ്ങനെ മൂന്ന് ലാഭകേന്ദ്രങ്ങളായി വൈദ്യുതി മേഖലയെ മാറ്റുക എന്ന ഉദ്ദേശ്യം നടപ്പാക്കുക കൂടിയാണ്. നടക്കാതിരുന്ന കാര്യം നടത്തുകയാണ്.\nനിയമങ്ങളില് വേണ്ട മാറ്റം വരുത്തി തൊഴിലാളികളുടെ ശേഷിക്കുന്ന അവകാശങ്ങള് കൂടി പരിമിതപ്പെടുത്തി, വന്‍കിടക്കാരുള്‍പ്പെടെ കമ്പനി ഉടമകള്‍ക്ക് വേണ്ട സഹായം ചെയ്യുമ്പോഴും ഇതുവരെ നടക്കാതെ പോയത് ചിലത് നടപ്പാക്കുകയാണ് പ്രധാനമന്ത്രി. അതിനായി അദ്ദേഹമൊഴുക്കിയ വിയര്‍പ്പിന്റെ വില, രാജ്യത്തിപ്പോഴുമുള്ള 'അപൂര്‍വം' കൂലിവേലക്കാര്‍ക്ക് പോലും മനസ്സിലാകാന് ഇടയില്ല. എന്തിന് കൂടെ നില്‍ക്കുന്നവര്‍ക്ക് പോലും മനസ്സിലാകുന്നുണ്ടോ? അങ്ങനെ മനസ്സിലായെങ്കില് ഒന്നാം വാര്‍ഷികമടുക്കുമ്പോള് സാമ്പത്തിക മേഖല ഭദ്രമാക്കാന് എന്തു ചെയ്തുവെന്ന് അരുണ് ഷൂരിയെപ്പോലുള്ളവര് ചോദിക്കുമോ? മനസ്സിലാകാത്തവര് ഏറെയുണ്ടെന്ന് തിരിച്ചറിയുന്നതുകൊണ്ടാണ് 'ഞാന്' രാപ്പകല് ജോലി ചെയ്യുകയാണ്, 'ഞാന്' അവധിയെടുക്കാറുണ്ടോ? എന്നൊക്കെ പറയേണ്ടി വരുന്നത്. സംഘ് പരിവാര് സംഘടകളും അവരുടെ നേതാക്കളായ പാര്‍ലിമെന്റംഗങ്ങളും വര്‍ഗീയ വിദ്വേഷം വളര്‍ത്തും വിധത്തില് പ്രവര്‍ത്തിക്കുമ്പോള് മൗനം പാലിക്കുന്നതിന് വേണ്ട അധ്വാനമോ?\nഷാങ്ഹായില് ചോദിച്ചതില് ഏറ്റം ശ്രദ്ധിക്കേണ്ടത് 'ഞാന് അവധിയെടുത്തിട്ടുണ്ടോ?' എന്ന ചോദ്യമാണ്. അവധിയെടുത്ത രാഹുല് ഗാന്ധി മടങ്ങിവന്നതിന് ശേഷം നേടിയ മാധ്യമശ്രദ്ധ 'എന്നെ' തെല്ലൊന്നുമല്ല അലോസരപ്പെടുത്തുന്നത് എന്നതാണ് അതിന്റെ അര്‍ഥം. എതിരാളികള് ഉണ്ടാകുന്നുവെന്ന് നരേന്ദ്ര മോദി തിരിച്ചറിയുന്നു. അതിന്റെ പ്രതിഫലനം കൂടിയാണ് ഈ പറച്ചിലുകള്.\nPosted by Rajeev Sankaran at 12:26 PM\nഓം 'മേത്തന്' സ്വാഹ!!\n(മുജ്ജന്മപാപം) പ്രോത്സാഹിപ്പിക്കുന്നു, വിഭോ!\n'അച്ഛാ ദിന്' അദാനിക്ക്\nയഹ്‌യ ഒരു നടപ്പ് രീതിയാണ്


ശ്രീ. ത്യാഗരാജ ഘനരാഗപഞ്ചരത്നകൃതികൾ - വിക്കിപീഡിയ\nഈ ലേഖനം പഞ്ചരത്നകൃതികൾ എന്ന താളുമായി ലയിപ്പിക്കാൻ ശുപാർശ ചെയ്തിരിക്കുന്നു. (അഭിപ്രായം പ്രകടിപ്പിക്കുക)\nഅഞ്ചുവീതം കൃതികളുടെ കൂട്ടങ്ങളായി പല പഞ്ചരത്നകൃതികളും രചിച്ചിട്ടുണ്ടെങ്കിലും ശ്രീ. ത്യാഗരാജ സ്വാമികളുടെ (1767-1847) സംഗീത സൃഷ്ടികളിൽ ഏറ്റവും പ്രശസ്തമായി തീർന്നവയാണ് അദ്ദേഹത്തിന്റെ ഘനരാഗപഞ്ചരത്നകൃതികൾ. നാട്ട, ഗൗള, ആരഭി, വരാളി, ശ്രീ എന്നീ ഘനരാഗങ്ങളിലാണ് രചിക്കപ്പെട്ടിരിക്കുന്നത്. ഇവയൊന്നും തന്നെ എട്ടു ഗന്ധ പല്ലവിക്ക് സമാനമായ അംഗവിക്ഷേപങ്ങൾ ഉൾക്കൊള്ളുന്നില്ല. രാഗവിസ്താരത്തിൽ അനന്ത സാദ്ധ്യതകളുള്ള ത്യാഗരാജ കൃതികളാണ് ഘനരാഗങ്ങൾ. ആദിതാളത്തിലുള്ള ഇവയിൽ നാട്ടയിലെ ജഗദാനന്ദകാരക, ഗൗളയിലെ ഡുഡുകുഗല, വരാളിയിലെ കനകനരുചിര, ആരഭിയിലെ സാദിഞ്ചനേ, ശ്രീരാഗത്തിലെ എന്തരോ മഹാനുഭാവുലു എന്നിവയാണ് ഘനരാഗപഞ്ചരത്നകൃതികൾ. ഏത് രാഗത്തിന്റെ സ്വരൂപം, അതിന്റെ ഘനം, അതായത് താനം അഥവാ മധ്യകാലം പാടുമ്പോൾ വളരെ സ്പഷ്ടമായി ദ്യോതിക്കപ്പെടുന്നുവോ അത് ഘനരാഗം (ഘനരാഗങ്ങൾ-നാട്ട, ഗൗള, ആരഭി, വരാളി, ശ്രീ, കേദാരം, നാരായണഗൗള, രീതിഗൗള, സാരംഗനാട്ട, ഭൗളി). ത്യാഗരാജ സ്വാമികൾ ജീവിതത്തിന്റെ മദ്ധ്യ കാലഘട്ടത്തിലാണ് ഘനരാഗ പഞ്ചരത്നകൃതികളുടെ രചന നിർവ്വഹിച്ചത്. ഈ കൃതികൾ എല്ലാം തന്നെ ആദിതാളത്തിലാണ് ചിട്ടപ്പെടുത്തിയിട്ടുള്ളത്.\nഭൈരവിയിലുള്ള രാമ കോദണ്ഡരാമ, ബുധ ബംഗളയിലുള്ള മാറുവ രഘുരാമ, പൂർണ്ണചന്ദ്രികയിലുള്ള തെലിസിരാമ, സൗരാഷ്ട്രയിലുള്ള നീ രാമ രാമ, ഈശമനോഹരിയിലുള്ള മാനസ ശ്രീരാമ, പന്തുവരാളിയിലുള്ള അപരാമഭക്തി, ഗാംഗേയഭൂഷണിയിലുള്ള യെവരേ രാമായനിസരി, രാഗപഞ്ജരിയിലുള്ള സർവഭൗമസകിത എന്നിങ്ങനെ ത്യാഗരാജൻ രാമഭക്തിയിൽ ചിട്ടപ്പെടുത്തിയ കൃതികൾ ഏറെയാണ്.\nഘനരാഗ പഞ്ചരത്നകൃതികളിൽ ആദ്യത്തേത് നാട്ട രാഗത്തിലുള്ള 'ജഗദാനന്ദകാരക' എന്ന് തുടങ്ങുന്ന കൃതിയാണ്. ശ്രീരാമസ്തുതിയാണ് സാഹിത്യം. ഇതിന് 10 ചരണങ്ങളുണ്ട്. ഇവയിൽ രണ്ടാമത്തേത് ഗൗള രാഗത്തിലുള്ള 'ദുഡുകുഗല', എന്ന കൃതി ഈ രാഗത്തിന്റെ ഭാവസാന്ദ്രതയ്ക്കൊരുദാഹരണമാണ്. ഇതിന് 10 ചരണങ്ങളുണ്ട്. ഇവയിൽ മുന്നാമത്തേത് ആരഭി രാഗത്തിലുള്ള 'സാധിംചെനെ' എന്ന കൃതിയാണ്. ശ്രീകൃഷ്ണ സ്തുതിപരമായ ഈ കൃതിയിൽ താന രീതിയിലുള്ള സ്വരസഞ്ചാരങ്ങളും ദ്രുതകാല പ്രയോഗങ്ങളും ഒരു സവിശേഷതയാണ്. ഇതിന് 8 ചരണങ്ങളും ഒരു അനുബന്ധവുമുണ്ട്. 'സാധിംചെനെ' എന്ന കൃതിയിലെ 8 ചരണങ്ങളും പാടിയതിനു ശേഷമാണ് 'സത് ഭക്തുല' എന്നു തുടങ്ങുന്ന അനുബന്ധം ആരംഭിക്കുന്നത്.\nവരാളി രാഗത്തിലുള്ള 'കനകന രുചിരാ' എന്ന കൃതിയാണ് പഞ്ചരത്നകൃതികളിൽ നാലാമത്തേത്. മറ്റു കൃതികളെ അപേക്ഷിച്ച് ചൗക്ക കാലത്തിലാണ് ഇത് പാടുന്നത്. ഗുരുമുഖത്തു നിന്നും നേരിട്ട് വരാളി രാഗം അഭ്യസിക്കരുതെന്ന് വിശ്വസിച്ചു വരുന്നു. ഇതിന്7ചരണങ്ങളുണ്ട്. ഘനരാഗ പഞ്ചരത്നകൃതികളിൽ അഞ്ചാമത് വരുന്നത് ശ്രീരാഗത്തിലുള്ള 'എന്തരോ മഹാനുഭാവുലു' എന്ന കൃതിയാണ്. പുരാണേതിഹാസങ്ങളിലെ ദേവന്മാരെയും സൂര്യചന്ദ്രന്മാരെയും ദിക്പാലകരെയും ഈ കൃതിയിൽ പരാമർശിക്കുന്നു. ഭാവസാന്ദ്രവും മനോഹരവുമായ ഈ കൃതിയിൽ 10 ചരണങ്ങളുണ്ട്. \nപഞ്ചരത്നയിൽ ചിട്ടപ്പെടുത്തിയ ബഹുളപഞ്ചമിയിലാണ് തിരുവയ്യാറിലെ ആരാധനയിൽ പതിവായി ഗാനങ്ങൾ ഉപയോഗിക്കുന്നത്. രാഗങ്ങൾക്കിടയിൽ പഞ്ചരത്ന, ഘനരാഗപഞ്ചരത്നമായാണ് അറിയപ്പെടുന്നത്.\n1 ത്യാഗരാജ സ്വാമികളുടെ ഘനരാഗ പഞ്ചരത്നകൃതികൾ.\n1.5 എന്തരോ മഹാനുഭാവുലു\nത്യാഗരാജ സ്വാമികളുടെ ഘനരാഗ പഞ്ചരത്നകൃതികൾ.തിരുത്തുക\nത്യാഗരാജസ്വാമികളുടെ ഘനപഞ്ചരത്നങ്ങളിലെ ഒന്നാമത്തെ പഞ്ചരത്നകൃതിയാണ് ജഗദാനന്ദകാരക\nപ്രധാന ലേഖനം: ജഗദാനന്ദകാരക\nആദ്യ പഞ്ചരത്നകൃതിയാണ് ജഗദാനന്ദകാരക\nത്യാഗരാജസ്വാമികളുടെ ഘനപഞ്ചരത്നങ്ങളിലെ രണ്ടാമത്തെ പഞ്ചരത്നകൃതിയാണ് ഡുഡുകുഗല\nപ്രധാന ലേഖനം: ഡുഡുകുഗല\nരണ്ടാമത്തെ പഞ്ചരത്നകൃതിയാണ് ഡുഡുകുഗല\nത്യാഗരാജസ്വാമികളുടെ ഘനപഞ്ചരത്നങ്ങളിലെ മൂന്നാമത്തെ പഞ്ചരത്നകൃതിയാണ് സാധിഞ്ചനേ\nപ്രധാന ലേഖനം: സാധിഞ്ചനേ\nമൂന്നാമത്തെ പഞ്ചരത്നകൃതിയാണ് സാധിഞ്ചനേ\nത്യാഗരാജസ്വാമികളുടെ ഘനപഞ്ചരത്നങ്ങളിലെ നാലാമത്തെ പഞ്ചരത്നകൃതിയാണ് കനകനരുചിരാ\nപ്രധാന ലേഖനം: കനകനരുചിരാ\nനാലാമത്തെ പഞ്ചരത്നകൃതിയാണ് കനകനരുചിരാ\nത്യാഗരാജസ്വാമികളുടെ ഘനപഞ്ചരത്നങ്ങളിലെ അഞ്ചാമത്തെ പഞ്ചരത്നകൃതിയാണ് എന്തരോ മഹാനുഭാവുലു\nപ്രധാന ലേഖനം: എന്തരോ മഹാനുഭാവുലു\nഅഞ്ചാമത്തെ പഞ്ചരത്നകൃതിയാണ് എന്തരോ മഹാനുഭാവുലു\nതഞ്ചാവൂരിനു സമീപം തിരുവൈയ്യാറിലെ ത്യാഗരാജ സമാധി. ത്യാഗരാജ സംഗീതോൽസവം ഇതിന്റെ മുൻപിലെ മണല്പരപ്പിൽ വച്ചു നടത്തപ്പെടുന്നു.)\n"https://ml.wikipedia.org/w/index.php?title=ശ്രീ._ത്യാഗരാജ_ഘനരാഗപഞ്ചരത്നകൃതികൾ&oldid=3178388" എന്ന താളിൽനിന്ന് ശേഖരിച്ചത്\nഅവസാനം പുതുക്കപ്പെട്ട ദിവസം:2ഓഗസ്റ്റ് 2019, സമയം: 14:32\nഈ താൾ അവസാനം തിരുത്തപ്പെട്ടത്: 14:32,2ഓഗസ്റ്റ് 2019.


പാല് വില കൂടുമോ? ആഭ്യന്തര ഉല്‍പാദനം കുറഞ്ഞു; കർണാടകത്തിൽ നിന്ന് പാലെത്തിക്കാന് മിൽമ\nThiruvananthapuram, First Published 3, Sep 2019, 6:47 AM\nകഴിഞ്ഞ വര്‍ഷം ഇതേ കാലയളവില് പാലിന്‍റെ ആഭ്യന്തര ഉല്‍പാദനം പന്ത്രണ്ടര ലക്ഷം ലീറ്ററിനു മുകളിലായിരുന്നു. ക്ഷീര കർഷകരുടെ കൊഴിഞ്ഞുപോക്ക് തടയാൻ പാല് വില കൂട്ടാൻ നിർബന്ധിതമായിരിക്കുകയാണ് മിൽമ.\nതിരുവനന്തപുരം: സംസ്ഥാനത്ത് ആഭ്യന്തര പാൽ ഉല്‍പാദനം കുറഞ്ഞു. പ്രതിസന്ധി നേരിടാൻ ഇത്തവണ ഓണക്കാലത്ത്, മില്‍മ എട്ട് ലക്ഷം ലിറ്റര് പാൽ കര്‍ണാടകത്തിൽ നിന്നെത്തിക്കും. ക്ഷീര കർഷകരുടെ കൊഴിഞ്ഞുപോക്ക് തടയാൻ പാല് വില കൂട്ടാൻ നിർബന്ധിതമായിരിക്കുകയാണ് മിൽമ.\nകഴിഞ്ഞ വര്‍ഷം ഇതേ കാലയളവില് പാലിന്‍റെ ആഭ്യന്തര ഉല്‍പാദനം പന്ത്രണ്ടര ലക്ഷം ലീറ്ററിനു മുകളിലായിരുന്നു. ഈ വര്‍ഷം അത് 11ലക്ഷമായി കുറഞ്ഞു. ഓണാഘോഷങ്ങള് കൂടി ആയതോടെ ആവശ്യത്തിന് പാല് നല്‍കാൻ കഴിയാത്ത അവസ്ഥയിലാണ് മില്‍മ. ഇതോടെ കര്‍ണാകട ഫെഡറേഷന്‍റെ സഹായം തേടുകയായിരുന്നു. അതിനിടെ ക്ഷീരോല്‍പാദന മേഖലയില് നിന്ന് കര്‍ഷകരുടെ കൊഴിഞ്ഞുപോക്ക് തുടരുകയാണ്.\nനിലവില് ഒരു ലീറ്റര് പാലിന് മില്‍മ കര്‍ഷകന് നല്‍കുന്നത് 32 രൂപയാണ്. മില്‍മ അവസാനമായി പാല്‍വില വര്‍ധിപ്പിച്ചത് 2017ലായിരുന്നു. അന്ന് 50 കിലോ കാലിത്തീറ്റയുടെ വില 975 രൂപയും ഒരു കിലോ വൈക്കോലിന് എട്ട് രൂപയുമായിരുന്നു. ഇപ്പോഴത് യഥാക്രമം 1300ഉം 15 രൂപയുമായി. ദിവസവും 45 മുതല് 50 രൂപ വരെ നഷ്ടത്തിലാണ് കൃഷിയെന്നും കര്‍ഷകര് പറയുന്നു. അതേസമയം പാല്‍വില കൂട്ടാനുള്ള നടപടികളുമായി മില്‍മ മുന്നോട്ടുപോകുകയാണ്.\nLast Updated 3, Sep 2019, 8:36 AM\nimports milk from karnataka\nപാൽ ഉല്‍പാദനം കുറഞ്ഞു\nകർണാടകത്തിൽ നിന്ന് പാൽ


35. Surah Fatir | കുറാന് | Quran with Malayalam Translation | AskIslamPedia\nആകാശങ്ങളും ഭൂമിയും സൃഷ്ടിച്ചുണ്ടാക്കിയവനും രണ്ടും മൂന്നും നാലും ചിറകുകളുള്ള മലക്കുകളെ ദൂതന്‍മാരായി നിയോഗിച്ചവനുമായ അല്ലാഹുവിന് സ്തുതി. സൃഷ്ടിയില് താന് ഉദ്ദേശിക്കുന്നത് അവന് അധികമാക്കുന്നു. തീര്‍ച്ചയായും അല്ലാഹു ഏത് കാര്യത്തിനും കഴിവുള്ളവനാകുന്നു.\nഅല്ലാഹു മനുഷ്യര്‍ക്ക് വല്ല കാരുണ്യവും തുറന്നുകൊടുക്കുന്ന പക്ഷം അത് പിടിച്ച് വെക്കാനാരുമില്ല. അവന് വല്ലതും പിടിച്ച് വെക്കുന്ന പക്ഷം അതിന് ശേഷം അത് വിട്ടുകൊടുക്കാനും ആരുമില്ല. അവനത്രെ പ്രതാപിയും യുക്തിമാനും.\nമനുഷ്യരേ, അല്ലാഹു നിങ്ങള്‍ക്ക് ചെയ്ത അനുഗ്രഹം നിങ്ങള് ഓര്‍മിക്കുക. ആകാശത്ത് നിന്നും ഭൂമിയില് നിന്നും നിങ്ങള്‍ക്ക് ഉപജീവനം നല്‍കാന് അല്ലാഹുവല്ലാത്ത വല്ല സ്രഷ്ടാവുമുണ്ടോ? അവനല്ലാതെ യാതൊരു ദൈവവുമില്ല. അപ്പോള് നിങ്ങള് എങ്ങനെയാണ് തെറ്റിക്കപ്പെടുന്നത്?\nഅവര് നിന്നെ നിഷേധിച്ചു തള്ളുകയാണെങ്കില് നിനക്ക് മുമ്പും ദൂതന്‍മാര് നിഷേധിച്ചു തള്ളപ്പെട്ടിട്ടുണ്ട്. അല്ലാഹുവിങ്കലേക്കാണ് കാര്യങ്ങള് മടക്കപ്പെടുന്നത്.\nമനുഷ്യരേ, തീര്‍ച്ചയായും അല്ലാഹുവിന്‍റെ വാഗ്ദാനം സത്യമാകുന്നു. ഐഹികജീവിതം നിങ്ങളെ വഞ്ചിച്ച് കളയാതിരിക്കട്ടെ. പരമവഞ്ചകനായ പിശാചും അല്ലാഹുവിന്‍റെ കാര്യത്തില് നിങ്ങളെ വഞ്ചിക്കാതിരിക്കട്ടെ.\nതീര്‍ച്ചയായും പിശാച് നിങ്ങളുടെ ശത്രുവാകുന്നു. അതിനാല് അവനെ നിങ്ങള് ശത്രുവായിത്തന്നെ ഗണിക്കുക. അവന് തന്‍റെ പക്ഷക്കാരെ ക്ഷണിക്കുന്നത് അവര് നരകാവകാശികളുടെ കൂട്ടത്തിലായിരുക്കുവാന് വേണ്ടി മാത്രമാണ്.\nഅവിശ്വസിച്ചവരാരോ അവര്‍ക്കു കഠിനശിക്ഷയുണ്ട്. വിശ്വസിക്കുകയും സല്‍കര്‍മ്മങ്ങള് പ്രവര്‍ത്തിക്കുകയും ചെയ്തവരാരോ അവര്‍ക്ക് പാപമോചനവും വലിയ പ്രതിഫലവുമുണ്ട്.\nഎന്നാല് തന്‍റെ ദുഷ്പ്രവൃത്തികള് അലംകൃതമായി തോന്നിക്കപ്പെടുകയും, അങ്ങനെ അത് നല്ലതായി കാണുകയും ചെയ്തവന്‍റെ കാര്യമോ? അല്ലാഹു താന് ഉദ്ദേശിക്കുന്നവരെ വഴിപിഴപ്പിക്കുകയും താന് ഉദ്ദേശിക്കുന്നവരെ നേര്‍വഴിയിലാക്കുകയും ചെയ്യുന്നതാണ്. അതിനാല് അവരെപ്പറ്റിയുള്ള കൊടുംഖേദം നിമിത്തം നിന്‍റെ പ്രാണന് പോകാതിരിക്കട്ടെ. തീര്‍ച്ചയായും അല്ലാഹു അവര് പ്രവര്‍ത്തിക്കുന്നതിനെപ്പറ്റി അറിവുള്ളവനാകുന്നു.\nഅല്ലാഹുവാണ് കാറ്റുകളെ അയച്ചവന്. അങ്ങനെ അവ മേഘത്തെ ഇളക്കിവിടുന്നു. എന്നിട്ട് ആ മേഘത്തെ നിര്‍ജീവമായ നാട്ടിലേക്ക് നാം തെളിച്ചുകൊണ്ട് പോകുകയും, അതുമുഖേന ഭൂമിയെ അതിന്‍റെ നിര്‍ജീവാവസ്ഥയ്ക്ക് ശേഷം നാം സജീവമാക്കുകയും ചെയ്യുന്നു. അതുപോലെ തന്നെയാകുന്നു ഉയിര്‍ത്തെഴുന്നേല്‍പ്.\nആരെങ്കിലും പ്രതാപം ആഗ്രഹിക്കുന്നുവെങ്കില് പ്രതാപമെല്ലാം അല്ലാഹുവിന്‍റെ അധീനത്തിലാകുന്നു. അവങ്കലേക്കാണ് ഉത്തമ വചനങ്ങള് കയറിപോകുന്നത്. നല്ല പ്രവര്‍ത്തനത്തെ അവന് ഉയര്‍ത്തുകയും ചെയ്യുന്നു. ദുഷിച്ച തന്ത്രങ്ങള് പ്രയോഗിക്കുന്നതാരോ അവര്‍ക്ക് കഠിനശിക്ഷയുണ്ട്. അത്തരക്കാരുടെ തന്ത്രം നാശമടയുക തന്നെ ചെയ്യും.\nഅല്ലാഹു നിങ്ങളെ മണ്ണില് നിന്നും പിന്നീട് ബീജകണത്തില് നിന്നും സൃഷ്ടിച്ചു. പിന്നെ അവന് നിങ്ങളെ ഇണകളാക്കി. അവന്‍റെ അറിവനുസരിച്ചല്ലാതെ ഒരു സ്ത്രീയും ഗര്‍ഭം ധരിക്കുന്നില്ല, പ്രസവിക്കുന്നുമില്ല. ഒരു ദീര്‍ഘായുസ്സ് നല്‍കപ്പെട്ട ആള്‍ക്കും ആയുസ്സ് നീട്ടികൊടുക്കപ്പെടുന്നതോ അയാളുടെ ആയുസ്സില് കുറവ് വരുത്തപ്പെടുന്നതോ ഒരു രേഖയില് ഉള്ളത് അനുസരിച്ചല്ലാതെ നടക്കുന്നില്ല. തീര്‍ച്ചയായും അത് അല്ലാഹുവിന് എളുപ്പമുള്ളതാകുന്നു.\nരണ്ടു ജലാശയങ്ങള് സമമാവുകയില്ല. ഒന്ന് കുടിക്കാന് സുഖമുള്ള ഹൃദ്യമായ ശുദ്ധജലം, മറ്റൊന്ന് കയ്പുറ്റ ഉപ്പു വെള്ളവും. രണ്ടില് നിന്നും നിങ്ങള് പുത്തന്‍മാംസം എടുത്ത് തിന്നുന്നു. നിങ്ങള്‍ക്ക് ധരിക്കുവാനുള്ള ആഭരണം (അതില് നിന്ന്) പുറത്തെടുക്കുകയും ചെയ്യുന്നു. അതിലൂടെ കപ്പലുകള് കീറിക്കടന്നു പോകുന്നതും നിനക്ക് കാണാം. അല്ലാഹുവിന്‍റെ അനുഗ്രഹത്തില് നിന്നും നിങ്ങള് തേടിപ്പിടിക്കുവാന് വേണ്ടിയും നിങ്ങള് നന്ദികാണിക്കുവാന് വേണ്ടിയുമത്രെ അത്.\nരാവിനെ അവന് പകലില് പ്രവേശിപ്പിക്കുന്നു. പകലിനെ രാവിലും പ്രവേശിപ്പിക്കുന്നു. സൂര്യനെയും ചന്ദ്രനെയും അവന് (തന്‍റെ നിയമത്തിന്) വിധേയമാക്കുകയും ചെയ്തിരിക്കുന്നു. അവയോരോന്നും നിശ്ചിതമായ ഒരു പരിധി വരെ സഞ്ചരിക്കുന്നു. അങ്ങനെയുള്ളവനാകുന്നു നിങ്ങളുടെ രക്ഷിതാവായ അല്ലാഹു. അവന്നാകുന്നു ആധിപത്യം. അവനു പുറമെ ആരോട് നിങ്ങള് പ്രാര്‍ത്ഥിക്കുന്നുവോ അവര് ഒരു ഈന്തപ്പഴക്കുരുവിന്‍റെ പാടപോലും ഉടമപ്പെടുത്തുന്നില്ല.\nനിങ്ങള് അവരോട് പ്രാര്‍ത്ഥിക്കുന്ന പക്ഷം അവര് നിങ്ങളുടെ പ്രാര്‍ത്ഥന കേള്‍ക്കുകയില്ല. അവര് കേട്ടാലും നിങ്ങള്‍ക്കവര് ഉത്തരം നല്‍കുന്നതല്ല. ഉയിര്‍ത്തെഴുന്നേല്‍പിന്‍റെ നാളിലാകട്ടെ നിങ്ങള് അവരെ പങ്കാളികളാക്കിയതിനെ അവര് നിഷേധിക്കുന്നതുമാണ്. സൂക്ഷ്മജ്ഞാനമുള്ളവനെ (അല്ലാഹുവെ) പ്പോലെ നിനക്ക് വിവരം തരാന് ആരുമില്ല.\nമനുഷ്യരേ, നിങ്ങള് അല്ലാഹുവിന്‍റെ ആശ്രിതന്‍മാരാകുന്നു. അല്ലാഹുവാകട്ടെ സ്വയം പര്യാപ്തനും സ്തുത്യര്‍ഹനുമാകുന്നു.\nഅവന് ഉദ്ദേശിക്കുന്ന പക്ഷം നിങ്ങളെ അവന് നീക്കം ചെയ്യുകയും, പുതിയൊരു സൃഷ്ടിയെ അവന് കൊണ്ടുവരുകയും ചെയ്യുന്നതാണ്.\nഅത് അല്ലാഹുവിന് പ്രയാസമുള്ള കാര്യമല്ല.\nപാപഭാരം വഹിക്കുന്ന യാതൊരാളും മറ്റൊരാളുടെ പാപഭാരം ഏറ്റെടുക്കുകയില്ല. ഭാരം കൊണ്ട് ഞെരുങ്ങുന്ന ഒരാള് തന്‍റെ ചുമട് താങ്ങുവാന് (ആരെയെങ്കിലും) വിളിക്കുന്ന പക്ഷം അതില് നിന്ന് ഒട്ടും തന്നെ ഏറ്റെടുക്കപ്പെടുകയുമില്ല. (വിളിക്കുന്നത്) അടുത്ത ബന്ധുവിനെയാണെങ്കില് പോലും. തങ്ങളുടെ രക്ഷിതാവിനെ അദൃശ്യമായ വിധത്തില് തന്നെ ഭയപ്പെടുകയും നമസ്കാരം മുറപോലെ നിര്‍വഹിക്കുകയും ചെയ്യുന്നവര്‍ക്ക് മാത്രമേ നിന്‍റെ താക്കീത് ഫലപ്പെടുകയുള്ളൂ. വല്ലവനും വിശുദ്ധി പാലിക്കുന്ന പക്ഷം തന്‍റെ സ്വന്തം നന്‍മക്കായി തന്നെയാണ് അവന് വിശുദ്ധി പാലിക്കുന്നത.് അല്ലാഹുവിങ്കലേക്കാണ് മടക്കം.പ\nഅന്ധനും കാഴ്ചയുള്ളവനും സമമാവുകയില്ല.\nഇരുളുകളും വെളിച്ചവും (സമമാവുകയില്ല.)\nതണലും ചൂടുള്ള വെയിലും (സമമാവുകയില്ല.)\nജീവിച്ചിരിക്കുന്നവരും മരിച്ചവരും സമമാകുകയില്ല. തീര്‍ച്ചയായും അല്ലാഹു അവന് ഉദ്ദേശിക്കുന്നവരെ കേള്‍പിക്കുന്നു. നിനക്ക് ഖബ്‌റുകളിലുള്ളവരെ കേള്‍പിക്കാനാവില്ല.\nനീ ഒരു താക്കീതുകാരന് മാത്രമാകുന്നു.\nതീര്‍ച്ചയായും നിന്നെ നാം അയച്ചിരിക്കുന്നത് സത്യവും കൊണ്ടാണ്. ഒരു സന്തോഷവാര്‍ത്ത അറിയിക്കുന്നവനും താക്കീതുകാരനുമായിട്ട്. ഒരു താക്കീതുകാരന് കഴിഞ്ഞുപോകാത്ത ഒരു സമുദായവുമില്ല.\nഅവര് നിന്നെ നിഷേധിച്ചു തള്ളുന്നുവെങ്കില് അവര്‍ക്ക് മുമ്പുള്ളവരും നിഷേധിച്ചു തള്ളിയിട്ടുണ്ട്. അവരിലേക്കുള്ള ദൂതന്‍മാര് പ്രത്യക്ഷലക്ഷ്യങ്ങളും ന്യായപ്രമാണങ്ങളും വെളിച്ചം നല്‍കുന്ന ഗ്രന്ഥവും കൊണ്ട് അവരുടെ അടുത്ത് ചെല്ലുകയുണ്ടായി.\nപിന്നീട് നിഷേധിച്ചവരെ ഞാന് പിടികൂടി. അപ്പോള് എന്‍റെ രോഷം എങ്ങനെയുള്ളതായിരുന്നു!\nനീ കണ്ടില്ലേ; അല്ലാഹു ആകാശത്ത് നിന്നും വെള്ളം ചൊരിഞ്ഞു. എന്നിട്ട് അത് മുഖേന വ്യത്യസ്ത വര്‍ണങ്ങളുള്ള പഴങ്ങള് നാം ഉല്‍പാദിപ്പിച്ചു. പര്‍വ്വതങ്ങളിലുമുണ്ട് വെളുത്തതും ചുവന്നതുമായ നിറഭേദങ്ങളുള്ള പാതകള്. കറുത്തിരുണ്ടവയുമുണ്ട്.\nമനുഷ്യരിലും മൃഗങ്ങളിലും കന്നുകാലികളിലും അതുപോലെ വിഭിന്ന വര്‍ണങ്ങളുള്ളവയുണ്ട്. അല്ലാഹുവെ ഭയപ്പെടുന്നത് അവന്‍റെ ദാസന്‍മാരില് നിന്ന് അറിവുള്ളവര് മാത്രമാകുന്നു. തീര്‍ച്ചയായും അല്ലാഹു പ്രതാപിയും ഏറെ പൊറുക്കുന്നവനുമാകുന്നു.\nതീര്‍ച്ചയായും അല്ലാഹുവിന്‍റെ ഗ്രന്ഥം പാരായണം ചെയ്യുകയും, നമസ്കാരം മുറപോലെ നിര്‍വഹിക്കുകയും, നാം കൊടുത്തിട്ടുള്ളതില് നിന്ന് രഹസ്യമായും പരസ്യമായും ചെലവഴിക്കുകയും ചെയ്യുന്നവരാരോ അവര് ആശിക്കുന്നത് ഒരിക്കലും നഷ്ടം സംഭവിക്കാത്ത ഒരു കച്ചവടമാകുന്നു.\nഅവര്‍ക്ക് അവരുടെ പ്രതിഫലങ്ങള് അവന് പൂര്‍ത്തിയാക്കി കൊടുക്കുവാനും അവന്‍റെ അനുഗ്രഹത്തില് നിന്ന് അവന് അവര്‍ക്ക് കൂടുതലായി നല്‍കുവാനും വേണ്ടി. തീര്‍ച്ചയായും അവന് ഏറെ പൊറുക്കുന്നവനും നന്ദിയുള്ളവനുമാകുന്നു.\nനിനക്ക് നാം ബോധനം നല്‍കിയ ഗ്രന്ഥം തന്നെയാകുന്നു സത്യം. അതിന്‍റെ മുമ്പുള്ളതിനെ (വേദങ്ങളെ) സത്യപ്പെടുത്തുന്നതായിട്ട്. തീര്‍ച്ചയായും അല്ലാഹു തന്‍റെ ദാസന്‍മാരെപ്പറ്റി സൂക്ഷ്മമായി അറിയുന്നവനും കാണുന്നവനുമാകുന്നു.\nപിന്നീട് നമ്മുടെ ദാസന്‍മാരില് നിന്ന് നാം തെരഞ്ഞെടുത്തവര്‍ക്ക് നാം വേദഗ്രന്ഥം അവകാശപ്പെടുത്തികൊടുത്തു. അവരുടെ കൂട്ടത്തില് സ്വന്തത്തോട് അന്യായം ചെയ്തവരുണ്ട്. മദ്ധ്യനിലപാടുകാരും അവരിലുണ്ട്. അല്ലാഹുവിന്‍റെ അനുമതിയോടെ നന്‍മകളില് മുങ്കടന്നവരും അവരിലുണ്ട്. അതു തന്നെയാണ് മഹത്തായ അനുഗ്രഹം.\nസ്ഥിരവാസത്തിനുള്ള സ്വര്‍ഗത്തോപ്പുകളില് അവര് പ്രവേശിക്കുന്നതാണ്. സ്വര്‍ണം കൊണ്ടുള്ള ചില വളകളും മുത്തും അവര്‍ക്ക് അവിടെ അണിയിക്കപ്പെടും. അവിടെ അവരുടെ വസ്ത്രം പട്ടായിരിക്കും.\nഅവര് പറയും: ഞങ്ങളില് നിന്നും ദുഃഖം നീക്കം ചെയ്ത അല്ലാഹുവിന് സ്തുതി. തീര്‍ച്ചയായും ഞങ്ങളുടെ രക്ഷിതാവ് ഏറെ പൊറുക്കുന്നവനും നന്ദിയുള്ളവനുമത്രെ.\nതന്‍റെ അനുഗ്രഹത്താല് സ്ഥിരവാസത്തിനുള്ള ഈ ഭവനത്തില് ഞങ്ങളെ കുടിയിരുത്തിയവനാകുന്നു അവന്. യാതൊരു ബുദ്ധിമുട്ടും ഇവിടെ ഞങ്ങളെ ബാധിക്കുകയില്ല. യാതൊരു ക്ഷീണവും ഇവിടെ ഞങ്ങളെ സ്പര്‍ശിക്കുകയില്ല.\nഅവിശ്വസിച്ചവരാരോ അവര്‍ക്കാണ് നരകാഗ്നി. അവരുടെ മേല് (മരണം) വിധിക്കപ്പെടുന്നതല്ല. എങ്കില് അവര്‍ക്ക് മരിക്കാമായിരുന്നു. അതിലെ ശിക്ഷയില് നിന്ന് ഒട്ടും അവര്‍ക്ക് ഇളവുചെയ്യപ്പെടുകയുമില്ല. അപ്രകാരം എല്ലാ നന്ദികെട്ടവര്‍ക്കും നാം പ്രതിഫലം നല്‍കുന്നു.\nഅവര് അവിടെ വെച്ച് മുറവിളികൂട്ടും: ഞങ്ങളുടെ രക്ഷിതാവേ, ഞങ്ങളെ നീ പുറത്തയക്കണമേ. (മുമ്പ്) ചെയ്തിരുന്നതില് നിന്ന് വ്യത്യസ്തമായി ഞങ്ങള് സല്‍കര്‍മ്മം ചെയ്തുകൊള്ളാം. ( അപ്പോള് നാം പറയും:) ആലോചിക്കുന്നവന് ആലോചിക്കാന് മാത്രം നിങ്ങള്‍ക്ക് നാം ആയുസ്സ് തന്നില്ലേ? താക്കീതുകാരന് നിങ്ങളുടെ അടുത്ത് വരികയും ചെയ്തു. അതിനാല് നിങ്ങള് അനുഭവിച്ചു കൊള്ളുക. അക്രമികള്‍ക്ക് യാതൊരു സഹായിയുമില്ല.\nതീര്‍ച്ചയായും അല്ലാഹു ആകാശങ്ങളിലെയും ഭൂമിയിലെയും അദൃശ്യകാര്യങ്ങള് അറിയുന്നവനാകുന്നു. തീര്‍ച്ചയായും അവന് ഹൃദയങ്ങളിലുള്ളത് അറിയുന്നവനാകുന്നു.\nഅവനാണ് നിങ്ങളെ ഭൂമിയില് പ്രതിനിധികളാക്കിയവന്. ആകയാല് വല്ലവനും അവിശ്വസിക്കുന്ന പക്ഷം അവന്‍റെ അവിശ്വാസത്തിന്‍റെ ദോഷം അവന്ന് തന്നെ. അവിശ്വാസികള്‍ക്ക് അവരുടെ അവിശ്വാസം അവരുടെ രക്ഷിതാവിങ്കല് കോപമല്ലാതൊന്നും വര്‍ദ്ധിപ്പിക്കുകയില്ല. അവിശ്വാസികള്‍ക്ക് അവരുടെ അവിശ്വാസം നഷ്ടമല്ലാതൊന്നും വര്‍ദ്ധിപ്പിക്കുകയില്ല.\nനീ പറയുക: അല്ലാഹുവിന് പുറമെ നിങ്ങള് വിളിച്ചു പ്രാര്‍ത്ഥിക്കുന്ന നിങ്ങളുടെ പങ്കാളികളെ പറ്റി നിങ്ങള് ചിന്തിച്ചു നോക്കിയിട്ടുണ്ടോ? ഭൂമിയില് എന്തൊന്നാണവര് സൃഷ്ടിച്ചിട്ടുള്ളതെന്ന് നിങ്ങള് എനിക്ക് കാണിച്ചുതരിക. അതല്ല, ആകാശങ്ങളില് അവര്‍ക്ക് വല്ല പങ്കുമുണ്ടോ? അതല്ല, നാം അവര്‍ക്ക് വല്ല ഗ്രന്ഥവും നല്‍കിയിട്ട് അതില് നിന്നുള്ള തെളിവനുസരിച്ചാണോ അവര് നിലകൊള്ളുന്നത്? അല്ല അക്രമകാരികള് അന്യോന്യം വാഗ്ദാനം ചെയ്യുന്നത് വഞ്ചന മാത്രമാകുന്നു.\nതീര്‍ച്ചയായും അല്ലാഹു ആകാശങ്ങളെയും ഭൂമിയെയും (യഥാര്‍ത്ഥ സ്ഥാനങ്ങളില് നിന്ന്) നീങ്ങാതെ പിടിച്ചു നിര്‍ത്തുന്നു. അവ നീങ്ങിപ്പോകുകയാണെങ്കില് അവനു പുറമെ യാതൊരാള്‍ക്കും അവയെ പിടിച്ചു നിര്‍ത്താനാവില്ല. തീര്‍ച്ചയായും അവന് സഹനശീലനും ഏറെ പൊറുക്കുന്നവനുമാകുന്നു.\nതങ്ങളുടെ അടുത്ത് ഒരു താക്കീതുകാരന് വരുന്ന പക്ഷം തങ്ങള് ഏതൊരു സമുദായത്തെക്കാളും സന്‍മാര്‍ഗം സ്വീകരിക്കുന്നവരാകാമെന്ന് അവരെക്കൊണ്ട് സത്യം ചെയ്യാന് കഴിയുന്നതിന്‍റെ പരമാവധി അവര് അല്ലാഹുവിന്‍റെ പേരില് സത്യം ചെയ്ത് പറഞ്ഞു. എന്നാല് ഒരു താക്കീതുകാരന് അവരുടെ അടുത്ത് വന്നപ്പോള് അത് അവര്‍ക്ക് അകല്‍ച്ച മാത്രമേ വര്‍ദ്ധിപ്പിച്ചുള്ളൂ.\nഭൂമിയില് അവര് അഹങ്കരിച്ചു നടക്കുകയും, ദുഷിച്ച തന്ത്രം കൈക്കൊള്ളുകയും ചെയ്യുന്നതിനാലാണ് അത്. ദുഷിച്ച തന്ത്രം (അതിന്‍റെ ഫലം) അത് പ്രയോഗിച്ചവരില് തന്നെയാണ് വന്നുഭവിക്കുക. അപ്പോള് പൂര്‍വ്വികന്‍മാരുടെ കാര്യത്തില് ഉണ്ടായ നടപടിക്രമമല്ലാതെ എന്താണവര് കാത്തിരിക്കുന്നത്? അല്ലാഹുവിന്‍റെ നടപടിക്രമത്തിന് യാതൊരു ഭേദഗതിയും നീ കണ്ടെത്തുകയില്ല. അല്ലാഹുവിന്‍റെ നടപടിക്രമത്തിന് യാതൊരു മാറ്റവും നീ കണ്ടെത്തുകയില്ല.\nഅവര് ഭൂമിയിലൂടെ സഞ്ചരിച്ചിട്ട് തങ്ങളുടെ മുന്‍ഗാമികളുടെ പര്യവസാനം എങ്ങനെയായിരുന്നു എന്ന് നോക്കിയില്ലേ? അവര് ഇവരെക്കാള് മികച്ച ശക്തിയുള്ളവരായിരുന്നു. ആകാശങ്ങളിലും ഭൂമിയിലുമുള്ള യാതൊന്നിനും അല്ലാഹുവെ തോല്‍പിക്കാനാവില്ല. തീര്‍ച്ചയായും അവന് സര്‍വ്വജ്ഞനും സര്‍വ്വശക്തനുമാകുന്നു.\nഅല്ലാഹു മനുഷ്യരെ അവര് പ്രവര്‍ത്തിച്ചതിന്‍റെ പേരില് (ഉടനെതന്നെ) പിടിച്ച് ശിക്ഷിക്കുകയായിരുന്നുവെങ്കില് ഭൂമുഖത്ത് ഒരു ജന്തുവെയും അവന് വിട്ടേക്കുകയില്ലായിരുന്നു. എന്നാല് ഒരു നിശ്ചിത അവധിവരെ അവരെ അവന് നീട്ടിയിടുന്നു. അങ്ങനെ അവരുടെ അവധി വന്നെത്തിയാല് (അവര്‍ക്ക് രക്ഷപ്പെടാനാവില്ല.) കാരണം, തീര്‍ച്ചയായും അല്ലാഹു തന്‍റെ ദാസന്‍മാരെപ്പറ്റി കണ്ടറിയുന്നവനാകുന്നു.


പാര്‍ട്ടി ആസ്ഥാന മന്ദിര നിര്‍മ്മാണത്തിലും കോടികള് മുക്കി – Chandrika Daily\nപാര്‍ട്ടി ആസ്ഥാന മന്ദിര നിര്‍മ്മാണത്തിലും കോടികള് മുക്കി\nകൊലച്ചോറിലും താമരപ്പാര്‍ട്ടി നേതാക്കള് പങ്കുപറ്റിയെന്ന് തെളിയിക്കുന്നതാണ് പാലക്കാട്ടെ തൃശൂര് ദേശീയ പാതക്കരികിലുള്ള പ്രമുഖ ആതുരാലയത്തില് നടന്ന നാല് നഴ്‌സുമാരുടെ ദുരൂഹ സാഹചര്യത്തിലുള്ള മരണങ്ങള് ഒതുക്കിത്തീര്‍ക്കാന് നാലുകോടി…\nകൊലച്ചോറിലും താമരപ്പാര്‍ട്ടി നേതാക്കള് പങ്കുപറ്റിയെന്ന് തെളിയിക്കുന്നതാണ് പാലക്കാട്ടെ തൃശൂര് ദേശീയ പാതക്കരികിലുള്ള പ്രമുഖ ആതുരാലയത്തില് നടന്ന നാല് നഴ്‌സുമാരുടെ ദുരൂഹ സാഹചര്യത്തിലുള്ള മരണങ്ങള് ഒതുക്കിത്തീര്‍ക്കാന് നാലുകോടി രൂപ കൈപ്പറ്റിയെന്ന വാര്‍ത്ത. അതീവഗുരുതരമായ ആരോപണമാണ് നേതൃത്വത്തിനെതിരെ ഉയര്‍ന്നതെന്നറിഞ്ഞിട്ടും തലസ്ഥാനത്തെ അഞ്ചരക്കോടിക്ക് റിപ്പോര്‍ട്ട് തേടിയ നേതൃത്വം ഇക്കാര്യത്തില് കമാന്നനങ്ങിയില്ല. പ്രശ്‌നത്തില് സമരം നടത്തിയ ഛോട്ടാനേതാക്കള്‍ക്കുനേരെയാണ് പരാതിയുയര്‍ന്നിരിക്കുന്നതെങ്കിലും കൈനനയാതെ മീന്‍പിടിച്ചവര് സംസ്ഥാന നേതൃത്വത്തിലുള്ളവരാണ്. മരണപ്പെട്ട പെണ്‍കുട്ടിയുടെ ബന്ധുക്കളുടെ ബി.ജെ.പി ബന്ധം മുതലെടുത്തായിരുന്നു ഒതുക്കിത്തീര്‍ക്കല്. ആസ്പത്രിയിലെ പുരോഹിതനായ അധികാരി മാനഭംഗപ്പെടുത്തിയെന്നാണ് പരാതി. ആദ്യം സമരവുമായി രംഗത്തെത്തിയത് ബി.ജെ.പിയുടെ പാലക്കാട് മണ്ഡലം കമ്മിറ്റിയാണെങ്കിലും മുതലെടുത്തത് മറ്റുള്ളവരായിരുന്നു. ഏകനഗരസഭാ ഭരണമുള്ള ജില്ലയില് പാര്‍ട്ടി നേതൃത്വം നടത്തിയ കോടികളുടെ അഴിമതിക്കഥക്കിടെയാണ് ഇതും പുറത്തുവന്നിരിക്കുന്നത്. മലപ്പുറം കോഡൂരില് പ്രവാസി വ്യവസായിയെ തട്ടിക്കൊണ്ടുപോകാന് അദ്ദേഹത്തിന്റെ വീടിന്റെ മതില്‍ചാടിയെത്തിയത് ബി.ജെ.പിയുടെ ദേശീയ ന്യൂനപക്ഷമോര്‍ച്ച വൈസ് പ്രസിഡണ്ടും സംഘവും. മെഡി.കോളജ് കോഴയില് പെട്ടത് സഹകരണ സെല് സംസ്ഥാന കണ്‍വീനര്. പോഷക സംഘടനകളുടെ പേരിലും ഈ പാര്‍ട്ടിയില് കോടികള് സമ്പാദിക്കുന്നവരുണ്ടെന്നാണ് കൊടുങ്ങല്ലൂര് മതിലകത്തെ കള്ളനോട്ടടിക്കേസും വെളിച്ചത്താക്കിയത്.\nകേന്ദ്രത്തില് മൂന്നാം തവണയും അധികാരം, കേരളത്തില് കാലങ്ങളായി പ്രവര്‍ത്തകര് സ്വപ്‌നം കണ്ട അക്കൗണ്ട് തുറക്കല് എന്നിവയൊക്കെ നടന്നപ്പോഴാണ് നേതാക്കള് പടച്ചുണ്ടാക്കിയ രമ്യഹര്‍മങ്ങളെയും ആഢംബരം വാഹനങ്ങളെയും ജീവിത സുഖലോലുപതയെയും കുറിച്ചൊക്കെ മാധ്യമങ്ങള് അച്ചുനിരത്തുകയും ചര്‍ച്ചകള് സംഘടിപ്പിക്കുകയും ചെയ്യുന്നത്. ഇതില് വാസ്തവമില്ലെന്ന് സംസ്ഥാന അധ്യക്ഷനുവരെ പറയാന് കഴിയുന്നില്ല. അദ്ദേഹം ആസ്പ്ത്രിക്കിടയില് നിന്ന് പ്രവര്‍ത്തകരോട് എന്നു പറഞ്ഞ് ഇറക്കിയ പ്രസ്താവനയില് പോലും അഴിമതിക്കാര് പാര്‍ട്ടിയിലില്ലെന്ന് പറയുന്നില്ല. ഒത്തുതീര്‍പ്പ് ക്വട്ടേഷന് ഏറ്റെടുത്തവരായി വിശേഷിപ്പിക്കപ്പെട്ടവരില് ഈ നേതാവിന്റെ പേരുകൂടി വലിച്ചിഴക്കപ്പെടുന്നുണ്ട് എന്നത് കേന്ദ്രത്തിലെ അമിത്ഷായും കൂട്ടരും കാണുന്നുണ്ട്. കുമ്മനം പരീക്ഷണവും പാഴായെന്നാണ് ഇപ്പോഴത്തെ കേന്ദ്രത്തിന്റെ വിലയിരുത്തലത്രെ. കാരണം പാര്‍ട്ടിയുമായി സംഘടനാപരമായി ബന്ധമില്ലാത്തയാളെ സംസ്ഥാന അധ്യക്ഷനാക്കിയത് പാര്‍ട്ടിക്കകത്തെ വന് സ്രാവുകള്‍ക്കെതിരെ നടപടിയെടുക്കാന് പോയിട്ട് വിരല് ചലിപ്പിക്കാന് കൂടി ഈ നേതാവിന് കഴിയുന്നില്ലെന്നാണ് പാര്‍ട്ടിക്കുള്ളിലെ അടക്കം പറച്ചില്. കോഴയുടെ പിറകെ പോകുന്നവര് ഏതോ രസികന്റെ ഭാഷയില്, കുമ്മനത്തിനെ വരെ മുഖ്യമന്ത്രിയാക്കാമെന്ന് പണം വാങ്ങിയിരിക്കാം.!\nതിരുവനന്തപുരത്ത് 45000 ചതുരശ്രയടിയില് പാര്‍ട്ടി ഓഫീസ് ആസ്ഥാന മന്ദിരം പണിയുന്നതിന് തീരുമാനിച്ചത് കഴിഞ്ഞ സംസ്ഥാന സമിതിയുടെ കാലത്തായിരുന്നു. കോടികള് എസ്റ്റിമേറ്റ് ഇട്ട കെട്ടിടത്തിന് വേണ്ടി അതിലും എത്രയോ ഇരട്ടി തുകയാണ് നേതാക്കള് പിരിച്ചെടുത്ത് പോക്കറ്റിലിട്ടത്. പഞ്ചായത്ത് മെമ്പര് പോലും ആകാതിരുന്ന കാലത്ത് പാര്‍ട്ടിയുടെ നിലനില്‍പിനും ഉയര്‍ച്ചക്കും വേണ്ടി അഹോരാത്രം പണിയെടുത്ത് സാധാരണ പാര്‍ട്ടി പ്രവര്‍ത്തകരോട് ചെയ്ത കൊടും ക്രൂരതയാണ് ഈ കോഴക്കഥകളെന്ന് അവര് പറയുന്നു.\nസംസ്ഥാന ആസ്ഥാന മന്ദിരത്തില് പണി പൂര്‍ത്തിയാകുമ്പോള് കോടികളുടെ അഴിമതിക്കഥകള്‍ക്കൊപ്പം കേള്‍ക്കുന്നൊരു വാര്‍ത്തയുണ്ട്. അവിടെ മുഖ്യമന്ത്രിക്കായി ഒരു പ്രത്യേകമുറി. ഇതേക്കുറിച്ച് കേന്ദ്ര നേതൃത്വം പരിഹാസത്തോടെയാണ് പ്രതികരിച്ചതെന്നാണ് കേള്‍വി. ഒരൊറ്റ നിയമസഭാസാമാജികനെ സൃഷ്ടിച്ചെടുക്കാന് 1980 ഏപ്രില് ആറിന് പാര്‍ട്ടിയുണ്ടായി മൂന്നര പതിറ്റാണ്ട് വേണ്ടിവന്നെങ്കില് ഇനി എത്രകാലം കൊണ്ടാണ് പാര്‍ട്ടിക്ക് ഇവിടെ അധികാരത്തിലെത്താനാകുക എന്നാണ് ഡല്‍ഹി നേതൃത്വം ചോദിക്കുന്നത്.\nകേരളത്തെക്കുറിച്ച് പാര്‍ട്ടി കേന്ദ്ര നേതൃത്വത്തിന് ഇതുവരെയുണ്ടായിരുന്ന അഭിമാനത്തിന് കാരണം ഇവിടെയാണ് പാര്‍ട്ടിയുടെ ഏറ്റവും കൂടുതല് പ്രവര്‍ത്തകര് കഴിഞ്ഞ മൂന്നു പതിറ്റാണ്ടിനകം എതിര് പാര്‍ട്ടിക്കാരാല് കൊല്ലപ്പെട്ടത് എന്നതാണ് അവര് മറ്റു സംസ്ഥാനങ്ങളില് കേരളത്തെക്കുറിച്ച് പറഞ്ഞുനടക്കുന്നത്. കേരളത്തിലെ ജനങ്ങളെ വരെ കുറ്റം പറഞ്ഞ് നടക്കുകയാണ് നേതൃത്വം ചെയ്യുന്നത്. പാര്‍ട്ടിയുടെ എം.എല്.എ പോലും കഴിഞ്ഞ തവണ ലോക്‌സഭയിലേക്ക് തിരുവനന്തപുരത്ത് പരാജയപ്പെട്ടപ്പോള് മറ്റുപാര്‍ട്ടിക്കാരേക്കാളുപരി ജനങ്ങളെയാണ് പരസ്യമായി ഭല്‍സിച്ചുസംസാരിച്ചത്.\nഎന്നാല് ഇന്ന് അതേ നേതാക്കള്‍ക്ക് തലയില് മുണ്ടിട്ട് നടക്കേണ്ട ഗതികേടാണ് വന്നുചേര്‍ന്നിരിക്കുന്നത്. അഭിമുഖത്തിനും അത്യാവശ്യം വിവരങ്ങള്‍ക്കുമായി വിളിക്കുമ്പോഴും സംസാരിക്കുമ്പോഴും നേതാക്കള് പറയുന്നത് ഒന്നും പറയാനില്ല. എല്ലാം തെളിഞ്ഞുവരട്ടെ എന്നാണ്. മാധ്യമങ്ങളല്ല ഈ കഥകളൊക്കെ പുറത്തുകൊണ്ടുവരുന്നത് എന്ന് ചൂണ്ടിക്കാട്ടുമ്പോള് പാര്‍ട്ടിക്കകത്ത് ഇത്തിള് കണ്ണികളുണ്ടെന്ന് സമ്മതിക്കുകയാണ് ഈ നേതാക്കള്.\n2006ല് വി. മുരളീധരന് സംസ്ഥാന പ്രസിഡണ്ടായി അധികാരത്തില് വരുന്നതുവരെ തെരഞ്ഞെടുപ്പുകളില് പാര്‍ട്ടിയുടെ വോട്ടുകള് മറ്റ് പാര്‍ട്ടികള്‍ക്ക് വിറ്റ് കാശാക്കുക പതിവു രീതിയായിരുന്നു. ലക്ഷങ്ങളാണ് അന്നൊക്കെ വാങ്ങിയെടുത്തിരുന്നത്. തൊട്ടടുത്ത എതിര്‍സ്ഥാനാര്‍ഥിയെന്ന ്കരുതുന്നവരുടെ ഏജന്റുമാരെ സമീപിച്ച് രാത്രിയുടെ മറവില് ഏതെങ്കിലും പ്രാദേശിക നേതാവിന്റെ വീട്ടില് ഒത്തുകൂടിയായിരുന്നു കാശ് കൈമാറ്റം. ഒരു നിയമസഭാ മണ്ഡലത്തില് ഏറിയാല് പതിനായിരം വോട്ട് ഉണ്ടാകും. അതിന് വോട്ടൊന്നിന് ഇരുപത് രൂപ എന്ന കണക്കിലാണ് അന്നൊക്കെ വാങ്ങിയെടുത്തിരുന്നത്. രണ്ടുമുതല് പത്തുലക്ഷം വരെ മണ്ഡലത്തിലെ പാര്‍ട്ടിയുടെ സ്വാധീനമനുസരിച്ച് വാങ്ങിയെടുത്തവരുണ്ട്.\nകേരളത്തില് ഇരുപത്തെട്ട് എ ക്ലാസ് നിയമസഭാ മണ്ഡലങ്ങളുണ്ടെന്നാണ് പാര്‍ട്ടി വിലയിരുത്തിയിരിക്കുന്നത്. മഞ്ചേശ്വരം, നേമം പോലുള്ളവ. ഇതിലേക്ക് പാര്‍ട്ടിയുടെ കേന്ദ്ര നേതൃത്വത്തില് നിന്ന് വരുന്ന ലക്ഷങ്ങള് നേതാക്കള് തന്നെ പോക്കറ്റിലിടുകയാണ് പതിവ്. ഇതിനുപുറമെയാണ് വോട്ടുവിറ്റ് നേടുന്ന പണം.\nഇത്തരമൊരു അഴിമതിക്കഥയാണ് മഞ്ചേശ്വരത്തുനിന്ന് ഇപ്പോള് ഉയരുന്നത്. കഴിഞ്ഞ നിയമസഭാ തെരഞ്ഞെടുപ്പില് കിട്ടിയ ഒരു കോടി രൂപയില് നല്ലൊരു പങ്കും സ്ഥാനാര്‍ഥിയുടെ സ്വന്തം അക്കൗണ്ടിലേക്കോ ബിനാമിയിലേക്കോ കൈമാറിയെന്നാണ് ആരോപണം. എ ക്ലാസ് മണ്ഡലമായതിനാല് ചെലവ് കൂടി എന്നാണ് പറയുന്നത്. സാധാരണയായി പാര്‍ട്ടിയുടെ തെരഞ്ഞെടുപ്പ് ഫണ്ട് മണ്ഡലം പ്രസിഡണ്ടും സ്ഥാനാര്‍ഥിയും സംയുക്തമായി തുടങ്ങിയ ജോയിന്റ് അക്കൗണ്ടിലേക്കാണ് വരിക. ഇത് താഴേക്കിടയിലേക്ക് കൊടുക്കുക പതിവില്ല. അവരോട് സ്വന്തമായി പിരിവെടുത്ത് പ്രചാരണം നടത്തണം എന്നായിരിക്കും പറയുക. സാധാരണ പ്രവര്‍ത്തകര്‍ക്കും പ്രാദേശിക നേതാക്കള്‍ക്കും ഇതുതന്നെ കോള്. അവര് പരമാവധി പിരിവെടുത്ത്പോസ്റ്ററടിക്കും. ബാക്കി തുക പോക്കറ്റിലേക്കും.\nതിരുവനന്തപുരം ജില്ലയിലെ കഴക്കൂട്ടത്ത് മല്‍സരിച്ച പ്രമുഖ സംസ്ഥാന നേതാവ് പ്രചാരണത്തിനായി വാടകക്കെടുത്ത വീട് പിന്നീട് സ്വന്തം ഓഫീസായി മാത്രമല്ല, സംസ്ഥാന പാര്‍ട്ടി ആസ്ഥാനമായി പരിവര്‍ത്തിപ്പിച്ചതായാണ് പരാതി. അഞ്ച് ജീവനക്കാരുമായി പ്രതിമാസം രണ്ടര ലക്ഷം രൂപ ചെലവില് പ്രവര്‍ത്തിച്ചുവരികയാണ്് ഈ ഓഫീസ് ഇപ്പോഴും. ഇപ്പോഴത്തെ മെഡിക്കല് കോളജ് അഴിമതിയില് വാദി ഭാഗത്തുനില്‍ക്കുന്നയാളാണ് ഈ നേതാവത്രെ. സംസ്ഥാനത്തെ പാര്‍ട്ടിയിലെ പ്രബല ഗ്രൂപ്പിന്റെ നേതാവും. എന്നാല് ഇദ്ദേഹം പാര്‍ട്ടി നോമിനിയായി കേന്ദ്രയുവജനക്ഷേമ ബോര്‍ഡ് ചെയര്‍മാനായിരിക്കുമ്പോള് പോലും അഞ്ചു പൈസ കൈക്കൂലി വാങ്ങാത്തയാളാണെന്ന് ഇദ്ദേഹത്തിന്റെ അനുകൂലികള് സാക്ഷ്യപ്പെടുത്തുകയും ചെയ്യുന്നു.\nഎന്നാല് ആദ്യമായി ഒരു നഗരസഭയില് അധികാരത്തിലേറിയ പാലക്കാട്ട് ബി.ജെ.പിയുടെ ഔദ്യോഗിക നേതൃത്വം നടത്തിയ അഴിമതിയുടെ കറ ചെന്നടിക്കുന്നത് ഈ നേതാവിലേക്കുകൂടിയാണെന്നതാണ് വിവരങ്ങള്. മുന് ജില്ലാ അധ്യക്ഷനും ഇപ്പോള് മുനി. വൈസ് ചെയര്‍മാനുമായ യുവ നേതാവുമായി മുന് സംസ്ഥാന അധ്യക്ഷനുളള അവിഹിതമായ ബന്ധമാണ് ഈ അഴിമതിക്കെല്ലാം പിറകിലെന്നാണ് പാലക്കാട്ട് പാര്‍ട്ടിക്കകത്തുതന്നെയുള്ള സംസാരം. തമിഴ്‌നാട് അതിര്‍ത്തി പ്രദേശങ്ങളില് കോടിക്കണക്കിന് രൂപയുടെ ഭൂമി ബിനാമി പേരുകളില് ഈ സഖ്യം വാങ്ങിക്കൂട്ടിയുണ്ടെന്നത് അങ്ങാടിപ്പാട്ടാണ്. മലമ്പുഴ പോലെ ഇടതുപക്ഷത്തിന് കനത്ത സ്വാധീനമുള്ളൊരു മണ്ഡലത്തില് 2016 നിയമസഭാ തെരഞ്ഞെടുപ്പില് രണ്ടാം സ്ഥാനത്തെത്താന് പാര്‍ട്ടിയെ സഹായിച്ചതിന് ഇതും ഒരു കാരണമാണ്. ഒരു കുടുംബത്തിന് കാല്‍ലക്ഷം രൂപവരെയാണ് അന്ന് നേതാവ് സ്വന്തം കീശയില് നിന്ന് നല്‍കിയതത്രെ. ഈ കോഴക്കഥകളൊക്കെ ഇന്ന് കേന്ദ്ര അന്വേഷണ ഏജന്‍സിയായ ഇന്റലിജന്‍സ് ബ്യൂറോയുടെ തിരച്ചിലിലാണ്. കഴിഞ്ഞ ദിവസം ബി.ജെ.പി നേതാക്കളില് ചിലരെ ഐ.ബി ഉദ്യോഗസ്ഥര് വിളിച്ച് വിവരങ്ങള് അന്വേഷിച്ചു. എന്തായാലും ഇതൊക്കെ പുല്ലാണെന്ന മട്ടിലാണ് ജില്ലാ നേതൃത്വം. കാരണം ഇവരുടെ കൈയിലാണ് കേന്ദ്ര ഭരണകക്ഷിയുടെ കേരളത്തിലെ ഏക നഗരസഭ എന്നതുതന്നെ. രണ്ട് സംസ്ഥാന വൈസ് പ്രസിഡണ്ടുമാര് പാലക്കാട്ടുനിന്ന് ഉണ്ടെങ്കിലും അഴിമതി തടയാനാകാത്തതിന് കാരണവും മേല്‍പരാമര്‍ശിച്ചതൊക്കെ തന്നെ. ഇതിലൊരാള് അടുത്ത കാലത്തായി പാര്‍ട്ടിയില് ഒറ്റപ്പെട്ടിരിക്കുകയുമാണ്. ഇനി ഗ്രൂപ്പു മാറിയാലോ എന്ന ചിന്തയിലാണത്രെ നേതാവ്.\nപാലക്കാട്ടുതന്നെയുള്ള ആലത്തൂര് ലോക്‌സഭാ മണ്ഡലത്തില് ഇത്തരമൊരു ആരോപണത്തില് ജില്ലാ പ്രസിഡണ്ടിനു നേരെ വരെയാണ് അഴിമതി ആരോപണമുയര്‍ന്നത്. ഒറ്റപ്പാലത്ത് നടന്ന സംസ്ഥാന തെരഞ്ഞെടുപ്പു ജില്ലാതല വിലയിരുത്തല് യോഗത്തില് ഒരു ജില്ലാ ഭാരവാഹി പൊട്ടിത്തെറിച്ചത് ഇങ്ങനെ: തെരഞ്ഞെടുപ്പ് ചെലവിലേക്ക് സംസ്ഥാന നേതൃത്വം അഞ്ചു പൈസ തന്നിട്ടില്ലെന്നാണ് ചുമതലയുള്ള ഭാരവാഹി പറയുന്നത്. ഇതുശരിയാണോ. അല്ല. പത്തുലക്ഷം കൊടുത്തിട്ടുണ്ട് സംസ്ഥാന ജനറല് സെക്രട്ടറി എം.ടി രമേശും. ഇതോടെ യോഗം അടിയുടെ വക്കിലെത്തി. അവസാനം ഊണുകഴിക്കാനായി യോഗം പിരിച്ചുവിടുന്നതായി അറിയിച്ച് രമേശ് രംഗം വിടുകയായിരുന്നുവത്രെ.\nതലസ്ഥാന നഗരിയില് മാത്രമല്ല കോഴിക്കോട്, കണ്ണൂര്, എറണാകുളം, തൃശൂര് ജില്ലകളില് പാര്‍ട്ടിയുടെ ഇപ്പോഴത്തെ നേതൃത്വത്തിലുള്ള ഭൂരിപക്ഷത്തിനും കോടികളുടെ ആസ്തിയുണ്ടെന്ന് വെളിപ്പെടുത്തുന്നത് മാധ്യമങ്ങളോ അന്വേഷണ ഏജന്‍സികളോ അല്ല, സ്വന്തം പാര്‍ട്ടി അണികള് തന്നെയാണ്. തിങ്കളാഴ്ച തിരുവനന്തപുരത്ത് പാര്‍ട്ടിയിലെ വിമതര് പുറത്തിറക്കിയ സേവ് ബി.ജെ.പി ഫോറത്തിന്റെ നാലു പേജുള്ള നോട്ടീസില് പറയുന്നതെല്ലാം ശരിയെങ്കില് കേരളത്തിലെ ബി.ജെ.പി ഇന്ത്യയിലെ ഏറ്റവും വലിയ കുംഭകോണമാണ് നടത്തിയതെന്ന് പറയേണ്ടിവരും. ഇതൊക്കെ കണ്ടിട്ടും കേട്ടിട്ടും സംസ്ഥാനഅധ്യക്ഷനും പാര്‍ട്ടിക്കാരുടെ സംഘം എന്നു വിളിപ്പേരുള്ള ആര്.എസ്.എസിനും മിണ്ടാട്ടം മുട്ടിയത് എന്തുകൊണ്ടാണ് എന്നതാണ് പലര്‍ക്കും ഇപ്പോഴും പിടികിട്ടാത്തത്. എന്നാല് അതല്ല, സംഘത്തിലെതന്നെ ചിലരുടെ മൗനാനുവാദമാണ് ഇതിനൊക്കെ വഴിമരുന്ന് എന്ന് ആരോപിക്കുന്നവരും പാര്‍ട്ടിക്കകത്തുണ്ട്.\n(കേന്ദ്ര ഭരണം എന്ന ചാകര)